
সি বাগচি 


শৈব্যা ৬ প্রকাশন বিভাগ 
৮1১সি শ্যামাচরণ দে ষ্ৰীট কলিকাতা ৭৩ 


প্রকাশক 

রবীন বল 

৮/১এ, শ্যামাচরণ দে দ্রীট 
কলিকাতা-১২ 


দাম : ছয় টাকা মাত্ৰ 


মুদ্ৰক 

শ্রীগৌরচন্দ্র জানা 

জয় তারা প্রেস 

৩/সি, গোরাষ্টাদ বোস-রোভ 
কলিকাতা -৬ 


সস কনর, রঙা ক সরান 


ভূমিকা 


ইতিহাসের উদয়াচলে ভাস্বর সুর্য রামমোহন ৷ 
ইতিহাসের পটে এক আশ্চর্য প্রকাশ তিনি ৷ তিনিই তো 
আমাদের দেশে নবজাগরণের প্রথম আলোকদূত । নব 
ভারতের জীবন-চেতনার বাণী তারই কণ্ঠে বঙ্কত হয়েছিল 
প্রথম। আবার তারই কণ্ঠে আমরা শুনেছি বিশ্ববোধের 
উদার বাণী। 
রামমোহনই জাতির প্ৰকৃত জনক। 
নবভারতের সংস্কৃতি-প্রবাহের ভগীরথ তিনি ৷ 
যেমন বিরাট ছিলেন দেখতে, তেমনি বিশাল ছিল তার 
হৃদয়। তার চেয়েও বিশাল ছিল তার চিন্তা ও বুদ্ধি। 
ভারতকে মহা-ভারত করবার স্বপ্ন দেখতেন তিনি। 
দেশ যখন অন্ধকারে আচ্ছন্ন, আমরা যখন ভুলে গিয়েছিলাম 
আমাদের গৌরবময় অতীতকে, নানারকম কুসংস্কারের 
জঞ্জালে দেশ যখন ভরে গিয়েছিল, তখনই এসেছিলেন 
যুগসারথি রামমোহন ৷ জীবনের সারাটি পথে তার সকল 
চিন্তার বড়ো চিন্তা ছিল ভারতবর্ষের কল্যাণ, ভারতবাসীর 
সৰ্বাঙ্গীন কল্যাণ । 
এই ঘুগপুরুষকে না জানলে ভারতবর্ষকে জানা যায় না। 
মণি বাগচি 
৯০, বাগুইহাটি রোড 
কলিকাতা-২৮ 


বামমোহণ 


রামমোহন রায়ের চরিত্র আলোচনা করিবার একটি 
গুরুতর আবশ্যকতা রহিয়াছে । আমাদের এখনকার 
কালে তাঁহার মত আদর্শের নিতান্ত প্রয়োজন হইয়াছে। 
আমরা কাতরম্বরে তাহাকে বলিতে পারি-- রামমোহন 
রায়, আহা, তুমি যদি আজ বাচিয়া থাকিতে। 
তোমাকে বঙ্গদেশে বড়ই আবশ্যক হইয়াছে । আমরা 
বাকপটু লোক-_ আমাদিগকে তুমি কাজ করিতে শিখাও ৷ 
আমরা লঘু প্রকৃতি--বিপ্লবের স্রোতে চরিত্র গৌরবের 
প্রভাবে আমাদিগকে অটল থাকিতে শিখাও। আমর! 
বাহিরে প্রথর আলোকে অন্ধ হৃদয়ের অভ্যন্তরস্থ 
চিরোজ্জল আলকের সাহায্যে ভাল মন্দ নির্বাচন 
করিতে ও স্বদেশের পক্ষে যাহা স্থায়ী ও যথার্থ 
মঙ্গল, তাহাই অবলম্বন করিতে শিক্ষা দাও ৷’ 


রবীন্দ্রনাথ ঠাকুর 


ল্লান্মমোহলেৰ হস্তাল্ষল্ 


তস্য 
সব কনিকা - 


"ৰৰ্৷ৰ'ৰে —— 
সাত বরা তার নিথিতং ধাও ধা আহ 
৩৭ সানী নিএস/৩ কা্ধিতীতো এমি ১৮ MTG আপা বেন MrT: 
১৪ বিশে জে হণ জাহিৰাাসূ গারগশীর শান টিং পির দাক 
াহাদর রগ টোইৱিক তাৰাৰ তাষ্যক গা জোৰ আহা চান, টার 


তুমি এই বই লিখেছ ? 

হ্যা, বাবা ৷ 

__কে তোমার মাথায় এই দুর্বুদ্ধি দিলো } 

-ছুবুদ্ধি! কি বলছেন বাবা? 

তা নয়তো কি? হিন্দুর ছেলে তুমি, বৈষ্ণব বংশের পুত্র তুমি, 
তুমি কিনা লিখলে এই বই? এতো আমি ভাবতেও পারিনে যে 
আমার ছেলে হয়ে, রায় বংশের সন্তান হয়ে তুমি আমাদের ধর 
প্রণালীর বিরুদ্ধে বই লিখবে ? 

_ আপনি কি আমার বইটা পড়েছেন, বাবা? 

_ পড়েছি বৈকি। এ গায়ের মাথা ধারা তাদেরও কেউ কেউ 
গড়েছেন ৷ সবাই এসে আমাকে শীসিয়ে গেলেন 

_ শীসিয়ে গেলেন? কি শাপিয়ে গেলেন, বাবা ? পুতুল 
পুজোটা সত্যিই ধর্ম নয়, এই কথাটাই আমি শাস্ত্ৰীয় যুক্তি দিয়ে 
বুৰিয়েছি ৷ ৰ 

= যোল বছরের ছেলে তুমি, শাস্ত্ৰের মর্ম কতটুকু বোঝো ? 


১ 


--যতদটুকু বুঝেছি তাতে মনে হয়েছে আপনাদের পুতুল পুজোর 
মধ্যে ধর্ম নেই | 

কি! আমাদের দেব-দেবীর বিগ্রহকে তুমি পুতুল বলতে চাও, 
এত বড় দুঃসাহস ! 

__বাবা, শাস্ত্ৰ বলে একমেবাদ্িতীয়ম, এক ইশ্বর ছাড়া দ্বিতীয় 
কেউ নেই ৷ তিনি নিরাকার ব্ৰহ্ম। তিনি নি্চণ_ 

শোনো’ আমার বাড়িতে বিধর্মী স্থান নেই ৷ তোমাকে ত্যাগ 
করতে পারি, পারি নে সমাজকে ত্যাগ করতে । 

ছেলে ও বাবার মধ্যে যখন এই রকম কথা কাটাকাটি হচ্ছিল 
তখন অন্দর মহল থেকে ছেলের ম! ছুটে এসে বললেন--আমি মনে 
করব আমার ছেলে মরে গেছে, তবু তোমার মতো কুপুত্রকে নিয়ে ঘর 
করতে পারব না। 

বাবা ও ছেলের মধ্যে বিচ্ছেদ হলো ৷ 

ছেলে ও মায়ের মধ্যে বিচ্ছেদ হলো! ৷ 
গেলেন। 

এই ছেলেটি কে জানো? ইনিই রাজা 'রামমোহন রায় । 

রাধানগর ৷ হুগলী জেলার, আরামবাগ মহকুমার একটি গ্রাম ৷ 

বাংলার এই অখ্যাত অজ্ঞাত পলীগ্রামে জন্মগ্রহণ করেছিলেন 
রামমোহন ৷ পলাশীর যুদ্ধের সতেরো বছর পরে, ২২মে তিনি জন্ম- 
গ্রহণ করেন এক সম্ভ্ৰান্ত পরিবারে । বাবা_রামকান্ত রায় ও মা 
তাঁরিণী দেবী । পিতামাতার তৃতীয় সন্তান ও দ্বিতীয় পুত্র ছিলেন 
তিনি৷ বায় পরিবারের কথ! বলার আগে, রামমোৌহনের জন্মকালে 
এদেশের সমাজের অবস্থাটা কি রকম ছিল সেটা তোমাদের জানা 
দরকার ৷ তোমরা যখনই কোন ঘুগপুরুষের জীবন কথা পড়বে তখন 
তিনি যে বংশে জন্মেছেন সেই বংশের কথা যেমন জানবে,এবং তিনিষে 
সময়ে জন্মগ্রহণ করেন সেই সময়ের ইতিহাসটাওএকটু জেনে নেবে 

- পলাশীর যুদ্ধের পর থেকেই বাংলার ইতিহাসে নতুম পালা শুরু ৷ 
সেই যুদ্ধের পর অস্ত গেল বাংলার স্বাধীনতা । পলাশীর প্রান্তরে 
উড়ল নবাগত এক রাজশক্তির বিজয় নিশানা নবাবী আমল শেষ হয়ে 


৷ শুরু হয় কোম্পানী আমল-_ইস্ট ইণ্ডিয়া কোম্পানী । ইংরেজ হলো 


বাংলার নতুন নবাব--সবেসৰ| ৷ আর পুরানো দিনের নবাব মীরজাফর 
হলেন কোম্পানীর হাতের পুতুল। বাণিজ্য করতে এদেশে যারা 
একদিন এসেছিল তারাই আজ বাংলার মসনদে বসল। “বণিকের 


_ মানদণ্ড দেখা দিল রাজদণ্ড রূপে ।' 


| 


দিল্লীর মসনদে যখন মুঘল সম্ৰাট তখন থেকে ধীরে ধীরে যুরোপ 
থেকে এ দেশে বাণিজ্য করতে অনেকেই এসেছিল-_ইংরেজ, ফরাসী, 
ওলন্দাজ, ডাচ ও পর্তুগীজ । তারপর এদের মধ্যে শুরু হয় ক্ষমতা 
লাভের সংগ্ৰাম সেই সংগ্রামে শেষ পৰ্যন্ত জয়লাভ করে ইংরেজ । 


' ' পলাশীর যুদ্ধে তাদের জয়লাভ, ভারত-ইতিহামের একটা ঘটনা ৷ 


| 


|! 


1 
) 


এরপর পৌনে দু'শবছর ইংরেজ শাসন এদেশে কায়েম হয়েছিল । 

১৭৬৫ সাল ৷ 

মীরজাফর মারা গেলেন ৷ এ বছরেই ইস্ট ইণ্ডিয়া কোম্পানী 
পেল বাংলা-বিহার-উডিত্বার দেওয়ানী সনদ। কিন্তু কোম্পানী 
তখনই সরাসরি শাসনদণ্ড গ্রহণ করল না, পাছে দেশের লোকের 
কাছে তাদের আসল অভিসন্ধিটা ধরা পড়ে যায়। তাই রাজস্ব 
আদায়ের ভার পড়ল মহম্মদ রেজা খায়ের ওপর । ইংরেজের একান্ত 
অনুগত রেজা খঁ| নতুন মনিবের মন রাখবার জন্য নির্মম ভাবে 
রাজস্ব আদায় করতে থাকেন ৷ এর ফলে উৎগীড়ন আর অত্যাচারের 
স্রোত বয়ে গেল সারা দেশে। চারদিকে নামল বিভীষিকার 
করাল ছায়া । দেবীসিংহের অত্যাচার আজো! কিংবদন্তী হয়ে আছে। 

তারপর ১৭৭* সালে দেখা দিল সর্বগ্রাসী দুভিক্ষ_ইতিহাসে যার 
নাম ছিয়াত্তরের মন্বন্তৱ। সমস্ত দেশটাই একরকম জনশূন্য হয়ে যায় 
_ পরিণত হয় একটা বিরাট শ্মশানে । এই সময়ের মধ্যে বেনিয়| 

ইস্ট ইণ্ডিয়া কোম্পানী দেশের সমস্ত বাণিজাও ধ্বংস করে দিয়েছিল 
নিজেদের স্বার্থে । এইভাবে সুকৌশলে ইংরেজ ইস্ট ইণ্ডিয়া কোম্পানী 
সমস্ত দেশটাকে একট একটু করে 'নিজের হাতের মুঠোর মধ্যে নিয়ে 
আসে । সেই সঙ্গে নিজেদের ব্যবসারও প্রমার করেছে । ইংরেজ শুধু 
দেশীয় বাণিজ্য ধ্বংস করেনি, নবাবের সাহায্যে ডাচ, ওলন্দাজ, 
ফরাসী, পৰ্তু গীজদের ব্যবসাও ধ্বংস করেছে । 

১৭৭২ সাল । 

দিল্লীর বাদশাহের কাছ থেকে ইস্ট ইণ্ডিয়া কোম্পানী স্মুবে 
বাংলাবিহার উড়িষ্যার দেওয়ানী লাভ করল। ঘোষিত হলো 
কোম্পানীর অধিকার । শুরু হলো নতুন যুগ। বাংলার নবাবী 
আমলের শেষ হলো ৷ কোম্পানী এখন বাংলার একচ্ছত্র শাসনকর্তা । 
দেশের জনসাধারণ হলো কোম্পানীর অধীন । প্রজার জীবনধারণ, , 
জমিদারের জমিদারী সব কিছু এখন থেকে নির্ভর করে রইল. _ 
ইংরেজের : অনুগ্রহের ওপর কোম্পানীর রাজহ কায়েম হলো = 
এইদেশে। ইস্ট ইণ্ডিয়া কোম্পানীর রাজপাট বসল নতুন শহর 
কলকাতায় । এতদিন কোম্পানী শুধু শোষণ করে এসেছে । এখন 
থেকে তাকে শাসন করতে হবে । 

ওয়ারেন হেষ্টিং হলেন প্রথম গভর্ণর জেনারেল । 

সুগীম কোর্ট স্থাপিত হলো ১৭৭৪ সালে। এর ঠিক ছাবিবশ 
বছর বাদে, ১৮০০ সালে প্রতিষ্ঠিত হলো ফোট উইলিয়ম কলেজ ৷ 
আবার এদিকে বাইবেল হাতে গুটি গুটি এসে শ্রীরামপুরে বাসা 
কাধলেন খ্ৰীষ্টান পাজীর1 ৷ এদেশের জনসাধারণের মধ্যে খ্ৰীষ্টধৰ্ম প্রচার 
হলো তাদের ব্রত। কোম্পানী করে শাসন আর পাত্রীর করে 
বীষ্টধৰ্মের প্রচার এর পরোক্ষ ফলটা কিন্তু বাংলার পক্ষে ভালই 
হয়েছিল-_কল্যাণের বীজ উপ্ত হয়েছিল বাংলার মাটিতে । শিক্ষা 
জ্ঞান, মনুষ্যন্কে সঙ্গে নিয়ে এদেশে এলেন অনেক সম্ভ্ৰান্ত ইংরেজ 
কোম্পানীর কর্মচারী হয়ে। এদেশের রুদ্ধ জানালার অর্গল গেল খুলে ৷ 

পশ্চিমের আলো-বাতাসে সিঞ্চিত হয়ে ওঠে বাঙালীর মন--প্রদাপ্র 
হয়ে ওঠে তার লুপ্তপ্ৰায় চেতন৷ ৷ পশ্চিম জগতে তখন জীবনের সবৃ 
স্চনা। তার সতেজ প্রাণচাঞ্চল্য মানুষের কল্যাণ সাধনায় নিয়ো 
জিত। এই সাধনার ঢেউ এসে আঘাত করলে! বঙ্গোপসাগরের কুলে 
পশ্চিমের শিক্ষা, জ্ঞান এবং মানবহিত সাধনার আলোকে বাংল 
দেশের যে মানুষটির চিত্ত নতুন দীপ্তিতে প্রথম উদ্ভাসিত হয়ে উঠেছিল 
তিনিই হলেন রামমোহন ৷ 

রামমোহনের জন্মকালে হিন্দুসমাজের অবস্থাটা কি রকম ছিল? 
কোম্পানীর শাসন কায়েম যখন হলো তখন ধাপে ধাপে বাঙালী 
জীবন এগিয়ে গেছে অধঃপতন আর অবক্ষয়ের পথে । তার জীবনের 
সারা গায়েই নিদারুণ বিকৃতি। তখনমাজের/চারিদিকে জমে উঠেছে 
জড়তা আর অন্ধ কু্ংস্কারের জঞ্জাল । কোথাও আলো নেই--শুণ 
'অন্ধকার আর অন্ধকার । চারিদিকে অজ্ঞানতা ও ধর্মীয় কুসংস্কারের 
রাজহ। শাস্ত্ৰ নয়, উপশান্ত্রেরই প্রাধান্য । লোকের মন 
অজ্ঞানতার অন্ধকারে আগুন ৷ চারিদিকে বিরাজ করছিল যেন এক 
দুঃসহ কালরাত্রি।- সব মিলিয়ে সমস্ত জাতির জীবন জুড়ে শুধু ঘন 
কালে! অন্ধকারের জমাট বিভীষিকা ৷ 

সমাজের অবস্থা আরো৷ শোচনীয় ৷ গঙ্গাসাগরে ছেলে ভাসিয়ে 
দেওয়া, মৃত স্বামীর জলন্ত চিতায় সহমরণ__এইভাবে নানারকম 
কুসংস্কারের ভেতর দিয়ে চলতে চলতে সমাজ যেন শতাব্দীর অন্তিম 
পর্বে এসে নিজের চিতাশয্য। রচনা করল ৷ পুতুল পুজোর আডুন্বরটাই 
ছিল বেশী, আসল ধর্মের প্রতি কারো ছিল না এতটুকু আগ্রহ ৷ ধ* 
তখন ভাতের হাডরিতে।_.ব্রাহ্মণরা হয়ে উঠছেন বিষয়ী ৷ সত্যিকার 
ধর্ম বলতে য| বোঝায় তা তথন'দেশের কোথাও ছিল ন|--ছিল শুধু 
ধর্মের আড়ম্বর ধর্মের ভড়ং। সেই ঘোর অন্ধকারের কালে আলোকের 
দূত হয়ে এসেছিলেন রামমোহন ৷ নতুন যুগের নতুন মানুষ রামমোহন ৷ 


রাধানগরের কথা একটু বলতে হয় । 

অনেক সাধক ভক্ত ও পণ্ডিতের জন্মস্থান এই রাধানগর ৷ সংস্কৃত 
চগার জন্য এই গ্রাম এক সময়ে খুব প্রসিদ্ধ ছিল। তখন এখানে শত 
শত টোল ছিল। রাধানগর আবার বৈষ্ণবের তীর্থ । এখানকার 
কয়েকটি মন্দিরের কারুকার্য খুবই সুন্দর । এই মন্দিরগুলির মধ্যে 
ভক্ত অভিরাম গোস্বামী প্রতিষ্ঠিত গোগীনাথের মন্দিরের স্থাপত্য খুব 
বিখযাত। এত বড় মন্দির বাংলাদেশে খুব কমই আছে। ঘনণ্টেশ্বর 
শিবের মন্দিরটিও প্ৰসিদ্ধ ৷ ঘন্টেশ্বর খুব জাগ্রত দেবতা বলে অনেকের 
বিশ্বাস ৷ রাধাবল্পভের মন্দিরটিও কম প্রাচীন নয়। এর পোড়ামাটির 
সৌন্দর্য আজে সকলকে মুগ্ধ করে৷  রাধানগরের জলবায়ু স্বাস্থ্যপদ ; 
প্রাকৃতিক সৌন্দর্যও রমণীয় । 

এই রাধানগরে আজ থেকে দু'শ বছর আগে জন্মগ্রহণ করে- 
ছিলেন যগপুরুষ রামমোহন ৷ রাধানগর তাই বাংলার নতুন তীৰ্থ ৷ 
বাংলার এক কবি এই তীৰ্থকে বন্দন| করেছেন এইভাবে 

এই সেই রাধানগর শোভন ! 
এই মেই পুত ভূমি ! 

যার নাম শুনি বাঙালীর মন 
হর্ষ সাগরে হয় নিমগন, 
শত বঙ্কার হৃদয়ের তারে 
তান উঠে প্রাণ চুমি, 
কত শুভ সুখ স্মৃতি বিজড়িত 
এই সেই পৃতভূমি ! 
এই রাধানগরেই সমাজ ও ধর্মসংস্কারের প্রথম বীজ অঙ্কুৰিত 
হয়েছিল। রামমোহন এর মাটিতে একদিন ভূমিষ্ঠ হয়েছিলেন ৷ 
তাকে বুকে ধরেই তো রাধানগর শুধু তীৰ্থ হয়ে ওঠেনি, ইতিহাস 
প্রসিদ্ধ স্থানের গৌরবও লাভ করেছে । 
এইবার রায় পরিবারের কথা ৷ 
রামমোহন নিজেই বলেছেন, তার পুর্বপুরুষেরা ছিলেন নিষ্ঠাবান 
ব্ৰাহ্মণ, তাদের পদবী ছিল “বন্দ্যোপাধ্যায় । রামমোহনকে ঠাট্টা করে 
একসময় একটা ছড়া বাধা হয়েছিল । তার আরম্টা এইরকম 
স্থরাইমেলের কুল 
বাড়ি খানাকুল 


ওঁ তৎসৎ বলে এক 
বানিয়েছে ইস্কুল। 


এর থেকে জানা যায়, রামমোহন ছিলেন স্থরাইমেলের কুলীন 
তার ঠাকুরদার বাব। কৃষ্ণচন্দ্ৰ বন্দ্যোপাধ্যায় তাদের পৈতৃক 
বাসস্থান মুশিদাবাদের বেণীপুর গ্রাম) ত্যাগ করে হুগলী জেলার 
খানাকুল-কৃষ্ণনগরের কাছাকাছি রাধানগর গ্রামে এসে বসতি স্থাপন 
করেন। তিনি এই শান্ত গ্রামের প্রাকৃতিক সৌন্দর্য ও ধর্মীয় পরিবেশে 
মুগ্ধ হয়ে এইখানে পরমস্থুখে বাস করতে থাকেন ৷ তিনি পরম বৈষ্ণব 
ছিলেন। সেকালে ব্রাহ্মণদের যজন-যাজনই ছিল (কৌলিক বৃত্তি = 


১ মর্তীন্তরে শাকসা গ্রাম । 


রামমোহনের পুবপুরুধরাও এই বৃত্তির অনুসরণ ।করতেন। কিন্তু 
কৃষ্ণচন্দ্ৰই প্রথম বিষয়-সম্পত্তির দিকে মুখ ফেরালেন--কৌলিক বৃত্তি 
ত্যাগ করে বিষয়কর্মে অনুরক্ত হন ! 

সে যুগে নবাব সরকারে, বিশেষ করে তার রাজস্ববিভাগে চাকরি 
করাটাই ছিল বৈষয়িক উন্নতির রাজপথ ৷ কুলপ্রথা পরিত্যাগ করে 
কৃষ্ণচন্দ্ৰ সেই রাজপথে পদক্ষেপ করলেন-__বৈষয়িক সুখের আশায় 
নবাব সরকারে চাকরি নিলেন ৷ তার ছিল যেমন প্রখর বুদ্ধি তেমনি 
কর্মনিষ্ঠা। তাই অল্পদিনের মধ্যেই নিজের দক্ষতার পরিচয় দিয়ে 
তিনি নবাবের কাছ থেকে পেলেন “রায় রায়ান’ উপাধি । এই উপাধি 
সংক্ষিপ্ত আকারে তার পদবীতে স্থান করে নিল। তখন থেকে কৃষ্ণচন্দ্ৰ 
বন্দ্যোপাধ্যায় হলেন ‘কৃষ্ণচন্দ্র রায়’ ৷ 

নবাব সরকারে কৃষ্ণচন্দ্ৰের চাকরি নেওয়ার একটা কাহিনী আছে । 

বর্ধমানের রাজ ছিলেন তখন কীতিচন্দ্ৰ রায় । তিনি মুশিদাবাদের 
নবাবের কাছ থেকে বর্ধমানের জমিদারী ইজারা নেন। তার কাছ 
থেকে আবার কিছু অংশে ইজারা নেন খানাকুল-কুষ্ণনগরের অনন্তরাম 
চৌধুরী। এই অনন্তরাম ছিলেন যেমন তেজন্বী, তেমনি ছিল তীর 
দাপট ৷ তিনি বর্ধমানের রাজার কাছে নিয়মিত কর পাঠাতেন না। 
অথচ নবাব-সরকারে খাজন। পাঠাবার দায়িত্ব ছিল বর্ধমানের রাজার 
ওপর। তাই তিনি নবাবের কাছে একজন উপযুক্ত কর্মচারী প্রার্থনা 
করেন ৷ সেই প্রার্থনার উত্তরেই কৃষ্ণচন্দ্রকে নবাব পাঠালেন কৃষ্ণনগরে ৷ 
এখানে অভিরাম গোস্বামী প্রতিষ্ঠিত গোপীনাথের মূতি দেখে কৃষ্ণচন্দ্ৰ 
মুগ্ধ হন | তিনি নিজে ছিলেন বৈষ্ণব । তাই চাকরির খাতিরে এলেও 
তিনি শেষ পর্যন্ত কাছাকাছি রাধানগর গ্রামেই বসবাস শুরু করেন। 

রায় পরিবারের সৌভাগ্যের সুচনা কৃষ্ণচন্দ্ৰ থেকেই ৷ 

তিনিই এই পরিবারের জীবন ও জীবিকার ধারাকে নতুন পথে 
পরিচালিত করেন। সেই পথ ধরেই টলেছিলেন তার তৃতীয় পুত্র 
ভ্ৰজবিনোদ ৷ দক্ষ কর্মচারী হিসাবে নবাব সরকারে পিতার ন্যায় 


৮ 


তার যথেষ্ট সুনাম ছিল। ব্রজবিনোদের পঞ্চম পুত্র রামকাস্তৎ 
নবাব সরকারে চাকরি করতেন । রায় পরিবারের বিষয়-সম্পন্থি 
তার সময়ে যথেষ্ট বুদ্ধি পেয়েছিল। তাছাড়া রামকান্ত নিজেও 
কোম্পানীর কাছ থেকে তালুক ইজারা নিয়েছিলেন, আর সেই সঙ্গে 
তিনি ছিলেন বর্ধমানের মহারাণীর মোক্তার । বর্ধমানের মহারাজ! 
কুষ্ণচন্দ্ৰও বজবিনোদকে নিষ্কর অনেকে ত্রহ্মোত্তরও প্রদান করে- 
ছিলেন ৷ উত্তরকালে রামকান্ত নবাব সরকারের চাকরি ত্যাগ করে 
বর্ধমান রাজসরকারে চাকরি (নিয়েছিলেন ৷ 

রামমোহনের ঠাকুরদারা সাত ভাই ছিলেন। তাদের সাত 
ভাই-এর সাতজন স্ত্রী। কথিত আছে, তারা নিজের হাতে স্থরকি 
ভেঙ্গে রায়বংশের উপাল্। দেবত। ‘রাজরাজেশ্বরের’ মন্দিরটি নির্মানে 
সাহায্য করেন ৷ মন্দিরটি আয়তনে ক্ষুদ্র । পুরস্ত্রীদের আস্তরিকতা ও 
ভগবচ্তক্তি যে অপূর্ব ছিল--এর থেকেই তার পরিচয় পাওয়া যায় । 
রায় পরিবারের সকলেই এই রাজরাজেশ্বরের পূজক ও উপাসক 
ছিলেন। এর থেকেই তো রামমোহন একেস্বরের পূজার সন্ধান 
পেয়েছিলেন। তবে তার দেবতা ছিলেন নিরাকার ও অরূপ । 
রায়বংশের এই রকম ধর্ণপরিবেশের মধ্যে মানুষ হয়েছিলেন বলেই 
না উত্তরকালে রামমোহন হতে পেরেছিলেন একজন 'ধর্মসংস্কারক । 

ব্রজবিনোদের সাতটি ছেলে; রামকান্ত তার পঞ্চম পুত্র। জমিদার 
হলেও তিনি ছিলেন পরম ধামিক। নিজেরা বৈষ্ণব হলেও শাক্তের 
মেয়ে বিয়ে করে তিনি এই গ্রামে সাহসের পরিচয় দিয়েছিলেন ৷ 
রামকান্তের তিনটি স্ত্রী-_স্ুভদ্রী, তারিণী ও রাসমণি। তার দ্বিতীয় স্ৰী 
তারিণী দেবীই রামমোহনের জননী। তিনি শীক্তবংশের মেয়ে ৷ 
অথচ রামকান্ত ছিলেন পরম বৈষ্ণব বংশের ছেলে ৷ সে যুগে শাক্ত 
আর বৈষ্ণবদের মধ্যে বিয়ের চলন ছিল না বললেই হয়। তার 
মৃত্যুকালে ত্রজবিনোদকে যখন গঙ্গাতীরে আনা হয় তখন জ্ৰীরামপুৰের 
হাতর! গ্রামের শ্যাম ভট্টাচার্য তার কাছে উপস্থিত হন। 

অস্তিমপথের যাত্রী ব্রজবিনোদাকে তিনি বলেন, আমি কন্যাদায়গ্রন্ত 
এক দরিদ্র ব্রাহ্মণ । আমরা বৈষ্ণব নই, 'শাক্ত। তার ওপর ভঙ্গ 
কুলীন ৷ তবু আপনার সাত ছেলের মধ্যে যে কোন একটিকে 
কন্যা সম্প্রদানের অনুমতি প্রার্থনা করি। অস্তিমকালে ব্ৰাহ্মণকে 
বিমুখ করলেন না ব্ৰজবিনোদ ৷ সাতটি পুত্ৰই সেখানে উপস্থিত 
ছিলেন। তাদের প্রত্যেককে জিজ্ঞাসা করলেন, কিন্ত রাজী 
হলেন না কেউই ৷ অবশেষে এগিয়ে এলেন রামকান্ত পিতার 
বাসনা পূর্ণ করতে। শ্যাম ভট্টাচার্যের মেয়ে তারিণীর সঙ্গে রামকাস্তর 
বিয়ে হলে| ৷ শাক্তর মেয়ে এলেন বৈষ্ণবদের বাড়ীতে । রাধানগরের 
শান্ত হিন্দু সমাজে সেদিন এই বিয়েকে উপলক্ষ্য করে কম চাঞ্চল্যের 
স্বষ্টি হয়নি। রামমোহানের জন্মের পর কতদিন গৃহবিগ্রহ গোপীনা- 
থের সম্মুখে বসে হরিনামের মালা জপ করতে করতে রামকাস্ত 
ভাবতেন, পিতৃসত্য রক্ষার জন্যই তিনি বৈষ্ণব বংশের ছেলে হয়েও 
শাক্তবংশের মেয়েকে বিয়ে করেছেন ৷ সেই সত্য রক্ষারই কি পুণ্যফল 
তার এই দ্বিতীয় পুত্ৰ হয়ত তাই ৷ আমরা দেখতে পাব যে? শুধু 
রামকান্তের ব| রায় বংশের পুণ্যফল নয়, রামমোহন ছিলেন সমগ্র 
হিন্দুজাতিরই পুণ্যফল ৷ বাঙালীরও পুণ্যফল ৷ 

রামকান্তের সময় থেকেই রাধানগরের রায়েরা জমিদার বলে 
খ্যাতি অর্জন করেন ৷ রামকান্তের তিনটি স্ত্রীর মধ্যে দ্বিতীয়া ভারিণী 
দেবীর গর্ভে ভার একটি মেয়ে ও ছুটি ছেলে জন্মগ্রহণ করে। মেয়েই 
বড়, তারপরের ছুটি ছিল পুত্র_প্রথমটির নাম জগমোহন, দ্বিতীয় 
রামমোহন ৷ রামকান্তের প্রথম! স্ত্রী সুভদ্রাদেবীর কোনো ছেলে পুলে 
হয়নি, তৃতীয়া স্ত্রী রাসমণির গর্ভে (একটি ছেলে জন্মগ্রহণ করেছিল। 
তার নাম রামলোচন। রায় পরিবারের সর্বময় কর্রী তারিণীদেৰী ৷ 
তাকে সবাই ডাকত “বুল ঠাকুরাণী' বলে। যেমন দেখতে সুন্দরী” 
তেমনি বুদ্ধিমতী, তেজস্বিনী ও ধর্মপরায়ণী ছিলেন তিনি । তার মায়ের 
রপ আর সমস্ত গুণই রামমোহন পেয়েছিলেন ৷ 

রামকাস্ত জমিদারী চালাতেন তারিণীদেবীর বুদ্ধি নিয়ে; স্বামীর 
মৃত্যুর পর জমিদারী তিনিই দেখাশুনা করতেন। তখন কর্মচারীর৷ 
তার বুদ্ধি দেখে বিস্মিত হতো, অথচ তিনি সাধারণ শিক্ষিত ছিলেন ৷ 
শাক্তবংশের মেয়ে হলেও বিয়ের পর তিনি শ্বশুরবাড়ির ধর্মকে আপন 
করে নিয়েছিলেন। ঠাকুর-দেবতায় তার খুব ভক্তি ছিল। তাঁর চরিত্র 
ও স্বভাবের গুণে সংসারের সকলের ওপর তার খুবই প্রভাব ছিল। 
রামমোহন তার মাকে যেমন ভক্তি করতেন, তেমনি ভয়ও করতেন । 
ছেলেবেলায় রামমোহনের ধমশ্রিক্ষা তার মায়ের কাছেই হয়েছিল । 
হিন্দুর রামায়ণ, মহাভারত, ধর্মের মাহাত্ম্য, শাস্ত্রের অলৌকিক কাহিনী 
আর পুরাণের রোমাঞ্চকর কত গন্প--এসবই তিনি মায়ের মুখে 
শুনতেন। এইভাবেই গড়ে উঠেছিল রামমোহনের বাল্য ও শৈশব 
জীবন ৷ 

একদিন রামকান্ত তারিণীদেবীকে বললেন, রামের তে! পাঁচ বছর 
বয়স হলো এবার ওকে পাঠশালায় পাঠাতে হয়। 

__এত তাড়াতাড়ি কেন? আর একটু বড় হোক । 

__এই তৌ পাঠশালায় বাবার বয়স ৷ তোমার ছেলের থে রকম 
বুদ্ধি 

_ আমার ছেলে! ও বুঝি তোমার ছেলে ময়? 

_নাঁরাম তোমারও নয়, আমারও নয়, ও রায়বংশের ছেলে _ 

তাঁর চেয়ে বলো না কেন রাধানগরের ছেলে ৷ 

__তাই যদি বলো ফুলবৌ, তাহলে আমি বলব আমাদের রাম 
বাংলাদেশের ছেলে। আমি বিদ্যাবাগীশকে দিয়ে ওর ঠিকুজী 
করিরেছি। 

_ ঠিকুজীতে কি আছে, বলে। না? ছেলে পণ্ডিত হবে তো ? 

- পণ্ডিত! দিক্‌-বিজয়ী পণ্ডিত হবে তোমার এই ছেলে ৷ 

_খধামিক হবে? 

_ উখানটাতেই একটু গোলমাল রয়েছে। বিগ্াবাগীশ বলেছেন 

ধামিক হবে! তবে তোমার এই ছেলে আমাদের হিন্দুধর্ম মানবে" 
না। তাই ভাবছি পাঠশালায় না পাঠিয়ে ওকে বিগ্যাবাগীশের 
চতুষ্পাঠীতেই আগে পাঠিয়ে দিই । সংস্কৃত শিখবার সঙ্গে কিছু শান্ত 
জ্ঞান হোক, তাহলে হয়তো ধর্মে, মানে আমাদের বংশগত ধর্মে, ওর 
মতিগতি হবে। শাক্তের রক্ত ও বৈষ্ণবের রক্ত দুটোই আছে রামের 
শরীরে 

--সেই জন্যেই তে| ঠাকুর-দেবতায় এখন থেকে ওর কেমন ভক্তি 
কেমন বিশ্বাস 

_-ভগবান করুন তার এই ভক্তি আর বিশ্বাস.অটুট থাকুক । 

দেশে লেখাপড়ার চর্চা তখন ছিল ন! বললেই হয় ৷ 

যা ছিল তা হলো গুরুমশাই-এর পাঠশালা, ভট্টাচার্যের টোল 
ব| চতুষ্পাটী আৱ মৌলভীদের মক্তব। পাঠশালার শিক্ষা বলতে ছিল 
কিছু শুভঙ্করী আর কিছু চিঠি লিখবার নিয়মকানুন | টোলে 
দেওয়া হতে| সংস্কৃত শিক্ষা ৷ রামমোহনের জন্মেরসময় যদিও নবাবী 
আমল শেষ হয়ে গিয়েছিল, তবু কোট কাচারীতে আরবী ও ফারসী 
ভাষার চল ছিল। এই দুটো ভাষারই কদরট। ছিল তাই বেশি। 
মৌলভীদের মক্তবে শিখতে হতো এই দুটে| ভাবা । রামমোহন 
ছেলেবেলায় এই তিন রকমের স্কুলেই পড়েছিলেন ৷ স্কুলে পড়বার 
সময়েই তার বিয়ে হয় ৷ 

তোমরা হয়ত এ কথা শুনে অবাক হবে । 

কিন্ত এতে অবাক হবার কিছু নেই, কারণ আমরা যে সময়ের কথা 
বলছি তখন কুলীন বামুনরা একটার বেশি বিয়ে করত আর ছেলে- 
মেয়েদের খুবই ছেলেবেলায় বিয়ে হতো ৷ রামমোহনেরই তো তিনটে 
বিয়ে । আট বছর বয়সে তার প্রথম বার বিয়ে হয়। অল্পদিনের মধ্যেই 
প্রথম স্ত্রী মারা গেলে, রামকান্ত ছেলের আবার বিয়ে দিলেন ; এক 
বছরের তফাতে ছেলের তিনি 'ছু'বার বিয়ে দিয়ে কুপ্রথার পতাকা 
উডিয়েছিলেন। বড় হয়ে হিন্দু সমাজ থেকে রামমোহন নিজেই তো 

এই- প্রথা দুটির মুলোচ্ছেদ করেছিলেন । তার দ্বিতীয় স্ত্রীর নাম 
শ্রীমতী দেবী আর তৃতীয়ার নাম ছিল উমাদেবী। রামকান্তের তিন 
বিয়ে ছিল, পুত্র রামমোহনের (ভাগ্যে তাই ঘটেছিল । এসবই তার 
জীবনের নয় বছর বয়সের ঘটনা ছিল ৷ 

বিয়ে-থা চুকে গেল। এইবার ।রামকান্ত ছেলের লেখাপড়ায় মন 
দিলেন। এই ছেলে থেকেই একদিন বংশের মুখ উজ্জল হবে, 
দেশের মুখ উচ্ছল হবে, কুলপুরোহিত এই রকম ভবিষ্যদ্বাণী করেছেন ৷ 
রামকান্ত সেট! খুব বিশ্বাস করতেন ৷ সেইজন্যেই তো রামমোহনের 
ওপর তার প্রখর দৃষ্টি ছিল। তার নিজের মনও বলতো--ঙার এই 
পুত্র ক্ষণজন্মা। রামমোহন তার আত্মজীবনীতে লিখেছেন যে, তিনি 
রায় বংশের প্রথা এবং পিতার ইচ্ছান্ুসারে আরবী ও ফারসী 
ভাবা শিক্ষা করেন, আর সংস্কৃত ভাবা শেখেন তার মাতৃবংশের 
প্রথান্রসারে ৷ 

রাধানগরের পাঠশাল! ও টোলে শিক্ষার প্রাথমিক পর্বটা শেষ 
হয়ে গেলে, রামকান্ত ছেলেকে পাঠিয়ে দিলেন প্রথমে পাটনায়, পরে 
কাশীতে। বাংল! ভাবার পঠন-পাঠন বলতে তখন বিশেব কিছুই 
ছিল না_বাংলা ভাষাই তো৷ তখনো! পর্যন্ত গড়ে ওঠেনি । সে তুলনায় 
ফরাসী ভাষার চল ছিল বেশি ৷ গ্রামেরপাঠশালায় বাংলার সঙ্গে সঙ্গে 
এক মৌলভীর কাছে বালক রামমোহন আরবী ফারসী ভাষাও শিক্ষা 
করতে আরম্ত করেন এতটুকু ছেলের স্বাভাবিক প্রখর বুদ্ধিবৃত্তি দেখে 
গুরুমশাই ও মৌলভী দুজনেই চমৎকৃত হয়েছিলেন ৷ 

রাধানগরে বালাশিক্ষা শেষ হলে রামকান্ত 'ছেলেকে পাটনায় 
পাঠিয়ে দিলেন। তখন রামমোহনের বয়স ন বছর। রামকান্ত 
ভেবেছিলেন, ছেলে যদি ভাল করে “আরবী ও ফারসী শিখতে পারে 
তাহলে নবাব সরকারে একটা ভাল চাকরী স্থুনিশ্চিত। কিন্ত আমর! 
দেখব, রামমোহনের ভাগ্যবিধাতা তার জন্য অন্য রকমের ব্যবস্থা ঠিক 
করে রেখেছিলেন__নবাব সরকারে নয়, কোম্পানীর সরকারেই তিনি 

উচ্চপদের চাকরি করেছিলেন ৷ রামমোহন পাটনায় এলেন ৷ তখন 
ইসলাম সাহিত্য ও শাস্ত্ৰ ভালভাবে পড়তে হলে এখানে আসতে 
হতো। পাটনা ছিল এর একমাত্র কেন্দ্র। এখানে অনেক বিদ্বান 
মৌলভী বাস করতেন; তারা এই দুটো বিষয়ের 'চগি করতেন । = 
বাংলাভাষা ও সাহিত্যের তুলনায় তখন আরবী (ফারসী ভাষা খুব 
উন্নত ছিল। এমন উন্নত ছিল যে, এই ছুটে ভাষার ভেতর দিয়ে 
পুথিবীর অন্যান্য দেশের জ্ঞানবিগ্ভার পরিচয় পাওয়া সম্ভব ছিল। 

রামমোহন মেধাবী ছিলেন ৷ যে ছু’ তিন বছরকাল তিনি পাটনায় 
তার ছাত্রজীবন কাটিয়েছিলেন সেই সময়ের মধ্যেই তিনি আরবী ও 
ফারসী ভাষা শিখে ফেলেছিলেন ৷ এমনভাবে শিখেছিলেন যেন এই 
দুটোই তার মাতৃভাষা । মূল আরবী ভাষায় তিনি ইউক্লিডের 
জ্যামিতি ও ্যারিস্টটলের বই পড়ে শেষ করেছিলেন। এর ফলে 
রামমোহনের স্বাভাবিক প্রখর বুদ্ধি আরও তীক্ষ্ণ ও মার্জিত হলো ৷ 
স্যায়শাস্তে তীৰ এই বয়সেই জন্মালে| অসাধারণ অধিকার ৷ তাইতো! 
উত্তরকালে তিনি হয়ে উঠেছিলেন একজন অদ্বিতীয় তৰ্কযোদ্ধ৷ ৷ 
পাটনায় শিক্ষাকালে তিনি ইসলামের ধৰ্মগ্ৰন্থ কোরান পড়লেন ১ 
পড়লেন স্থুফীদেরও বই ৷ 

কৌরান পাঠ করে কিশোর রামমোহনের মনের মধ্যে যেন একটা 
বিপ্লব ঘটে গেল। তখন থেকেই তার মনে প্রচলিত হিন্দু ধর্মবিশ্বাসের 
মূল শিথিল হয়ে যাঁয়। কোরানের অনেক বাণী তার মৰ্মস্পৰ্শ 
করেছিল। যে নারীজাতির পক্ষ নিয়ে হিন্দুসমাজের বিরুদ্ধে রামমোহন 
আজীবন যুদ্ধ করেছিলেন তার প্রথম পাঠ তো তিনি কৌরান থেকেই 
পেয়েছিলেন । “নারীজাতির প্রতি সর্বদা স্থুবিচার ও সদয় ব্যবহার 
করিবে'__-কোরানের এই নির্দেশটি যেন কিশোর রামমোহনের মনের 
মধ্যে গেঁথে গিয়েছিল । কিন্তু ইসলামের এই পবিত্র শাস্ত্ৰ থেকে 
সবচেয়ে বড়ো উপদেশ তিনি যা লাভ।করেছিলেন ত| হলো! বিশ্ব 
ব্ৰন্মাণ্ডের অধীশ্বরের মহিমা! সম্বন্ধে তীর'ধারণ৷ ৷ রামমোহনের লেখা 

ঈশ্বরবিবয়ক অনেক জ্ঞানের মধ্যে তার এই ধারণা ফুটে উঠেছে 
দেখ! যায় । সব ধর্মের মধ্যে একদল থাকে যারা খুব গোঁড়া এবং 
ধর্মান্ধ । এ জিনিস হিন্দুর মধ্যেও আছে, মুসলমানের মধ্যেও আছে । 
' আবার একদল আছে যারা হৃদয়ের অনূভূতি ও বিচারবুদ্ধি দিয়ে ধর্মকে 
গ্রহণ করে ৷ এইভাবে গোড়ামি বর্জন করে যেসব মুসলমান কোরানের 
মৰ্ম গ্রহণ করতো । তাদের মধ্যে “নুফী ও মোতাজেলরা খুব বিখ্যাত ৷ 
ন্ুকীদের মানবপ্রেমও তাকে গভীরভাবে প্রভাবিত করেছিল ৷ 

পাটনায় আরবী ফারদী পড়া শেষ হলো 

রাধানগর থেকে পিতার নির্দেশ এলে৷--“আমার ইচ্ছা এইবার 
তুমি কাশীতে গিয়ে সংস্কৃত অধ্যয়ন কর ও হিন্দুশান্ত্রের মৰ্ণজ্ঞ হও ৷৷ 
পিতার আদেশ শিরোধার্ধ করে রামমোহন এলেন কাশীতে। সংস্কৃত 
বিখ্যাত পণ্ডিতরা! তখন এখানে সংস্কৃতের অধ্যাপনা করতেন ৷ হিন্দু 
ভারতের হৃৎপিণ্ড এই কাশীধামে আবহমান কাল থেকে হিন্দুত্বের 
ধ্বজা উজ্জীন হয়ে হিন্দুধর্মের শ্ৰেষ্ঠত্ত ঘোষণা করে আসছে । গঙ্গার 
তীরে হিন্দুর এই তীৰ্থে এলেন ছাত্ররূপে রামমোহন ৷ রামমোহনের 
দাদামশাই রামকান্তকে বলেছিলেন” তোমার এই ছেলে বিধর্মী যাতে 
নাহয় সেজন্য তাকে সংকৃত শিক্ষা দেবে ভাল করে । বিধর্মী হবে 
কেন £-জামাতার এই প্রশ্নের উত্তরে শ্যাম ভট্টাচার্য বলেছিলেন 
পুত্রের জন্মপত্রিকায় গ্রহের সংস্থান দেখে তাইতো৷ আশংকা হয় । এই 
আশংকা যাতে সত্যে পরিণত ন! হয় সেজন্যই তে৷ রামকান্ত পুত্রকে 
নির্দেশ দিলেন হিন্দুশান্তরের মর্মজ্ঞ হবার জন্য । 

রামমোহন এলেন কাঁশীতে ৷ 

তখন তার বয়স বারে! বছর । 

কোরানের একেশ্বৱবাদ’ স্বূফীদের উদার মানবপ্রেম ৰামমোহনৰ 
মনকে তখন ভরিয়ে রেখেছিল। এবার তিনি পাঠ করলেন পবিত্র 
আর্যশাস্ত্র-বেদ ও উপনিষদ অল্পদিনের মধ্যেই তিনি এইসব শাস্ত্রে 

আশ্চধ রকমের জ্ঞান লাভ করলেন। পরিচিত হলেন হিন্দূদাধনার 
মমেরসঙ্গে। তখন তিনি দেখতে পেলেন ইসলামের একেশ্বরবাদ ও 
বেদান্তের ব্রধ__এই ছুটির মধ্যে কোন তফাৎ নেই ৷ এই ধারণা যতই 
তার মনের মধ্যে দানা বাধতে থাকে ততই তার চিন্তাজগতে শুরু হয় 
বিরাট আলোড়ন। উপলব্ধি করলেন তিনি হিন্দুদের প্রতিমা পুজার 
অসারতা ৷: এক ঈশ্বর__-নিরাকার ঈশ্বর ছাড়া আর কিছু সত্য নয়। 
এই মতে তিনি দৃঢ় বিশ্বাসী হলেন ৷ 

বোল বছর বয়সে রামমোহন ফিরে এলেন রাধানগরে ৷ 

ফিরে এলেন তিনি একটি বিশ্বাস নিয়ে ৷ 

যে বিশ্বাসের সঙ্গে রায়-পরিবারে প্রচলিত ধ্বিশ্বামের কোন মিল 
ছিল না। হিন্দুধর্মের অসংখ্য বিধিনিষেধ ও সংস্কারবন্ধন কিশোর 
রামমোহনের মনে সংশয় জাগিয়ে তুলেছিল । হিন্দুসমাজে প্রচলিত 
আচার-আচরণ সেই সংশয়কে করেছিল আরো দৃঢ় । তার চিন্তায় 
তখন একেশ্বরবাদ ছাড়া অন্য কিছুরই স্থান ছিল নানা প্রতিমা * না 
কোন ঠাকুর-দেবতার । বাবার সঙ্গে এই নিয়ে অনেক তর্ক, অনেক 
আলোচনা হলো । এরপর রাধানগরের বাড়িতে বসে হিন্দুদের পুতুল 
পূজে! নিয়ে তিনি লিখলেন একটা ছোট্ট বই ৷ অসন্তুষ্ট হলেন রামকান্ত, 
অসন্তুষ্ট হলেন তারিগীদেবী ও বাড়ির সবাই। সকলের রাগ গিয়ে 
পড়লো রামমোহনের ওপর ৷ রামকান্ত কুদ্ধক্ঠে বললেন ? ‘আমার 
বাড়িতে বিধর্মী স্থান নেই ৷” 

পুত্রের কেও প্রতিবাদ উঠল। 

তিনি গৃহত্যাগ করলেন ৷ 


এরপর রামমোহন দীর্ঘ ভ্রমণ করেন। 

আরও সত্যকে জানবার জন্য গ্রাম ও আত্মীয়-স্বজন ছেড়ে মাত্র 
ষোল বছর বয়মে কেউ গৃহত্যাগ করেছেন বলে কখনো শোনা যায় 
নানা এদেশে, না ওদেশে । রামমোহন নিজেই লিখেছেন, ‘এই 

মময়ে'আমি পৃথিবীর অনেক দূর দেশে গিয়েছি । কখনো সমতল 
ভূমিতে, কখনো বা পার্বত্য প্রদেশের নানা স্থানে ঘুরে বেড়িয়েছি ৷" 
যেদিন যে সময়ে তিনি গৃহত্যাগ করেছিলেন, তখন তিনি হয়ত মনে 
মনে এই প্রতিজ্ঞা করে থাকবেন--“আমি হিন্দুধর্মের সংস্কার করব 
পুতুল পূজোর গ্লানি থেকে রক্ষা করব আর্ধধর্মের চিরন্তন মহিমাকে ৷ 
পুরুতদের হাত থেকে বাঁচাব আমাদের ধর্মের যা মার সত্য তাকে ।' 
দণ্ডপানি সমাজদেবতার ভ্রকুটি বা রক্তচক্ষু সেই কিশোরকে এতটুকু 
বিচলিত করতে পারেনি সেদিন ৷ 

চির অকুতোভয় রামমোহন গৃহত্যাগ করলেন ৷ 

ঘরের চার দেয়ালের মধ্যে ভারতপথিক রামমোহনের মন বাধা 
পড়বে কেন? এইসময়ে ভারতের বহুস্থান ঘুরে তিনি শুধু ধের 
পরিচয়ই সংগ্রহ করেন নি-_-ভারতের সমাজীবনের সকল স্তরই তিন 
খু'টিয়ে খু'টিয়ে দেখেছিলেন সেদিন ৷ তিনি ছাড়া আর দেখবে কে? 
আর তে কেউ ছিল না তখন তার মতন। তীর ছুই চোখ যেন দশ 
চোখ হয়ে শিক্ষা থেকে আরম্ভ করে দেশের প্রত্যেকটি বিবয় গভীর 
ভাবে দেখে নিয়েছিল। বাংলায় তখন সংস্কৃতি বা রুচি বলতে কিছুই 
ছিল ন৷--বিভ্যাস্থন্দরী রুচির স্থলতার বেশি কিছু তখন ছিল নী! 
এখন ঘুরে ঘুরে তিনি দেখতে পেলেন গোট! ভারতবর্ধেরই এক অবস্থা 
সবই যেন একই ধারায় চলেছে। বাংলাদেশে যে অন্ধকার, যে পুঞ্জীভূত 
কুসংস্কার দেখেছিলেন, বাংলার বাইরে সব জায়গাতেই তিনি সেই 
একই জিনিন দেখতে পেলেন-__দেখতে পেলেন ধর্মের নামে সর্বত্র 
কেবল পুতুল পূজোর আড়ন্বর ; ধৰ্মবিশ্বাসী জনসাধারণের অজ্ঞতার 
সুযোগ নিয়ে পুরুতদের চলেছে ধর্মের ব্যবসাঁ। রামমোহন এই 
সময়ে তিববতও ঘুরে এসেছিলেন । সেখানেও তিনি লামাদের মধ্যে এই 
একই জিনিস দেখে এসেছিলেন __সেই কুসংস্কার আর ধর্মের ভড়ং। 

হিন্দু সমাজের এই অবস্থা দেখে রামমোহন সংকল্প করলেন তিনি 
ছু'হাত দিয়ে কুসংস্কারের জঞ্জাল পরিক্ষার করবেন ;. জ্ঞানের মশাল 

_ ছেলে দূর করবেন শতাব্দীর সঞ্চিত অন্ধকার, আর নিজীব সমাজদেহে 
/ করবেন নতুন জীবনের সঞ্চার। সমাজপতির রক্তচক্ষুর কাছে ব্যক্তি 
শানু যাতে আর উপেক্ষিত না হয়ে থাকে, তারই চেষ্টা করবেন 
তিনি ৷ ধর্মের মন্দিরে নৈবেদ্য সাজিয়ে যার! সত্যকে আছন্ন করে 
রেখেছে তাদের ভগ্ডামীর মুখোশ তিনি খুলে দেবেন । স্বাধীন চিন্তার 
আতস বাজী জালাবেন তিনি__বিচার-বিবেচনার পরিবেশ, রচনা 
 করবেন। ধর্ম যে একট! জীবন্ত সত্য, খেলার জিনিস নয়_এটাই 


৷ ১৭৯৪ সালে দীৰ্ঘ পৰ্যটন শেষ করে, চার বছর বাদে গৃহে ফিরে 
এলেন । রামমোহন যখন অজ্ঞাতবাসে রায় পরিবারে তখন একটু 
পরিবর্তন ঘটে গেছে। রায়র! ছিলেন একান্সবর্তী পরিবার-_তখনকার 
বাংলায় এই প্রথাটি হিন্দু, পরিবারের মধ্যে বলবৎ ছিল। রামকান্ত 
রাধানগরের পৈতৃক বাড়িতে তার অনান্য ভাইদের সঙ্গে একত্রে বাস 
| করতেন। তবে তার আহারের ব্যবস্থা পৃথক ছিল অর্থাৎ তার 
বান্নাঘরট। ছিল আলাদা। কালক্রমে এই পরিবারের লোকসংখ্যা 
বুদ্ধি পায় । যখন রাধানগরের বাড়িতে সকলের স্থানাভাব হয়। এই- 
জন্য ১৭৯১ সালে রামকান্ত কাছা কাছ লাঙ্গুলপাড়ায় একট! নতুন 
বাড়ি করে উঠে এলেন। তার অবস্থা অনুযায়ী লাঙ্গুলপাড়ায় এই- 
| [পিতা ষোল বিব| জায়গায় ওপর ইটের দোতলা 
কা বাড়ি, ইটের রান্নাঘর বৈঠকখান| ও নাটমন্দির। বাড়ির 
কাছে নর 
আম গাছ, দুশো তালগাছ ও সাতশো নারকেল গাছ । তিনটে প্রকাণ্ড 
পুকুর। সব মিলিয়ে রামকান্তর লাঙ্গুলপাড়ার বাড়ি এক মূল্যবান 
পিত্তি। এটি ছিল তার নিজন্ব। 
| এই সময় রামকান্তর অবস্থা খুব সচ্ছল ছিল। 
তিনি কোম্পানীর কাছ থেকে ভুর্স্থুট পরগনা নয় বছরের জন্য 
ইজারা নিয়েছিলেন। এই ইজারার জন্য জামিন হন তার বড়ছেলে 

জগমোহন ৷ সুতরাং দেখ! যাচ্ছে জগমোহন এর মধ্যেই পিতার পদাক্ষ 
অনুসরণ করে বিধরকর্মে লিপ্ত হয়েছেন ৷ কোম্পানী যখন তাকে তার 
বাবার জামিদারস্বীকার করে নিল তখন এর থেকে বোঝ! যায় বে তিনি 
নিজেও বেশ কিছু সম্পত্তির অধিকারী হয়ে উঠেছিলেন ৷ জগমোহন 
নিজের নামেও মেদিনীপুরে একট। বড় তালুক কিনেছিলেন । রামকাস্ত 
কলকাতায় চিৎপুরে একটা বাড়ি তৈরি করিয়েছিলেন। সকল দিক 
দিয়েই রামকান্ত রায় তখন পুরোদস্তর একজন জমিদার ৷ 

তার মন কিন্ত সব সময় রামমোহনের কথা চিন্তা করত। এমন কি 
তাৰিণী দেবাও মাঝে মাঝে উতলা! হয়ে স্বামীকে বলতেন, হ্যাগা, একটু 
খৌজ-খবর নিলে না ছেলেটার ৷ 

তার কি বাকী রেখেছি; ফুল বৌ ! রামের জন্য আমারও মনটা 
মাঝে মাঝে কি কম অস্থির হয় ? এই যে এত বিষয়-সম্পত্তি করলাম 
এখন জে যদি এসে তার দাদার সঙ্গে মিলেমিশে দেখাশুনা করে 
তাহলে আমি নিশ্চিত মনে মরতে পারি ৷ 

তুমি আবার লোক পাঠাও ৷ 

তাও বাকী রাখিনি । ভারতবর্ষের সমস্ত তীৰ্থে তার খোজে লোক 
পাঠিয়েছি, বারা গেছে তাদের প্রত্যেকের কাছে আমি একটা করে 
চিঠি আর একটা করে একশো টাকার তোড়া পাঠিয়েছি । এদের 
অনেকেই রামকে চেনে ।: এবার এমন জাল ফেলেছি, ফুল বৌ, সেই 
জালে তোমার গৃহত্যাগী ছেলেকে টেনে তুলবই ৷ 

স্বামী-্ত্রীতে যখন এই রকম আলাপ হতে। সেই সময়ে একদিন 
হঠাৎ রামমোহন ফিরে এলেন রাধানগ্ররে । ফেরার পথে তারই খোঁজে 
রামকান্তর পাঠানো লোকজনের সঙ্গে এক জায়গার ভার দেখা 
হয়েছিল । সাবেক বাড়িতে এসে শুনলেন রামকান্ত নতুন বাড়ি করে 
লাঙ্গুলপাড়ায় উঠে গেছেন ৷ কাল বিলম্ব ন! করে রামমোহন সেখানে 
ডলে এলেন । পুত্রের গৃহত্যাগের পর থেকে তার স্থুমতির জন্য তারিনী 
দেবী গৃহদেবতার কাছে কত আকুল প্রার্থনা জানিয়েছেন! ঠাকুর, 

রামের স্মৃতি হোক, দে বেন কালাপাহাড় না হয়। এতকাল 
বাদে পুত্র গৃহে ফিরতেই রায় পরিবারে যেন আনন্দের বান ডেকে 
গেল। 

| পিতামাতার স্নেহলাভ করলেন আবার রামমোহন। রামকাস্ত 
তাকে বিবয়সম্পত্তি দেখাশুনা করতে বললেন। ছয়মাস কেটে গেল। 
বিষয় সম্পত্তি দেখ। শুন। নয়, গভীর শাস্ত্রচচার মধ্যে ডুবে রইলেন 
ব্রামমোহন। রামকান্ত ছেলের সঙ্গে কথা| বলে বুঝলেন, রামমোহন 
যা ছিলেন তাই আছেন---তার মতিগতি কিছুমাত্র বদলায়নি। পুত্র 
স্নেহ একদিকে, সমাজ আর একদিকে । এককে রাখতে গেলে 
অন্যকে ত্যাগ করতে হয়! সমাজ বড়। রামকান্ত সমাজকে ত্যাগ 
পারেন না, বিধর্মী পুত্রকেই তিনি ত্যাগ করলেন । রামমোহন 
আবার গৃহ থেকে বিতাড়িত হলেন ৷ 


॥ 

প্রথম বার রামমোহন একা গৃহ থেকে বিতাড়িত হয়েছিলেন ৷ 
দ্বিতীয় বার সপরিবারে । তার সঙ্গে চললেন তার ছুই স্ত্রী। এবার 
ৰামকান্ত ছেলেকে কিছু অর্থসাহাষ্য করতে চেয়েছিলেন, কিন্ত 
রামমোহন তা গ্রহণ করলেন না । নিজের ওপর ছিল তার অখণ্ড 
বিশ্বাস। কাশীতে এসে তিনি বেদ-বেদান্ত ও অন্যান্য শাস্ত্ৰ তন্ন তন্ন 
করে পাঠ করলেন। এইখানে তার ইংরাজী শিক্ষার হাতেখড়ি। 
আবার এইখানেই তীর বড় ছেলে রাধাপ্রসাদের জন্ম হয়। 
রামমোহনের বয়স তখন বাইশ বছর। তিনি যখন কাশীতে, তখন” 
রামকান্ত তার সমস্ত বিষয়সম্পন্তি তিন ছেলের মধ্যে ভাগ করে দেন। 

রামমোহনকে তিনি তাড়িয়ে দিয়েছিলেন, সেটা সমাজের ভয়ে ৷ 

কিন্ত পুত্রকে তিনি যে পিতৃস্নেহ থেকে বঞ্চিত করেননি তা তার 
বিষয়-সম্পত্ভির বিলিব্যবস্থা। থেকে পরিষ্কার জানতে পারা যায়। বিধর্মী 
হোক আর যাই হোক, তার এই পুত্র যে ক্ষণজন্মা এ বিশ্বাসে ৰামকান্ত 
অটল ছিলেন। লাঞ্গুলপাড়ার বাড়ির কিছু অংশ আর কলকাতার 
জোড়ার্সাকোর বাড়ি__এই পেয়েছিলেন রামমোহন ৷ রামকান্ত তাকে 

সম্পত্তি দিয়ে গেলেন বটে, কিন্তু বাদ মাধলেন তার মা।. স্বামীর 
মৃত্যুর পর তারিশী-দেবী হলেন গৃহকর্রী ৷ রামমোহন বিধর্মী, তাই 
তিনি তাকে পৈতৃক সম্পত্তি থেকে বঞ্চিত করতে চাইলেন । ছেলের 
বিরুদ্ধে মামলা করলেন। তবু বিষয় সম্পত্তির লোভে রামমোহন 
তার মায়ের সঙ্গে আপোষ করলেন না ৷ 

১৮০৩ সাল। 

রামকান্তের মৃত্যু হলে| ৷ পিতার মৃত্যুকালে রামমোহন উপস্থিত 
ছিলেন। বাড়িতে রামকান্তের যে পারলৌকিক কাজ হলো, রামমোহন 
তাতে যোগদান করলেন ন! ; তিনি কলকাতায় আলাদাভাবে পিতৃশ্রাদ্ধ 
করলেন ৷ এতে রায়-পরিবারের অনেকেই যেমন অসন্তুষ্ট হলেন, তেমন 
রাধানগরের সমাজও কিছুটা! রুষ্ট হলো তার প্রতি ৷ পিতার মৃত্যুর সঙ্গে 
রামমোহনের জীবনের একটা অধ্যায় শেষ হলো । এইবার তিনি 
রোজগারের চেষ্টা করলেন ৷ তার জীবনের লক্ষ্য এক রকম স্থির হয়ে 
গিয়েছিল। কিন্ত যেসব কাজ তাকে করতে হবে সেজন্য অনেক 
টাকার দরকার । সেই টাকা চাকরি করেই তিনি সংগ্রহ করেছিলেন ৷ 

তিন পুরুষ ধরে রায়ের! নবাব সরকারে চাকরি করে এসেছেন ৷ 

রামমোহন থেকেই এই ধারার বদল হলো ৷ 

নবাবী আমল তখন আর নেই ৷ 

বাংলায়__তখনকার বাংল! বলতে বাংলা-বিহার-উড়িত্যা__তখন 
কোম্পানীর আমল শুরু হয়েছে । ননতু যুগের নতুন ব্যবস্থা ৷ আরবী 
ও ফারসী এখন কাজে লাগবে না ৷ তখন আফিস-আদালতে ইংরেজী 
ভাষার আদর ক্রমেই বাড়ছিল। কালেক্টারের সেরেস্তাদার হতে 
পারলে আর ভাবনা ছিল না-_এটাই তখনকার দিনে বড় চাকরি। 
রামমোহন এই চাকরিই করেছিলেন_-তবে তিনি একদিনে 
সেরেস্তাদার বা দেওয়ান হননি। সামান্য একজন কেরানি হিসাবেই 
তিনি চাকরিতে ঢুকেছিলেন ৷ 

চাকার কালেক্টার টমাস উডফোর্ডের অধীনে রামমোহনের চাকরি 

শুরু হয় ১৮০৩ সালের জান্ুআরি। তখন থেকে বারো তেরো বছর 
চাকরি করেছিলেন তিনি নানা জায়গায় । বেশীর ভাগ সময় চাকরি 
করেন রংপুরে কালেক্টার জন ডিগবির অধীনে তার সেরেস্তাদার বা 
দেওয়ান হিসাবে । উডফোর্ড সাহেব যখন ঢাকা থেকে মুর্শিদাবাদ 
বদলি হয়ে এলেন, তখন তার সঙ্গে এলেন তার মুন্সী রামমোহন ৷ 
মুখ্রিদাবাদ থেকেই বেরুলো রামমোহনের প্রথম বই ৷ বইটির নাম 
'তৃহক্কাৎ-উল্‌ মুয়াহহিদীন' ; ফারসী ভাবায় লেখা । এর বাংলা মানে 
হলো “একেশ্বর বাদীদের প্রতি উপহার । এই বই সম্পর্কে পরে 
বলছি, এখন তার কর্মজীবনের কথাই বলি ৷ 

রামমোহন মুশিদাবাদে বেশিদিন ছিলেন ন৷ ৷ কাট্টোর উডফোর্ড 
অসুস্থ হয়ে চাকরি ছেড়ে বিলাত চলে গেলেন ৷ তখন তিনি নতুন 
চাকরির চেষ্টায় হাজির হলেন জন ভিগবির কাছে। এ'র সঙ্গে তার 
আগে থেকেই আলাপ ছিল। সেকালে কোম্পানীর চাকরি নিয়ে 
যে সব সিবিলিয়ান বিলাত থেকে এদেশে আসতেন তাদের সবাইকে 
কিছুদিন ফোর্ট” উইলিয়াম কলেজে পড়তে হতো! । সিবিলিয়ানদের 
দেশীয় ভাবায়-_সংস্কৃত, বাংলা ও ফারসীতে অল্পবিস্তর শিক্ষিত করে 
তোলার জন্য ১৮০০ সালে এই কলেজ স্থাপিত হয়েছিল কলকাতায় ৷ 

ডিগবি তখন রামগড়ের রেজিষ্টার ৷ 

রামমোহন তার মুন্সী নিযুক্ত হলেন । 

এখন থেকে রামমোহন তার সঙ্গেই রইলেন। এইখানে ডিগবি 
যখন মাস তিনেক অস্থায়ী ভাবে ম্যাজিস্ট্রেটের পদে বহাল ছিলেন 
তখন এ তিন মাস রামমোহন ফৌজদারী কোর্টের সেরেস্তাদার নিযুক্ত 
হন | রামমোহন দীর্ঘদেহী সুপুরুষ ছিলেন, লম্বায় প্রায় সাড়ে ছ’ফুট,_ 
বলিষ্ঠ আকৃতি ; চোখে-মুখে প্রতিভার ছটা । সমস্ত শরীরের মধ্যে 
তার মাথাটা ছিল প্রকাণ্ড । তার উপর ছিল ব্যক্তিত্ব । সব মিলিয়ে 
একটি আকর্ষণীয় মানুষ । তাই কর্মজীবনে তিনি ধাপে ধাপে ওপরে 
উঠছিলেন দক্ষতা আর সততার জন্য । এইসবের জন্যই তো ডিগবি 

সাহেব তাকে অত ভালবাসতেন, শ্রদ্ধা করতেন ৷ রামমোহন ত ভার 
মনিবের প্রতি সেই রকম শ্রদ্ধার ভাব পোষণ করতেন ৷ 

জন ডিগবি রামমোহনের জীবনে একটি উজ্জল নক্ষত্ৰ ৷ 

এই সুন্দর স্বভাবের ইংরেজের সাহচর্য রামমোহনের জীবনেও 
অনেক উপকার সাধন করেছিল । রামমোহন যখন ডিগবির কাছে 
চাকরির জন্য এলেন তখন প্রাচ্যবি্যায় তিনি যথেষ্ট পণ্ডিত। সংস্কৃত 
ভাষা ও শাস্ত্ৰগ্ৰন্থে তার যথেষ্ট জ্ঞান। আরবী ও ফারসী ভাষা 
ভালভাবেই শিক্ষা করেছেন, সেইসঙ্গে ইসলাম শান্ত্ৰগ্ৰন্থও অধ্যয়ন 
করেছেন গভীরভাবে ৷ এর কিছুকাল আগে একটি বই লিখে তিনি 
একেশ্বরবাদ প্রচারের চেষ্টা করেছেন। একজন হিন্দু ব্রাহ্মণের পক্ষে 
এ-এক অভূতপূৰ্ব দৃষ্টান্ত । এই সব কারণে প্রথম থেকেই ডিগবি 
রামমোহনকে শ্রদ্ধার সঙ্গে গ্রহণ করেছিলেন। মনিব হয়েও তিনি 
রামমোহনের বন্ধু হয়ে উঠেছিলেন । এই বদ্ধৃতের সুবাদেই রামমোহন 
তার কাছে ইংরেজী শিখেছিলেন, আর ডিগবি সাহেব শিখেছিলেন 
সংস্কৃত তার কাছে। 

রামগড়ের পর ডিগবি এলেন যশোর সেখানকার কালেক্টর 
হয়ে। 

মুন্সী রামমোহনও এলেন তার সঙ্গে ৷ 

যশোর থেকে ডিগবি এলেন ভাগলপুর। রামমোহনও তার 
পেছনে পেছনে এলেন ৷  ডিগবি ম্যাজিস্ট্রেট আর কালেক্টার ছিলেন 
হামিলটন। ভাগলপুরের একটা ঘটন! এখানে বলি ৷ এইঘটনা থেকে 
বুঝাতে পারবে কি রকম প্রখর ছিল রামমোহনের আত্মসম্মান জ্ঞান । 
সে দিনটা ছিল ইংরেজী নববৰ্ষ--১৮৭৯ সাল। সকালবেলা রামমোহন 
চলেছেন পান্ধী করে তার বাসায়। সঙ্গে ছিল তার চাপরাসী ও 
বরকন্দাজ। রাস্তার পাশে একটা ইটের পাঁজার ওপরে দাড়িয়েছিলেন 
কালেন্টার স্তার ফেডারিক হ্যামিলটন। হ্যামিলটন সাহেব একজন 
দেশীয় লোককে এই রকম রাজকীয় ভাবে যেতে দেখে রাগে যেন 

ফেটে পড়লেন। তিনি চিংকার করে পাক্ধী থামাতে আদেশ দিলেন ৷ 
পান্ধী থামল না। সাহেব অমনি ঘোড়া ছুটিয়ে এগিয়ে গেলেন । 
রামমোহনের শিষ্টাচার বোধ বিলক্ষণ ছিল । তিনি পান্ধী থেকে নেমে 
হাামিলটনকে যথাযথ অভিবাদন করলেন। কিন্ত ক্রুদ্ধ হ্যামিলটন 
তাকে অযথা গালাগাল করলেন ৷ 

রামমোহন মুখে কিছু বললেন ন| ৷ পান্ধী করে নিজের গন্তব্য 
স্থানে চলে গেলেন ৷ কিন্তু ব্যাপারটা! তিনি উপেক্ষা করতে পারলেন 
ন1। এতো শুধু তার অপমান নয়, এ যে সমগ্র ভারতবাসীর অপমান ৷ 
এই অপমানের প্রতিকারের জন্য তিনি বড়লাট লর্ড মিন্টোর কাছে 
আবেদন করলেন ৷ আবেদন-পত্রটি তিনি ইংরেজিতেই লিখেছিলেন ৷ 
তার ছত্ৰে ছত্ৰে ফুটে উঠল আত্মনন্মান বোধ । সমগ্র আবেদন-পত্রটির 
মূল বক্তব্য ছিল_এই এদেশের লোকরাও মানুষ, ইংরেজের ন্যায় 
বিচারের মেও সমান অধিকারী ৷ তাকে অযথা অপমান করার 
অধিকার কারো.নেই ৷’ সমস্ত ঘটন! জানার পর বড়লাট কালেক্টারকে 
এক কড়া চিঠি লিখে নির্দেশ দিলেন, তিনি যেন ভবিষ্যতে দেশীয় 
লোকদের সঙ্গে এই রকম অভদ্র ব্যবহার না করেন ৷ 

রামমোহনের আত্মনম্মান অক্ষুণ্ণ রইল। সেইসঙ্গে ইংরেজের 
ন্যায় বিচারের প্রতি তার শ্রদ্ধা বেড়ে গেল। ভাগলপুরের ডিগবি 
এলেন রংপুর ৷ এখানে তিনি রামমোহনকে দেওয়ান পদে নিযুক্ত 
করলেন । রামমোহন শুধু কালেক্টারের দেওয়ান ছিলেন না, তিনি 
ডিগবিরও দেওয়ান ছিলেন ৷ ৷ সেকালে দেশীয় লোকের সঙ্গে কাজ- 
কর্মের সুবিধার জন্য অনেক সাহেব বাঙালী ‘বাবু’ রাখতেন ৷ এদের 
দেওয়ান বল| হতে ৷ রামমোহনের সঙ্গে ডিগবির এইরকম সম্পর্কই 
ছিল। বলেছি, রংপুরেই তার কর্মজীবনের অনেকগুলি বছর 
অতিবাহিত হয়েছিল ৷ এখানেই রামমোহনের ইংরেজী চায় জোয়ার 
এসেছিল । এখানেই তিনি সরকারি কাজের অবসরে বিলাতি সংবাদ 
পত্রগুলি খুব মনোযোগের সঙ্গে পাঠ করে চুরোপের রাজনৈতিক অবস্থা 

সম্বন্ধে নিজেকে পরিচিত করে তোলার সুযোগ পেয়েছিলেন ৷ বিলাতি 
ডাকে ইংলণ্ড থেকে কালেক্টারের কাছে যে সব কাগজপত্র আসত 
তিনি সেগুলি চেয়ে নিয়ে পড়তেন ৷ 

সেরেস্তাদাররা সাধারণত তোযামোদপ্রিয় হতেন । সাহেবের মন 
যুগিয়ে চলতেন তারা। তাদের বেশির ভাগই ছিলেন অসত্যবাদী 
আর উৎকোচ গ্রহণে তংপর। রামমোহন এই ধরনের সেরেস্তাদার 
ছিলেন না। অন্যদিকে বেশির ভাগ. সিবিলিয়ান ছিলেন উদ্ধত 
প্রকৃতির। ভদ্রতা বা শিষ্টাচারের বালাই ছিল না তাদের মধ্যে ৷ 
রামমোহনের স্বাধীন প্রকৃতি এ ক্ষেত্রেও আপোষ করতে পারেনি। তিনি 
নিজের উন্নত চরিত্রবলে তার ইংরেজ মনিবদের কাছ থেকে ভদ্রতা ও 
শিষ্টাচার আদায় করে নিতে পারতেন ৷. এইজন্য সাহেবরাও তাকে 
যথেষ্ট সমীহ করতেন ৷ 

ডিগবির অধীনে রামমোহন মোট দশ বছর চাকরি করেছিলেন ৷ 

সততা ও দক্ষতার গুণে কেরানি থেকে তিনি দেওয়ান 
হয়েছিলেন ৷ 

দশ বছর চাকরি করার পর রামমোহন দেখলেন, তিনি যে টাক! 
উপায় করেছেন তা তার পক্ষে যথেষ্ট । সেই টাকা দিয়ে তিনি কিছ 
ভূ-সম্পত্তি করলেন, -গোটা ছুই তালুকও কিনলেন বর্ধমান জেলায় ৷ 
পৈতৃক সম্পত্তি কিছু পেয়েছিলেন, তেজারতি কারবার করেও কিছু 
টাকা তিনি করেছিলেন। এখন আর চাকরির দরকার নেই, এইবার 
তিনি তার জীবনের ব্রত পালন করতে বদ্ধপরিকর হলেন ৷ ডিগবি 
বিলাত চলে গেলে তিনিও রংপুর ত্যাগ করেন ৷ রংপুরে বাম করবার 
সময় নিজের বাসাতে অনেক বন্ধু-বান্ধব নিয়ে তিনি ধর্মসভা করতেন ৷ 
'পীত্তুলিকতার বিরুদ্ধে মত প্রচার করতেন ও ব্রহ্মজ্ঞান বিষয়ে উপদেশ 
প্রদান করতেন ৷ এ ছাড়া রংপুরে থাকার সময়ই তিনি ফারসী ভাষায় 
কয়েকটি ছোট বই ও বেদান্তের কিছু অংশের অনুবাদও করেছিলেন ৷ 
এ সবই ছিল তার ভবিষ্যৎ কর্ম জীবনের প্রস্তুতি পর্ব। 

১৮১৫ সাল। 

রামমোহন কলকাতায় এলেন ৷ 

কলকাতা তখন সারা বাংলাদেশের প্রাণকেন্দ্র ৷ 

কোম্পানীর পূর্ণ আধিপত্যে মহানগরী ঝলমল । এ শহর তার 
কাছে নতুন নয়, পুরাতন ৷ তার যখন পঁচিশ বছর বয়স তখন থেকেই 
কলকাতার সঙ্গে তার যোগাযোগ ৷ একবার নয়, এর মধ্যে অনেক 
বারই তিনি কলকাতায় এসেছেন । এই শহরকে কেন্দ্র করে তার 
ছিল অর্থ উপার্জনের বহুমুখী প্রচেষ্টা । কিন্তু এবার তিনি এলেন 
নবযুগজীবনের হোতা রূপে। রংপুরে থাকার সময় স্বদেশের সমস্ত 
রকম অজ্ঞানতা দূর করার জন্য যে সাধনার তিনি স্ুত্রপাত করেছিলেন, 
কলকাতায় এলেন তারই পূর্ণ পরিণতির আশায়। তিনি বুঝেছিলেন 
কলকাতায় এসে বসবাস করতে না পারলে তিনি তার জীবনের আদর্শ 
চরিতার্থ করতে পারবেন ন1। 

তখন তার বয়স বিয়াল্লিশ কি তেতারশ। শরীরে অসামান্য শক্তি, 
মনে অমিত তেজ, হৃদয়ে প্রবল উৎসাহ ৷ এই সম্পদ সম্বল করেই তো 
রামমোহন কলকাতায় এসে তার জীবনের ব্রত উদ্যাপন করতে মনস্থ 
করলেন ৷ তখন তার নাম কলক্যতার বিশিষ্ট সমাজে খুবই পরিচিত। 
কনকাতা আসবার আগে তিনি এখানে ছুটে! বাড়ি কিনেছিলেন ; 
তার একটা বাড়ি ছিল মানিকতলায়, অপরটি চৌরঙ্গীতে ৷ মানিকতলার 
বাড়িতেই রামমোহন তার নতুন জীবন শুরু করলেন । এখান থেকেই 
শুরু হলো তার কর্ম জীবনের বিকাশ পৰ্ব ৷ এই মানিকতলার বাড়িতে 
বসেই পনর বছরের অক্লান্ত সাধনায় তিনি রচনা করেছিলেন একটা 
নতুন যুগ । 

রংপুরে থাকার সময় রামমোহন ঘরোয়। সভায় শাস্ত্ৰ নিয়ে প্রায়ই 
আলোচন! করতেন। দে কথা আগেই বলেছি। এই আলোচনাকে 
উপলক্ষ্য করে সেদিন একটি ছোটখাট গোষ্ঠী গড়ে উঠেছিল । 

এর কেং্রপুরুষ ছিলেন রামমোহন ৷ সেখানে কিছুসংখ্যক সুতোর 
উপস্থিত ছিল নিয়মিত । ধীরে ধীরে তারা হয়ে উঠলেন রামমোহনের 
সমর্থক । কিন্তু রংপুরের পাট উঠিয়ে তিনি যখন এলেন কলকাতার 
তখন ষ্টার বিচ্ছেদ ঘটল এই সব সমর্থকদের সঙ্গে। তাই নতুন 
পরিবেশে প্রয়োজন হলো নতুন করে একটি গোষ্ঠী গড়ে তোলা । 
রামমোহন তৎপর হলেন ৷ 

কলকাতায় আসার পর অল্প দিনেই রামমোহন প্রতিষ্ঠিত হলেন 
শহরের বিত্তবানদের সমাজে, অভিজাতদের সমাজে । তার ধন- 
সম্পত্তি, তার বৈষয়িক বুদ্ধি ও ও তার পাণ্ডিত্যে অনেকেই আকৃষ্ট হলেন । 
কিছুদিনের মধ্যেই তাদের নিয়ে রামমোহন গঠন করলেন 
‘আত্মীয়সভ|” ৷ জাগরণ-যজ্ঞের যে আয়োজন তিনি করেছিলেন তারই 
বেদী ছিল এই আত্মীয়সভ| ৷ এখানে ধারা যোগ দিলেন তারা প্রান 
সকলেই কলকাতার গণ্যমান্য ব্যক্তি। তাদের মধ্যে দ্বারকানাথ 
ঠাকুর, গোগীমোহন ঠাকুর, বৃন্দাবন মিত্র, ব্ৰজমোহন মজুমদার, 
নীলরতন হালদার, নন্দকিশোর বস্তু প্রভৃতির নাম বিশেষ ভাবে 
উল্লেখবোগ্য॥ নব জাগরণের নুচনাকালে এটাই ছিল প্রথম সমষ্টিগত 
প্রযাস। 

কলকাতায় এসে রামমোহন যেন সমস্ত দেশের হৃৎস্পন্দন অন্নভব 
করলেন। কী শোচনীয় অবস্থা হিন্দু সমাজের । সমস্ত দেশ অজ্ঞতা 
আর কুসংস্কারের ঘন অন্ধকারে আচ্ছন্ন সর্বত্রই প্রতিমা পুজার প্রভাব ৷ 
বেদ্র-উপনিবদের কথা কেউ বলে না ৷ কেউ জানে না। কাশীতে দেখে 
এসেছেন শাস্ত্র আলোচনার কি সমারোহ, আর এখানে বামুন 
পুরুতদের মধ্যে যত অপশাস্ত্রর আলোচনা ১ সত্যকার শাস্ত্রের মৰ্ম 
অনুধাবন করার কিছুমাত্র ইচ্ছা তাদের মধ্যে একজনেরও নেই ৷ আর 
তাদেরই অনুশীসনে চলছে সমস্ত দেশ, জাতি ও সমাজ ৷ জাতিভেদ 
ও অশ্পৃশ্যত| হিন্দু সমাজকে টুকরো টুকরো৷ করে ফেলেছে। তিনি 
আরে অনুভব করলেন, লোকে স্বাধীন চিন্তার শক্তি পর্যন্ত হারিয়ে 

ফেলেছে । সমাজের নৈতিক জীবন কলুষিত, মেয়েদের জীবন 
অসহায় ৷ অবাধে চলেছে সমাজের বুকে কত রকমের নৃশংস প্রথা ৷ 
কোথাও চিত্তের নির্মলতা নেই, চরিত্রের পবিত্রতা নেই ৷ সবই যেন 
স্থবির ও পাবাণ। দেশের কোথাও শিক্ষা নেই, জনসাধারণের হিতকর 
কোন'সংস্কার সাধনের উদ্যোগ নেই ॥ 

দেশের এই শোচনীয় অবস্থা রামমোহনকে বিচলিত করল । 

ভারাক্রান্ত করে তুললো তার হৃদয় ও মস্তিফকে । 

তখন সেই যুগনারথি বুঝলেন কি বিপুল কাজ তার সামনে । 

ধর্ম, সমাজ, শিক্ষা, সাহিত্য, রাজনীতি, অর্থনীতি আর সকলের 
ওপর মেয়েদের অধিকারের প্রতিষ্ঠা-_এতগুলো বিষয়ের উন্নতি সাধন 
করতে হবে ৷ কলকাতায় এসে রামমোহন এইসব কাজই শুরু করে 
দিলেন একে-একে ৷ কলকাতা থেকেই বেজে উঠেছিল তার রণভেরী ৷ 
পুতুল পূজো আর সব রকম অনধর্মের বিরুদ্ধে তিনি যেন একটা যুদ্ধ 
ঘোষণা করে দিলেন। ৷ আত্মীয়সভার মঞ্চ থেকে তিনি শঙ্খধ্বনি 
করলেন । অমনি কলকাতায় হুলদ্থল পড়ে গেল ৷ কেবল কলকাতায় 
কেন, সমস্ত বাংলা দেশে বয়ে গেল আন্দোলনের, উত্তাল ঢেউ । 
বাবুদের বৈঠকখানায়, ভট্টাচাধির টোলে, পর্নীগ্রামের চণ্ডীমগ্ডপে 
যেখানে সেখানে তখন রামমোহনের কথা ৷ অন্তঃপুরেও ছড়িয়ে পড়ে 
সেই জাগরণের তরঙ্গ । 

কলকাতায় এসে এক বছর পরে রামমোহন তার মানিকতলার 
বাড়িতে স্থাপন করলেন আত্মীয়সভা । এখান থেকেই তিনি নবজাগরণের 
শঙ্খধ্বনি করেছিলেন। আধ্যাত্মিক উন্নতি,জ্ঞান ও ধর্মপ্রচার এবং জনমত 
গঠন-_মোটামুটি এই ছিল সবের উদ্দেশ্য ৷ সপ্তাহে একদিন করে এই 
সভার অধিবেশন হতে! ৷ দেখানে আগতেন দ্বারকানাথ, নন্দকিশোর, 
তারাটাদ চক্রবর্তী প্রভৃতি বিশিষ্ট ব্যক্তিরা ৷ এ'রাই প্রথমে প্রকাশ্য 
ভাবে রামমোহনের মত গ্রহণ করেছিলেন ৷ জন্ধ্যাবেলায় আত্মীয়- 
সভাতে বেদপাঠ হতো, ব্ৰহ্মদংগীত হতে! ? এসব গানের বেশীর ভাগই 

রামমোহন রচনা করতেন । সে সব জ্ঞানে তার একেশ্বরবাদ চিন্তাই 
ঝংকৃত হয়েছে । একটা গানে আছে £ 
ভাব সেই একে 
জলে স্থলে শূন্য 
যে সমান ভাবে থাকে । 
যে রচিল এ'সংসার. 
7 আদি অন্ত নাহি যার 
যে জানে সকল 
কেহ নাহি জানে তাকে। 
এই ভাবে একটা পবিত্র পরিবেশের স্থষ্টি হতো ৷ সেই পরিবেশের 
সংস্পর্শে ধারাই সেদিন এসেছিলেন তাঁরাই রামমোহনের একেশ্বরবাদ 
গ্রহণ করেন ৷ মোট কথা, আত্মীয় সভা ছিল রামমোহনের সবরকম 
সংস্কার আন্দোলনের প্রথম সোপান। কলকাতায় এসে তিনি একে 
একে যেদব মহৎ কাজ সম্পন্ন করেন, এইবার আমরা সেই সম্পর্কে 
কিছু আলোচনা করছি। 

একদিন ৷ 

জ্যৈষ্ঠ মাসের বিকেল ৷ 

দারুণ গরম। 

হঠাৎ রামমোহন এসে হাজির হলেন তার ইংরেজ শিষ্য গ্যাডাম 
সাহেবের বাড়ি। মিস্টার এ্যাডাম কলকাতার একজন নামকরা 
ব্যাপটিস্ট পাত্রী। এ'র কাছেই রামমোহন গ্রীক ও হিক্র ভাষা 
শিখেছিলেন এবং এ'র সঙ্গে মিলেই বাংলায় বাইবেলের অনুবাদ 
করেছিলেন । তখন থেকেই এ্যাভাম সাহেব রামমোহনের শিষ্য হন 
ও একেশ্বরবাদ গ্রহণ করেন । সেই এ্যাডামের বাড়িতে হঠাৎ 
অসময়ে রামমোহন এলেন ৷ তার মুখে ভয়ানক উত্তেজনার চিহ্ন। 
দেখে এ্যাডামের ভয় হলো! ৷ তিনি উৎকঠিত হয়ে জিজ্ঞাসা করেন? 
আপনার কি হয়েছে? { 

_সাগে আমাকে একটু জল দাও । আর তুমি যদি কিছু মনে না 
করে৷, তাহলে আমার গায়ের এই আচকানট| খুলি। আমি বড় 
ঘামছি'। 

জল এলো ৷ তিনি জল পান করে একটু স্বস্থ হলেন । 

জানো এযাডাম, আমি আজ বড় দুঃখ পেয়েছি 

_ছখ পেয়েছেন! আপনি! মাই গড, ! 

শুধু দুঃখ নয়, আঘাতও পেয়েছি । 

আঘাত! কে আপনাকে মারিল? 

_বিশপ মিভলটন। তিনি আজ আমাকে এই বলে লোভ 
দেখালেন যে, আমি বদি খ্রীস্টধ্ণ গ্রহণ করি, তাহলে আমার পদ 
আরে! বড় হবে। 

আশ্চর্য । 

_ছি ছি, মিডলটন আমাকে এতই ছোটলোক মনে করে। 

এই ঘটনার পর রামমোহন আর মিউলটনের মুখ দর্শন করেন 
নি। কিন্তু এই ঘটনার পেছনে যে ইতিহাস রয়েছে, সেটা খুলে বলতে 
হয়। তখন খ্রীস্টান পাদ্রীরা আমাদের দেশে খ্ৰস্টান ধর্ম প্রচার করত 
মার হিন্দুদের নানারকমের লোভ দেখিয়ে খ্রীস্টান করত। রামমোহন 
কলকাতায়, এসে পাত্রীদের এই কাজের বিরুদ্ধে তুমুল আন্দোলন 
শুরু করে দিয়েছিলেন। আগেই বলেছি, এদেশে যখন ইংরেজ 
রাজস্ব শুরু হয় তখন বিলাত থেকে এসে একদল ব্যাপটিস্ট মিশনারী 
শ্রীরামপুরে ঘাঁটি করেন। এদের নেতা ছিলেন উইলিয়াম কেনী। 
শ্রীরামপুর থেকে পাদ্রীরা বাংলায় একটা কাগজ বের করেছিল। 
সেই কাগজটার নাম “সমাচার দৰ্পণ’ ৷ একবার এর একটি সংখ্যায় 
একজন পাদ্ৰী হিন্দু ধর্ম ও শাস্ত্ৰকে কটাক্ষ করে একটা প্রবন্ধ 
লিখলেন ৷ সেই প্রবন্ধে তার বক্তব্য ছিল এই যে, হিন্দু শাস্তে যুক্তি 
বলে কিছু নেই; এই শাস্ত্র একেবারেই অপার ৷ 

লেখাট1 রামমোহনের নজরে পড়ল । তিনি দেখলেন, পাদ্ৰী 
সাহেব এক নিঃশ্বাসে বেদান্ত, ন্যায়, মীমাংসা, পাতঞ্জল, সাংখ্য, পুরান, 
তন্ন প্রভৃতি হিন্দুর যাবতীয় শীস্ত্রকে খুলিদাৎ করবার প্রয়াস 
পেয়েছেন। অমনি তিনি এর একটা প্রতিবাদ এ কাগজেই পাঠিয়ে 
দিলেন। কিন্ত সমাচার দৰ্পণের সম্পাদক সেটি ছাপলেন না। ছাপবে 

কি করে? তিনি যে তখন গৌড়! পাত্রীদের চক্ষুশূল হয়েছেন 
রামমোহন নিরস্ত হলেন না ৷ ‘ব্ৰাহ্মণ সেবধি’ নাম দিয়ে ইংরেজী ও 
বাংলা ভাষায় একটা কাগজ বের করলেন। এর প্রথম সংখ্যার 
আলোচনার বিষয় ছিল ‘ভ্ৰা্মন ও মিসিনরি সন্ছাদ' ৷ এই প্রবন্ধে 
তিনি তথ্য সহকারে দেখালেন, বদিও ইংরেজ শাসনের মূলনীতি হলো 
কারো ধর্মের নিন্দ। করা হবে নাঃ তথাপি একদল পাজী এই নীতির 
বিরুদ্ধাচারণ করে হিন্দু ও মুসলমান ধর্মের নিন্দায় প্রবৃত্ত হয়েছেন ও 
এদেশীয় লোকদের খ্ৰীস্টান করবার চেষ্টা নানা ভাবে করেছেন। এজন্য 
ভারা বুৎসাণূর্ণ অনেক রকম বই ছাপিয়ে বিলিকরেছেন আর প্রকার 
রাজপথে দাড়িয়ে খরীন্টান ধৰ্ম শ্ৰেষ্ঠ, অন্য ধর্ম নিকৃষ্ট এই ভাবে বক্তৃতা 
করেন। যদি কেউ খ্রীস্টান হয় তাকে চাকরি দেওয়া হয় । 

স্টান পা্রীদের সঙ্গে রামমোহনের যে শত্ৰুতা ছিলতা নয়! বর 
এদের অনেক ভাল কাজের তিনি প্রশংসা করতেন এবং অনেক সময় 
ত্ীরামপুরে গিয়ে তাদের সঙ্গে উপাসনাতেও যোগ দিতেন ৷ এ'দের 
মধ্যে তার বন্ধু ছিলেন, অনেকে তীর সংস্কার কাজের প্রবল সমর্থকও 
ভিলেন ৷ শিক্ষাবিস্তারে রামমোহন শ্রীরামপুরের মিশনারিদের কাজেরও 
প্রশংঘা করতেন $ তেমনি তারাও রামমোহনের সঙ্গে ভাবের আদান, 
প্রদান করে উপকৃত হতেন । মিশনারিদের একট! ছাপাছান! ছিল 
কলকাতায়, তার নাম ব্যাপটিস্ট মিশন প্রেস ৷ কলকাতায় এসে 
বিবিধ সংস্কার কাজে ব্ৰতী হয়ে রামমোহন যতগুলি বিতর্কমূলক বই 
লিখেছিলেন সেগুলি এই প্ৰেম থেকেই ছাপা. হয়েছিল । আবার 
কলকাতায় বসে রামমোহন জনহিতকর যেসব কাজ করতেন তার 
খবর এই পাদ্ৰীদের চেষ্টাতেই সাগরগারে ছড়িয়ে পড়েছিল, কিন্তু এরা 
যখন থেকে হিন্দু ধৰ্ম ও হিন্দু শাস্ত্রের নিন্দা করতে প্ৰবৃত্ত হলেন, তন 
থেকেই ৰামমোহন এদের বিরুদ্ধে কলম ধরতে বাধ্য হয়েছিলেন ৷ তার 
এর ওপর কেউ আঘাত করবে -_এ তিনি সহ করতে পারতেন না: 

রামমোহনের চোখে সকল ধর্মই সমান ছিল ৷ তাইতো আমরা 

দেখতে পাই পাত্রীদের সঙ্গে বিতর্কযুদ্ধে প্রবৃত্ত হয়েও তিনি ‘খ্ৰীস্টের 
উপদেশ’ নাম দিয়ে একটি বই প্রকাশ করেন, এছাড়া'্রীস্ট-ধর্ম সম্পকে 
আরো কয়েকখানা বই লিখেছিলেন ৷ এজন্য তাকে একদিকে গোঁড়া 
হিন্দুদের কাছে যেমন অপ্ৰিয়ভাজন হতে হয়েছিল, তেমনি অগ্যদিকে 
গৌড়| পাত্রীদের কাছেও তিনি তাই হয়েছিলেন। ‘খ্ৰীস্টের উপদেশ' 
বইটিতে তিনি যীশুর জীবনের অলৌকিক কাহিনী বাদ দিয়েছিলেন 
এই অলৌকিকতার মোহ থেকে তিনি হিন্দু সমাজকেও মুক্ত করতে 
চেয়েছিলেন ৷ - পান্রীদের কাজকর্মের বিরুদ্ধে তিনি যখন কলম ধরেন 
তখন কলকাতার বিশপ মিডলটন বৈষয়িক সুখের লোভ দেখিয়ে 
বামমোহনকে খ্রীস্টান করতে চেয়েছিলেন ৷ কিন্ত রামমোহন সম্পর্কে 
এই বড় পাত্রীটির ধারণা যে ভুল ছিল সেটা মিডলটন বেশ কিছুদিন 
পরে বুঝতে পেরেছিলেন । 

কলকাতায় এসে রামমোহন যখন আত্মীয়সভা স্থাপন করেন তখন 
শোভাবাজারের রাজা রাধাকান্ত দেব ধৰ্মসভা স্থাপন করেন। এই 
বাধাকান্তের পূর্বপুরুষ ক্লাইভকে আশ্রয় দিয়ে তারই দৌলতে সৌভাগ্য 
লাভ করেছিল। ইনি ছিলেন তখন রক্ষণশীল হিন্দু সমাজের নেতা ৷ 
রামমোহনের বিপক্ষ দল একে সামনে রেখে তার বিরোধিতা করতেন । 
রাধাকান্ত রামমোহনের একজন প্রবল প্রতিপক্ষ হয়ে দাড়ালেন । 
ধ:সভ| আসলে ধর্মের সভ| ছিল নাছিল রামমোহনের নিন্দা করার 
জন্য একট। সভ| ৷ এই সভা থেকেই প্রচার করা হলো রামমোহন 
সমাজদ্রোহী, রামমোহন খোরতর পাষণ্ড, রামমোহনের ধর্মের সঙ্গে 
হিন্দুধর্মের কোন মিল নেই ৷ ধর্মভার বেদী থেকে ভাড়াটে পণ্ডিত 
দিয়ে জোর গলায় এসব কথাই প্রচার করা হতো ৷ 

মানিকতলায় রামমোহনের আত্মীয়সভায় শুধুই যে তার 
অনুরাগীরাই আসতেন তা! নয়, অনেক স্থানীয় ইংরেজও এখানে 
আসতেন এবং এদের মধ্যে কয়েকজন তার ঘনিষ্ঠবন্ধু হয়ে উঠেছিলেন । 
এদের মধ্যে ডেভিড হেয়ারের নাম বিশেষভাবেই উল্লেখ করতে হয়। 

এদেশে ইংরাজী শিক্ষা বিস্তারের ব্যাপারে এই হেয়ার সাহেবই ছিলেন: 
অন্যতম। ঘড়ির ব্যবসা করতে এসেছিলেন কলকাতায়+তারপর কে” | 
কৰে যে তিনি বাংলা ও বাঁঙালীকে ভালোবেসে ফেললেন, তার রোগা 
গারের সমস্ত টাকা এই দেশের কল্যাণে খরচ করলেন, হিন্দু কলেজ 4 
স্থাপনে উদ্যোগী হলেন--সে সব এক ইতিহাস। তোমরা হেয়ার: 
“সাহেবের জীবনী যখন পাঠ করবে তখন বুঝতে পারবে কেন তাকে: 
মহামতি বলা হয় আর কেমন করেই বা তিনি নব্যবঙ্গের বিকল ঘড়িতে | 
কল-বল দুই-ই যুগিয়েছিলেন লোকে বলত হেয়ার সাহেব খ্রীস্টান 
হয়েও নাস্তিক ছিলেন ৷ কিন্তু সেকথা ঠিক নয় । তার উপাস্য ছিল 


অন্যতম দীক্ষাগুরুও বল! হয় ৷ বামমোহনের বাড়িতে এলে তিনি: 
এখান থেকে না খেয়ে ফিরতেন নী! মাগুর মাছের ঝোল তার খুব 
প্রিয় ছিল; হেয়ার সাঁহেব আসবেন জানতে পারলেই তাঁর পাচ এ 
রামমৌহন মাগুর মাছের বোল তৈরি করে রাখতে বলতেন ! পদ্ম 
বেদ ও বেদান্তের চর্চা তখন বাংলা দেশে ছিল না। অথচ 
জিলুধর্মের সারবন্তই হুলো এই বেদ ও বেদান্ত ৷ | 
রামমোহন সংস্কার কাজের শুরুতেই প্রচার করলেন বেদান্ত 
বাংলায় লেখ । ধর্মসংস্কার আন্দোলনে এটাই ছিল রামমে 
ব্ৰহ্মাস্ত্ৰ । হিন্দু ভারতের শ্ৰেষ্ঠ শাস্ত্র বেদ ও বেদান্ত । শ্রেষ্ঠ ও সম 
শাঞ্ত । একমাত্র বামুনদের মধ্যেই ছিল এর পঠন-পাঠন ৷ তার 
বলতেন, শূদ্রের! বেদ পড়তে পারবে না । রামমোহন“রললেন, ধর্ম শুধ 
তোমীদের একার? বেদ-বেদান্ত-উপনিষদ__এসব তো সক ৷ 
পড়তে পারে আর তাদের পড়াও উচিত। এই বেদান্ত গ্রন্থ লি 
তিনি প্রমাণ করলেন যে, একমাত্র নিরাকার ব্রন্মোপানাই শ্রেষ্ঠ 

প্রতিম। পুজা পুতুল পুজার মতই ছেলাবেলা। এই বইয়ের ভমিকায় 
রামমোহন লিখেছেনঃ 

“আমি ত্রাণ কুলে জন্মগ্রহণ করির়। বিরেক ও সরলতার নিদেশে 
বে পথ অবলম্বন করিয়াছি তাহাতে আমার প্রবল কুসংস্কারাচ্ছুন্ 
আত্মীয়গণের তিরস্কার ও. নিন্দার. পাত্র হইয়াছি। সে নিন্দা বা 
তিরস্কার ক্রমে সঞ্চিত. হইয়া, যত বড় হউক না কেন, আমি এই 
বিশ্বাসে ধীরভারে সমস্ত মহা করতে পারি যে, একদিন আসিবে যখন 
আমীর এই সামান্য চেষ্টা লোকে ন্যায়দৃষ্টিতে দেখিবে, হয়ত কৃতজ্ঞতার 
সহিত স্বীকার করিবে । লোকে যাহাই বলুক না কেন, এই সাম্বন! 
হইতে আমাকে কেহই বঞ্চিত করিতে পারিবে নাযে, আমার আন্তরিক 
অভিপ্ৰায়গুলি দেই পরমপুরুষের নিকট গ্রাহা যিনি গোপনে দেখিয়া 
প্রকান্ে পুরস্কত করেন ।' 

রামমোহনের কাছে আমাদের কতজ্ঞভার এই বণ আজো! 
পরিশোধ কর! হয় নি সাধারণ লোকে "বেদান্ত গ্রন্থ বুঝতে পারবে 
না অনুমান করে তিনি লিখলেন 'বেদান্তসার' নামে আর একখানা 
সহজ বই ; এর হিন্দী ও ইংরেজী অভ্রবাদও তিনি প্রচার করেছিলেন ৷ 
বছর ছুই বাদে রামমোহন একে একে প্রকাশ করলেন পাচখানা 
উপনিবদ- সঙ্গে বাংলা অনুবাদ. রামমোহন এইনব বই নিজের 
টাকায় ছাপিয়ে বিতরণ করতেন, বিক্রী করতেন'না। এইমর মহং কাজ 
করতেন বলেই ন| তিনি চাকরি করে অত টাকা! জমিয়েছিলেন ৷ এই 
সময়েই তিনি তার ‘তুহফাৎ' বইটিও প্রকাশ করেন ৷ 

এই বইটিতে তিনি লিখলেন, ‘সকল দেশের লোকের! একটা বিয়ে 
একমত যে, এই জগতে সব কিছুর আদি কারণ ও তার নিয়ন্তারূপে 
একজন বিগ্ঘমান আছেন । . সকল ধনেই যখন বিশেষ অমূলক মত ও 
নানারকমের বাহা অনুষ্ঠান রয়েছে, তখন সকল ধরেই অসত্য বহমান | 
তাই মানুষের পক্ষে প্রথম দরকার কোনটা সত্য আর কোনটা সত্য 
নর তা নির্ণর করা । সতোর অনুসন্ধান করাই মানুষের জীবনের শ্রেষ্ট 

কাজ, একমাত্র ধর্ম। কিন্তু মানুষ তা করে কোথায়? যুক্তিশূন্য মত 
আর অলৌকিকত। সকল ধর্মেই ন্যায় ও সত্যকে ঢেকে রেখেছে। ভিন্ন 
ভিন্ন ধর্মের নেতারা তাঁদের নাম-যশ বাড়াবার জন্য ঘা খাঁটি সত্য তাকে 
বিশেষ বিশেষ মতের আবরণে ঢেকে রাখেন । এইসব ধন প্রবতকেরা 
মানুষের স্বাভাবিক বিচারশক্তি ও বিবেকবুদ্ধি নষ্ট করে দেয়। এরা 
বলতে চান বে, ধর্ম ও বিশ্বাসের ক্ষেত্রে যুক্তি-তর্কের কোন স্থান নেই ; 
বলতে চান বে, ধর্মের ব্যাপারে শুধু বিশ্বাস ও ঈশ্বরের কৃপাই একমাত্র 
ভৰ এইসব গুরুদের প্রভাব শিষ্যদের ওপর এতই গভীর বে, তারা 
গুরুদ্রের কথামত এক টকরে। পাথর অথবা একটি উদ্ভিদ বা জন্তু 
জানোয়ারকেই ভগবান বলে মনে করে। এমনি করেই যা প্রকৃত 
ধর্ম এবং সত্য ত! বিকৃত হয়ে গেছে ৷” 
রামমোহনের ‘তৃহ.ফাৎ’ বইটি একেশ্বরবাদের জয়গানে মুখর ৷ 
শাঙ্গ ঈশ্বরের আদেশ নয়, মারুষেরই রচনা : ধর্মসন্প্রদায়ের 
নেতারা মানুষের সহজ দৃষ্টিকে আবিল করে দেয়; মান্গুবের মঙ্গল 
চিন্তাই ঈশ্বর উপাষনার প্রকৃষ্ট পথ__এইসব কথা তিনি সাহস করে 
বলেছিলেন বলেই তো এক শ্রেণীর লোক রামমোহনকে নাস্তিক ও 
পাষণ্ড এবং হিন্দুধর্মের নতুন “কালাপাহাড' বলে রীতিমত উপহাস 


করেছিল । এজন্য অবশ্য রামমোহনের কোন ছুশ্চিন্ত। ছিল না । তিনি = 


শাস্তনিরপেক্ষ যুক্তিবাদের পথেই দেশকে নিয়ে যেতে চেয়েছিলেন ৷ 
ঈশ্বরের চিন্তায় ও ধর্মালোচনার ক্ষেত্রে মানুষের মঙ্গল চিন্তাকে সকলের 
আগে স্থান দিয়ে তিনি নবযুগের উদ্বোধন করেছিলেন ৷ অন্ধ বিশ্বাদের 
বন্ধন থেকে তিনিই তো তার স্বদেশবাসীকে ঘৃক্ত করে উদার মন্তস্তানের 
প্রশস্ত রাজপথে এনে দাড় করিয়েছিলেন ৷ এইভাবেই তো 
রামমোহনের চিন্তা ভাবনার মধ্যে জন্ম নিয়েছিল উনিশ শতকের নব 


জাগরণ। জ্ঞান, বিবেক ও বিচারশক্তির মশাল জেলে, সত্যের পতাকা _ 
কাধে তুলে নিয়ে, একা রামমোহন এই অসাধ্য সাধন করেছিলেন ) । 


জাতি তাই তার কাছে চিরকৃতজ্ঞ হয়ে থাকবে | 

| 


এই সময়ে অনেক পণ্ডিত রামমোহনকে বিচার ও তর্কঘূদ্ধে আহবান 
করেন ৷ রামমোহন এটাই চেয়েছিলেন_চেয়েছিলেন একটা ঘুমন্ত 
জাতির নিদ্রার ব্যাঘাত ঘটুক, নিশ্চিন্ত আলস্তের শয্যা থেকে সে 
একবার দীড়াক । তাই তিনি তাদের আহ্বানে সাঁড়া দিলেন ৷ দেশময় 
তখন তার প্রতিভা, পাণ্ডিত্য ও বাগ্মিতার খ্যাতি ছড়িয়ে পড়েছিল_ 
ছড়িয়ে পড়েছিল সাগরপারেও ৷ এইবার যুদ্ধে নামতে হলো তাকে-_ 
সে যুদ্ধ ছিল মুখে ও কলমে ৷ এই রকম ছুটি বিচার-যুদ্ধের ঘটনা! বলি ৷ 
এর একটি হয়েছিল মৃত্যুঞ্জয় বিগ্ভালঙ্কারের সঙ্গে, অপরটি সুরহ্ষণ্য 
শান্ত্ৰীর সঙ্গে | 

কলকাতায় রামমোহনের প্রতিপক্ষদের মধ্যে প্রধান ছিলেন মৃত্যুঞ্জয় 
বিগ্যালঙ্কার। তখনকার দিনের একজন অসাধারণ পণ্ডিত, ষড়দর্শনে 
সুপণ্ডিত । বয়সে ইনি রামমোহনের চেয়ে দশ বছরের বড় ছিলেন ৷ 
রামমোহন যখন কলকাতায় এসে সংস্কার কাজে ব্রতী হলেন, তখন 
এখানকার সমাজে মৃত্যুঞ্জয় পণ্ডিতের প্রতিষ্ঠা ও প্রতিপত্তি বড় কম 
ছিল ন| ৷ ইংরেজ পাত্রীর! পর্যন্ত তাকে শ্রদ্ধা করত। তিনি সুপ্রিম 
কোর্টের একজন পণ্ডিত ছিলেন ও ফোট উইলিয়াম কলেজেরও একজন 
শিক্ষক ছিলেন প্রতিম! পুজার বিরুদ্ধে রামমোহনের আন্দোলন 
মৃত্যুঞ্জয়কে আকৃষ্ট করল । রামমোহনের বইগুলো তিনি পড়লেন এবং 
নিজেও ‘বেদান্তচন্দ্রিকা’ নামে একখানা বই লিখলেন। এর একটি 
ইংরেজী অনুবাদ করেন ম্যাকনটন নামে একজন ইংরেজ। 
'বেদান্তচন্দিকা” পাঠ করে তিনি চমৎকৃত হয়েছিলেন । সেই বই 
একখানি রামমোহনের কাছে পাঠিয়ে দিয়েছিলেন মৃত্যুঞ্জয় এবং তার 
সঙ্গে প্রতিমাপূজ। বিষয়েতৰ্ক যুদ্ধে প্রবৃত্ত হবার ইচ্ছাও জানিয়েছিলেন। 

মানিকতলায় রামমোহনের বাড়িতে মৃত্যুঞ্জয় বিদ্যালঙ্কার একদিন 
যখন এলেন, তখন রামমোহন স্বয়ং তাকে অভ্যৰ্থন| করেছিলেন ৷ 
মানীর মান রাখতে জিনি জানতেন ৷ সে স্মরণীয় তকর্ষদ্ধ দেখবার জন্য 
রামমোহনের বাড়িতে শহরের অনেক বিশিষ্ট লোক উপস্থিত ছিলেন ৷ 

দু'জনাই তাদের তৃণ থেকে বাছ।-বাছ। বাণ নিক্ষেপ করে ও তমাপুজার 
অসারতা ও দার্থকতা প্রতিপন্ন করবার চেষ্টা করেন ৷ নানাশান্ত 
থেকে শ্লোক তুলে চুল-চের! বিচার হয় ।. ছুই পক্ষই প্রবল-_-ছু'জনেই 
সমান পণ্ডিত৷ কিন্ত শেষ পর্যন্ত মৃত্যুঞ্জযকে বিচারে পরাস্ত করেন 
বামমোহন তার শাণিত যুক্তির সাহায্যে ৷ 

শান্্রীর সঙ্গে বিচারের ঘটনাটি এইরকম ৷ 

১৮১৯ সাল ৷ 

ডিসেম্বর মাস ৷ 

বড়বাজারের বিহারীলাল (চীবের বাড়ি। মাদ্রাভের বিখ্যাত 
পণ্ডিত ৷ স্থূবহ্মণ্য শাস্ত্রী রামমোহনকে তকর্যুদ্ধে আহ্বান 
করলেন ৷ - শাস্তরজ্ঞান ও পাণ্ডিত্যে শাস্ত্ৰমশাই তখন ভারত-বিখ্যাত 
পণ্ডিত। কলকাতায় এত বড় বিচাসভা এর আগে আর কখনো 
বসে নি। রাধাকান্ত দেব থেকে আৰম্ভ করে রক্ষণশীল হিন্দুসমাজের 
অনেক গণ্যমান্য প্রতিনিধি সেদিন এই স্মরণীয় তর্বৃদ্ধের সাক্ষী 
ছিলেন ৷ চৌবের বাড়ির উঠানে বিরাট সামিয়ানার তলায় এই বিচার 
সভ| বসেছিল । রামমোহন এলেন । শালপ্রাংশু মহাভুভ, সেই দীর্ঘ 
উন্নত দেহ, মাথায় প্রকাণ্ড একটা পাগড়ি, অতি পরিচ্ছন্ন রাজকীয় 
পরিজ্ছদ। রামমোহন সভায় এলেন ৷ সঙ্গে কয়েকজন অনুরাগী ৷ 
তুমুল তক যুদ্ধ আরম্ভ হলে ৷ উনিশ শতকের কলকাতায় দে এক 
আশ্চর্য ঘটনা ৷ শাস্ত্রী বললেন, যার! বেদ পড়েনি তাদের ব্ৰহ্মজ্ঞানে 
অধিকার নেই। রামমোহন উত্তর দিলেন চারটি ভাষায়--সংস্কত,বাংলা 
হিন্দী ও ইংরেজীতে। রামমোহনের অকাট্য যুক্তি আর শাস্ত্রীয় প্রমাণের 
সামনে স্থবহ্মণ্য শাস্ত্ৰীৱ পাণ্ডিত্য কোথায় ভেসে গেল, তিনি নির্বাক হয়ে 
মাথা নীচ করে পরাজয় স্বীকার করলেন। এইভাবে প্রতিমা-পূজা ব। 
সাকারবাদের বিরুদ্ধে ও নিরাকার ব্রজ উপাসনার পক্ষে রামমোহনকে 
অনেক বিতর্ক বিচারে প্রবৃত্ত হতে হয়েছিল। পণ্ডিত, গোস্বামী, 
ভট্টাচাৰ্য ও পাদ্ৰী--সকলের সঙ্গে তাকে বিচারযুদ্ধে বাসতে হয়েছিল । 

সর্বত্রই একা রামমোহন প্রতিপক্ষকে পরাজিত করে তার 
একেশ্বরবাদের জয় পতাকা উড়িয়েছিলেন ৷ 

এসব কাজ করতে তাকে যে কি অসাধারণ পরিশ্রম করতে হতে৷ 
তা, আজ এই সুদূর কালের ব্যবধানে, আমরা সহজে ধারণা করতে 
পারব না। এই সময় তিনি যেসব বই লিখেছিলেন সেগুলে| আকারে 
যদিও ছোট ছিল, কিন্তু তাতে প্রমাণ দেবার জন্য যেসব শাস্ত্ৰীয় বচন 
তিনি উদ্ধত করে দিতেন, সে সব সংগ্রহ করতে কম পরিশ্রম করতে 
হতো ? এজন্য তাকে রাশি বাশি বই পড়তে হতো, তার মানে বুঝতে 
হতো ৷ তীর মানিকতলার বাড়িতে তিনি রাত ভাটো-তিনটে পর্যন্ত 
একাগ্রমনে শাস্ত্ৰ পাঠ করতেন, বই লিখতেন ৷ 

বামমোহনের বিরুদ্ধে, অর্থাৎ রামমোহন-প্রচারিত একেশ্বরবাদের 
বিরুদ্ধে তখন যে সব বই লেখ! হয়েছিল ; সে সব প্রতেকটি বইয়ের 
জবাব দিতে হতো রামমোহনকে ৷ এইভাবে একদিকে প্রকাশ্য বাগ- 
যদ্য, অপরদিকে মসীযুদ্ধে ঠাকে লিপ্ত থাকতে হয়েছিল ৷ এইভাবেই 
তিনি ব্ৰাহ্মণ ও পুরোহিতদের কবল থেকে শান্তকে মুক্ত করে সকলের 
জন্য পরমাধিক ও সামাজিক উন্নতির পথ খুলে দিয়েছিলেন ৷ ধৰ্ম বা 
শাস্ত্ৰ বামুনদের একচেটিয়া জিনিস নয়__এতে শূদের অধিকার আছে, 
মেয়েদেরও সমান অধিকার আছে ; অধিকার আছে, নকল বর্ণের 


তার কণে উচ্চারিত হতে। শুধ একটি মন্ত্ৰ? 
‘ওঁ প্রণায় স্বাহ ৷ 

আত্মীয়সভায় শুধু ধর্মের কথা আলোচনা হতো না। এখানে 
ধারা আসতেন এবং ধারা রামমোহনের অনুরাগী হয়ে উঠেছিলেন, 
তাদের প্রত্যেককে রামমোহন বলতেন, দেশ যে অজ্ঞতা আর অশিক্ষার 
অন্ধকারে ডুবে বাচ্ছে। নতুন যুগ এসেছে, এখন ইংরেজী শিক্ষার 
দরকার আমাদের । ওদেশে জ্ঞান-বিজ্ঞানের প্রসার ঘটেছে, ইংরেজী 
ভাষা না শিখলে তার পরিচয় আমাদের দেশের লোক পাবে কি 
করে? ধর্মের আলোই যথেষ্ট নয়, শিক্ষার আলোও দরকার ৷ 

তার এই কথায় সকলেই সায় দিলেন । চেতনার মশাল জ্বালিয়ে 
রামমোহন অগ্রসর হলেন ৷ 

কলকাতায় এসে রামমোহন শিক্ষাবিস্তারের কথাও চিন্তা 
করেছিলেন ৷ এ বিষয়ে তার চিন্তা এমন জাগ্রত ছিল যে, একেশ্বরবাদ 
প্রচারের সঙ্গে এটাও তার ধ্যান-ধারণার বিষয় হয়ে উঠেছিল । তিনি 
বুঝেছিলেন, এই অধঃপতিত জাতিকে আপন মর্যাদায় স্থাপন করতে 
হলে তাকে পাশ্চাত্য শিক্ষায় শিক্ষিত করে তুলতেই হবে । তখন, 
দেশে কোম্পানীর রাজন্ শুরু হয়েছে । এক দল চাইছিল, দেশে সংস্কৃত 

ও ফারসী ভাষার প্রচলন হোক । অপর দল ছিল ইংরেজীর পক্ষে ৷ 
বামমোহন নিজে সংস্কৃত শাস্ত্রে সুপণ্ডিত ছিলেন, অথচ তিনিই সংস্কৃত 
শিক্ষার বিরোধিতা! করে লিখলেন--এই শিক্ষা ভারতকে অজ্ঞানতায় 
ডুবিয়ে রাখবে । নতুন যুগ এসে গিয়েছে । এখন সাবেক কালের 
টোল, চতুষ্পাঠী বা মক্তব মাদ্রাসা দিয়ে চলবে না। আরো বললেন, 
সংস্কৃত ও ফারসী ভাষার গণ্ডীর মধ্যে থাকলে ভারতবর্ষ শিক্ষাদীক্ষা < 
জ্ঞান-বিজ্ঞানে ইংলণ্ডের মত নু-উন্নত হতে পারবে না । ইংরেজী শিক্ষা 
ভিন্ন এদেশের উন্নতি নেই ৷ 

তখন আমাদের দেশে ইংরেজী শিক্ষার কোন ব্যবস্থাই ছিল না। 
ফোৰ্ট উইলিয়ম কলেজ স্থাপিত হয়েছিল শাসকজাতির স্বার্থে, এদেশের 
লোকদের স্বার্থে নয়। তখনে। পর্যন্ত শাসকের শিক্ষানীতি গড়ে ওঠেনি 
_ জনসাধারণের শিক্ষার কথা তার! চিন্তা করে দেখেননি। বেসরকারী 
ভাবে খ্রীস্টান পাজীর| দেশের এখানে ওখানে অল্প-স্বল্প ইংরেজী শিক্ষা 
প্রচারের বাবস্থা করেছিলেন, কিন্ত তাদের আসল উদ্দেশ্যটা ছিল এর 
ভিতৰ দিয়ে খ্ৰীষ্টধৰ্ম প্রচার করা। শ্রহর কলকাতায় দুটো ইংরেজী স্থল, 
তার একটা ছিল শরবোরন সাহেবের, অপরটা স্থাপন করেন আরাটন 
পিদ্রদ। নামেই স্কুল,আসলে তাদের নিজের নিজের বাড়িতেই ছাত্ররা 
এসে ইংরেজী শিখত । পরে হেয়ার সাহেব উদ্যোগী হলেন--স্থাপন 
করলেন নিজের খরচে হেয়ায় স্কুল দেশীপাড়ায়। হেয়ার দাহেবই হিন্দু 
কলেজ স্থাপনে এগিয়ে এসেছিলেন | কলকাতায় আসবার কিছুকাল 
পরেই রামমোহন ডেভিড হেয়ারের সঙ্গে পরিচিত হলেন ৷ 

হিন্দু কলেজ ( এখনকার নাম প্রেসিডেন্সী কলেজ ) কেমন করে 
স্থাপিত হয়েছিল সেই ইতিহাস একটু বলি ৷ 

হেয়ার সাহেব প্রথমে রামমোহনের কাছে একদিন প্রস্তাব 
করলেন-- 

ভাল প্রণালীতে একটা বড় রকমের ইংরেজী স্কুল করলে কেমন 
হী 

--উত্তম কথা, আমিও সেই কথা ভাবছি ৷ বললেন রামমোহন ৷ 

তখন স্বপ্রীম কোর্টের প্রধান বিচারগতি ছিলেন স্যার জন হাইড 
ঈদ্ট। কলকাতার কয়েকজন বিশিষ্ট বাঙালী হিন্দু ভদ্রলোক তার 
কাছে গিয়ে শহরে. একট! ভালরকম ইংরেজী স্কুল স্বাপূনের 
প্রস্তাব করেন। তিনি সেই প্রস্তাব আন্তরিকতার সঙ্গে সমৰ্থন 
করলেন। 

৮১৬ সাল, ১৪ মে 

বাঙালীর নবজাগরণের ইতিহাসে একটি স্মরণীয় তারিখ । 

এদিন বিচারপতি. হাইড ঈস্ট ও ডেভিড হেয়ার শহরের প্রধান 
নাগরিকদের একটা সভা ডাকলেন ৷ কলকাতার অনেক সন্গান্ত 
লোক. মেই মভায় উপস্থিত ছিলেন । তাদের সঙ্গে রামমোহনও উপস্থিত 
ছিলেন ৷. বিচারপতির বাড়িতেই সভা হয়েছিল। প্রথম দফায় টাদ! 
উঠেছিল একলাখ টাকার কিছু বেশী। ১৮১৭ সালে গরাশহাটায় 
গোরাচাদ বসাকের বাড়িতে মাত্র কুড়িজন ছাত্র নিয়ে স্কুল খোল; 
হলো । নাম দেওয়া হয়__হিন্দু স্কুল এই স্কুলই পরে হিন্দু কলেজে 
পরিণত হয় । গরাণহাটা থেকে জোডার্সাকে॥ সেখান থেকে টেরেটি 
বাজার ৷ এইভাবে জায়গ। বদলাতে বদলতে ১৮২৪ সালে ফুল গোল 
দীবির ধারে নিজস্ব বাড়িতে উঠে এলে! ৷ 

এঁ একই সময়ে রামমোহন নিজে উদ্যোগী হয়ে ‘য়্যাংলে৷ হিন্দু 
স্কুল, নাম দিয়ে একটা অবৈতনিক স্কুল স্থাপন করেন ৷ তিনি নিজেই 
এই স্কুলের সমস্ত খরচ চালাতেন। ছেলের এখানে ইংরেজী শিক্ষ। 
লাভ করত। হেদুয়ার উত্তর দিকে একটা জমির ওপর স্কুলের নিজন্ব 
বাড়ি রামমোহন নিজের খরচে তৈরী করে-দেন ১৮২২ সালে তার 
এই স্কুলে প্রায় একশ' জন হিন্দু ছাত্র পড়ত। এই ছাত্রদের মধ্যে 
একজন ছিলেন তার প্রধান অনুগামী ও বন্ধু দ্বারকানাথের বড় ছেলে 
দেবেন্দ্রনাথ ঠাকুর । কথিত আছে, রামমোহন বালক দেবেন্দ্রনাথকে 
নিজের গাড়ি করে স্কুলে নিয়ে যেতেন ৷ 

১৮২৩ সাল ৷ : ১১ ডিদেন্বর। 

এদেশে ইংরেজী শিক্ষা বিস্তারের ইতিহাসে একটি স্মরণীয় তারিখ ৷ 

কোম্পানীর সরকার সেই প্রথম ভারতবর্ষে শিক্ষার উন্নতির জগ 
এক লক্ষ চব্বিশ হাজার টাকা মঞ্জুর করলেন ৷ কিন্তু কিরকম ধরনের 
শিক্ষা এদেশের উপযোগী হবে, সেটা তখনে। পর্যন্ত ঠিক হয় নি। 
বিষয়টি নিয়ে আলোচনা আরম্ভ হলে| ৷ চারদিকে তুমুল বিতর্ক_ 
ইংরেজী, না সংস্কৃত, ফারসী ও আরবী? একদল লোক বলল: শুধু 
সপ্ত ভাষার শিক্ষা দেওয়া হোক; অপর দল ইংরেজীর পক্ষপাতী 
কারণ ইংরেজী ছাড়া পাশ্চাত্যের জ্ঞান-বিজ্ঞান শেখবার রাস্তা নেই ৷ 
এই দলের নেতা ছিলেন রামমোহন ৷ 

লর্ড আমহার্ট” তখন গভনর-জেনারেল ৷ 

ছুইপক্ষে তৃমূল বাদ-প্রতিবাদ চলতে থাকে। 

সরকার প্রাচীনপন্থীদের মত অনুসরণ করতে চাইলেন ৷ রামমোহন 
এই খবর পেলেন ৷ এত টাকা কেবলমাত্র সংস্কৃত শিক্ষ৷ দেবার জন্য 
খরচ হবে ? দেশের লোক ইংরেজী শিখতে পাবে ন৷ ? এইসব চিন্তা 
করে রামমোহন কলম ধরলেন। প্রতিজ্ঞা করলেন, অঙ্ঞানতার 
অন্ধকারের মধ্যে ভীরতবর্ষকে তিনি আর পড়ে থাকতে দেবেন না। 
তিনি লর্ড আসহাস্টটকে একখানি সুদীর্ঘ চিঠি লিখলেন । তিনি বদি 
এই চিঠিখান| না লিখতেন তা'হলে ভারতে ইংরাজী শিক্ষার বিস্তার 
অত তাড়াতাড়ি হতে পারত কিনা সন্দেহ ৷ তার এই চিঠিখানাই 
তে কোম্পানীর শিক্ষানীতি ঠিক করে দিয়েছিল এবং ভারতে ইংরেজী 
শিক্ষার ক্ষেত্রে এক যুগান্তরের সুচন! করে দিয়েছিল এই একটিমাত্র 
কাঁজের জন্য রামমোহন অমর হয়ে আছেন ৷ 

রারমোহন তীর দূৱদৃষ্টির সাহায্যে দেখতে পেয়েছিলেন যে একটা 
নতুন যুগের সূর্যোদয় আসন্ন হয়ে উঠেছে এই দেশে ৷ সেই যুগের 
ভাষা ইংরেজী ছাড়া অন্য কিছ হতে পীরে না ৷ বুঝেছিলেন যে; দেশের 

উদ্যোগে এখানে-ওখানে যেসব ইংরেজী স্কুল স্থাপিত হয়েছে সেইগুলি 
জনসাধারণের উৎসাহ আর আগ্রহে ভালোভাবেই চলছে 
সংস্কৃত শিক্ষার বিরুদ্ধে তিনি ছিলেন ‘না অথবা সংস্কৃত ভাবার বে 
কোন দাম নেই, এমন কথা তিনি বলেন নি। তার বলবার কথা ছিল 
যে, বর্তমান কালের উপযোগী শিক্ষার দেশের লোককে শিক্ষিত করে 
তুলতে হলে ইংরেজী ভাষাকেও এখন প্রাধান্য দিতে হবে । 

১৮২৩ সালের ১১ ডিসেম্বর তারিখে গভর্নরজেনারেল লর্ড 
আমহাম্টকে রামমোহন বে সুদীর্ঘ চিঠিখান| লিখেছেন তার মূল বক্তব্য 
ছিল এই রকম-_দেশের প্রকৃত উন্নতি যদি সরকারের লক্ষ্য হয় তাহলে 
ইংরেজী শিক্ষার প্রতি গুরুত্ব আরোপ করাই উচিত। এই চিঠিতে তিনি 
সরকারী নীতির সমালোচন। করে বলেন যে, সংস্কৃত কলেজ প্রতিষ্ঠ 
করে হিন্দু পণ্ডিতদের দ্বারা যে শিক্ষ! দেওয়ার ব্যবস্থা করা হবে তা 
এদেশে অনেক দিন থেকেই আছে । তাছাড়া সংস্কৃত ভাষা এত কঠিন 
যে, তা পুরোপুরি আয়ত্ত করার জন্য প্রায় দারা জীবন কেটে যায় 
সরকারের যদি ধারণ! হয় যে, এদেশের অনেক অমূল্য সম্পদের সন্ধান 
এই ভাবায় লেখা আছে বলেএই ভাব! জান! দরকার, তাহলেও নতুন 
সংস্কৃত কলেজ স্থাপন করার প্রয়োজন নেই । এদেশে অনেক পণ্ডিত 
সংস্কৃত ভাষার পঠন-পাঠনে নিযুক্ত আছেন এবং এ'দেরই উৎসাহ ও 
সাহায্য দিলে সরকারের উদ্দেশ্য সফল হবে। শিক্ষাখাতেযে টাকা মঞ্জুর 
করাহয়েছেতার সবটাই সংস্কৃত শিক্ষার জন্য খরচ করা মোটেই যুক্তিযুক্ত 
নয়। সরকার যদি এদেশের জনদাধারণকে অজ্ঞানতার অন্ধকারে 
আবদ্ধ রাখতে চার তাহলে অবশ্য এই ব্যবস্থাই ঠিক, কিন্ত তা যখন 
নয়, তখন ইংরেজী শিক্ষ। চালু করাই উচিত। চিঠির শেষে তিনি 
এদেশীয় যুবকদের ঠিকমত শিক্ষিত করে তোলার জন্য পাঠ্যতালিকায় 
কি কিবিবয় থাকবে তাও উল্লেখ করতে ভোলেন নি। তিনি লিখেছিলেন; 
এই নতুন বিদ্যালয়ে শিক্ষাদান প্রণালী হবে উদার ও সংস্কৃতিসম্পন্ন : 
প্রাঠ্যতালিকায় থাকবে গণিত, ৰসায়ন, শরীরবিদধা ও অন্যান্য 

প্রয়োজনীয় বিষয় ; শিক্ষকের কাজে নিযুক্ত করতে হবে যুরোপে 
শিক্ষাপ্রাপ্ধ কয়েকজন প্রকৃত বিদ্বানকে, আর থাকবে দরকারী বই ও 
যন্থপাতি। 

রামমোহন এই চিঠি লিখেছিলেন সমস্ত দেশের পক্ষ থেকে, কিন্ত 
তাতে সই ছিল শুধু তার । বিশপ হেবরের হাত দিয়ে তিনি এই 
চিঠিখান| গভর্নর জেনারেলের কাছে পাঠিয়েছিলেন। কিন্তু জনমত 
সেদিন পাশ্চাত্য শিক্ষার বিপক্ষে । তাই সরকার রামমোহনের এই 
আবেদন তখনি গ্রাহা করলেন না। তবে তার এই এঁতিহাসিক চিঠি 
নিয়ে সরকারী মহলেও তুমুল আলোড়ন জেগেছিল, বিলাতের কোট 
অব ডিরেক্টরের সভায় পর্ন্ত এই নিয়ে আলোচনা হয়েছিল বারো! 
বছর বাদে রামমোহনের উদ্দেশ্য সফল হয়। তখন ইংলগ্ডের মহাসভায় 
এক নতুন দলের উদ্ভব হয়--ইংলিশ পার্টি ৷ এর! ভারতবর্ষে ইংরেজী 
শিক্ষা প্রচলনের জন্য চাপ দিতে লাগলেন ৷ তখন এখানে গতনর- 
জেনারেল উইলিয়ম বেটিঙ্ক, আর লর্চ মেকলে তার আইন সদস্য! 


তিনি ইংরেজী শিক্ষার সমর্থনে রায় দিয়েছিলেন ৷ 
এখানে আর একটি কথা৷ বলার আছে ।. ১৮২৪ সালে স্থাপিত 
হয় হিন্দু কলেজ ৷ এই কলেজ স্থাপনের জন্য বে কমিটি হয়েছিল, 
রামমোহন তার একজন সভ্য ছিলেন ৷ রামমোহন পৌত্তলিকতার 
বিরোধী, হিন্দু সভ্যগণ এই কারণ দেখিয়ে কমিটি থেকে সরে যেতে 
চাইলেন। রামমোহনের কাছে আদর্শ ই ছিল বড়,ব্যক্তিগতমর্ধীদা ভার 
কাছে তেমন বড় ছিল না। এমন একটা জনহিতকর উদ্ভমের সঙ্গে 
ভার নাম জড়িত থাকলে উদ্নম পণ্ড হবে _এট! তিনি চাইলেন না। 
তিনি তখনি মভ্যপদ ত্যাগ করলেন । যখন ডেভিড হেয়ার এসে তাকে 

এই কথা বলেন, তখন তিনি হেয়ার সাহেবকে বলেছিলেন, ‘আমি 
কমিটিতে থাকলে বদি কলেজের লেশমাত্র অনিষ্টের সম্ভাবনা! থাকে, 
তাহলে আমি সে সম্মানের কাঙাল নই।” এমনি উদার চরিত্রের 
মাগ্রয ছিলেন রামমোহন । তিনি সব সময় দেশের কল্যাণ চাইতেন, 
নিজের যশগৌরব তুচ্ছ মনে করতেন । 

এর ছ’বছর পরের একটি ঘটনা ৷ 

রামমোহনের আহ্বানে স্কচ মিশনারী আলেকজান্দার ডাফ এলেন 
কলকাতায় ৷ তিনি স্কটল্যাণ্ড মিশনের পাদ্ৰী এদেশে ইংরেজী শিক্ষা 
প্রসারে হেয়ার সাহেবের সঙ্গে এই ডাক সাহেবের নামও স্মরণ করতে 
_হয়। যদিও তিনি এসেছিলেন খ্ৰীস্টধৰ্মের একজন প্রচারক হয়ে, কিন্ত 
ইংরেজী শিক্ষা প্রসারের জন্যেও তিনি যথেষ্ট করেছেন। তখনকার 
দিনে হিন্দু পাড়ার একটা মিশনারী স্কুল খোলা বড় সোজা ছিল না ৷ 
সকলেই এর বিরোধিতা করতো । তাই স্কুল খুলতে গিয়ে ডাফ 
সাহেবকে অনেক বাধা বিদ্বের সম্মুখীন হতে হলো। একটা বাড়ি 
পৰ্যন্ত তিনি ভাড়া পেলেন না। ডাফ তখন রামমোহনের শরণাপন্ন 
হলেন। ইংরেজী স্কুল হবে শুনে রামমোহন ডাফকে সাহাধ্য করতে 
এগিয়ে এলেন ৷ তিমি ভাফের স্কুল বদাবার ভার নিজে নিলেন । 
বছর ছুই আগে যে বাড়িতে তিনি ত্রান সমাজ স্থাপন করেছিলেন 
সেই কমল বন্সুর বাড়ি তিনি ঠিক করে দিলেন ৷ 

ডাফ সাহেব সেই বাড়িতে স্কুল খুললেন ৷ 

স্থূল তো খোলা হলো, ছাত্র কই? পাত্রীর স্কুলে কোন হিন্দু 
অভিভাবক ছেলে পাঠাতে সাহ করলেন না। কি জানি যদি ভুলিয়ে 
খীস্টান করে । তখন রামমোহন তার বন্ধুবান্ধবদের পরিবার থেকে 
ছ'জন হ্থাত্র যোগাড় করে দিলেন। স্কুল খুলবার দিন নিজে উপস্থিত 
থেকে ছেলেদের উতমাহ দিলেন। তাদের বললেন__তোমরা ভাল 
করে ইংরেজী শেখ, তাহলে ওদেশের জ্ঞান-বিজ্ঞান শিখতে পারবে! 
তিনি প্রায়ই ডাফের স্কুল পরিদর্শন করতে আসতেন ও তাকে পরামর্শও 

দিতেন ৷ অল্পদিনের মধ্যেই স্কুল জমে উঠল, ছাত্রের সংখ্যাও 
বাড়ল। ডাক সাহেব তখন স্কুল চিংপুর থেকে হেছুয়ার কাছে 
উঠিয়ে নিয়ে এলেন। ডাফের স্কুলের নাম ছিল “জেনারেল 
আসেম্গলিজ ইনস্টিটিউশন!’ স্বামী বিবেকানন্দ এই স্কুলের ছাত্র 
ছিলেন। 

ডাফ সাহেবের স্কুলে ছাত্রদের মধ্যে বাইবেল বিলি করা হতো । 
ফলে তাদের মধ্যে চাঞ্চল্যের সৃষ্টি হয়। অভিভাবকরাও ভয় পেলেন ৷ 
তবে কি ডাফ সাহেব তাদের ছেলেদের খ্ৰীষ্টান করবার মতলবে 
আছেন? অভিভাবকদের অনেকেই রামমোহনের বন্ধু অথব| বহুস্থানীয় 
ছিলেন। রামমোহনের কথাতেই তারা ডাফ সাহেবের স্কুলে ছেলে 
পাঠিয়েছেন। রামমোহন একদিন স্কুলে এলেন ৷ সেদিন তিনি 
কয়েকজন অভিভাবকদের উপস্থিত থাকতে বলেছিলেন । ছাত্র ও 
অভিভাবদের বুঝিয়ে বললেন--“বাইবেল পড়লেই লোক খ্ৰীষ্টান 
হয় না। উইলসন সাহেব আমাদের হিন্দু শান্ত কত পড়েছেন ; তাই 
বলে কি তিনি হিন্দু হয়ে গিয়েছেন? আমি তে৷ অনেক বার কোরান 
পড়েছি; কই আমি তো! মুসলমান হই নি। আমি সমস্ত বাইবেল 
যত্রের সঙ্গে পড়েছি । তবু আমি খ্ৰীষ্টান হইনি, এই যে আমার গলায় 
পৈতা পর্যন্ত রয়েছে । তোমর! বাইবেল পড়তে ভয় পাও কেন ? অন্য 
ধর্মের সঙ্গে তোমাদের ধর্মের তফাংই বা কোথায় ও কতটুকু সেটা 
বুঝতে হলে সে সব ধর্মের শাস্ত্ৰ পড়তে হয় ।' 

নব জাগরণের পক্ষে এমনি উদার চিন্তার সেদিন প্রয়োজন 
ছিল। 

তার মানিকতলার বাড়িতে রামমোহন বেদ পড়াবার জন্য একটা 
স্কুল খুলেছিলেন। এই স্কুলে হিন্দু একেশ্বরবাদ প্রচার করবার উদ্দেশ্যে 
ছাত্রদের শুধু সংস্কৃত ভাবা শিক্ষা দেওয়া হোত। রামমোহন বৈদান্তিক 
ছিলেন ৷ তিনি বেদান্ত দর্শন মানতেন ৷ মানতেন বলেই বাংলায় 
এর ব্যাখ্য। লিখেছিলেন ৷ সাধারণত বেদান্তের যে ব্যাখ্যা প্রচলিত 

ছিল-_যার মূল কথা, “ব্রহ্ম সত্য জগৎ মিথ্য৷’--এই ব্যাখ্যা আচাৰ্য 
শঙ্কর দিয়েছিলেন । রামমোহন তার বিরাধী ছিলেন। তিনি সকল _ 
জিনিসের ব্যবহারিক সত্য স্বীকার করতেন, জাগতিক কর্ব্যাকর্তবাঃ 
ধর্মাধ্ম, নৈতিক দায়িত্ব--এসব বিশ্বাস করতেন । এইখানেই তিনি _ 
আধুনিক। আধুনিক মনোভাবসম্পন্ন ছিলেন বলেই তিনি এদেশে 
ইংরেজী শিক্ষার প্রচলন চেয়েছিলেন । 

গঙ্গার তীরে চিতা সাজানো হয়েছে । 

এক সগ্ভবিধবাকে আলতা-সি'ছুরে সাজিয়ে তোলা হলে সেই 
চিতায়। 

মৃত স্বামীর পাশে-হাত-পা-মুখ বেঁধে রাখা হলো! তার স্ত্রীকে। 

চিতায় আগুন দেওয়া হলে ; চিতা জলে উঠলে! ৷ 

সঙ্গে সঙ্গে বেজে ওঠে কীসর ঘণ্টা আর হাজার কণ্ঠে হরিধ্বনি । 

সেই পৈশাচিক উল্লাসে চাপা পড়ে যায় এক অসহায় সগ্ভবিধবার 
বেঁচে থাকার অন্তিম প্রার্থনা । এমন কি বাশের লাঠির নির্দয় প্রহারে 
দূর হয়ে যেত তার সকল যন্ত্রণা । সেই চিতার আগুনে শুধু এক 
অসহায় নারী পুড়ে মরত না, তার সঙ্গে প্রত্যেক বার নতুন করে 
পুড়ত হিন্দুর মন্যু ৷ 

এই অমানুষিক প্রথার নাম সতীদাহ বা সহমরণ। শুধু বাংলায় 
নয়, একদিন এই প্রথা ছড়িয়ে পড়েছিল সারা ভারতবর্ষে । মৃত পতির 
সঙ্গে তার বিধবা পত্নীকে আগুনে পুড়িয়ে মারার এই বর্বর প্রথা 
অনেককাল থেকেই এদেশে চলে আসছিল। এই সতীদাহ প্রথাকে 

কেন্দ্র করে রামমোহন যে আন্দোলনের স্থষ্টি করেছিলেন তা-ই তার 
জীবনের অক্ষয় কীতি হয়ে আছে । হিন্দু সমাজে নারীজাতির অবস্থা: 
যেকি রকম শোচনীয় তা তিনি হৃদয় দিয়ে অনুভব.করেছিলেন । _ 
পুরুষপ্রধান হিন্দু সমাজে মেয়েদের নিজস্ব কোন সত্তা ছিল না! 
স্বামীর চিতার ওপরেই তাকে জীবন্ত দগ্ধ করা হতো না, সমস্ত জীবনই: 4 
তাকে পুরুষপ্রধান সমাজের অত্যাচারে জলে পুড়ে মরতে হতো ॥ 
নানা রকম প্রথার চাপে তার জীবন দুঃসহ হয়ে উঠত । নারীদের : 
দুঃখ বিমোচন করতে সেদিন তাই একা রামমোহনকে এগিয়ে আসতে: 
হলো। | { 
আধুনিক ভারতবর্ষের প্রথম সমাজ-সংস্কারক রামমোহন ৷ 
সতীদাহ নিবারণ তার-সবচেয়ে বড়ো আন্দোলন ৷ 

একালের ভারতবর্ষে এটাই ছিল প্রথম সমাজ-সংস্কার আন্দোলন 


হয়ে উঠেছিল । সতীদাহের মতো এদেশে আর একটা পৈশাচিক প্রথা 
ছিল। সগ্জাত কন্যা সন্তানকে গঙ্গাসাগরে বিসজন দেওয়া ৷ ১৮০২, 
সালের আইনে এই প্রথ| নিষিদ্ধ হয়েছিল ৷ কিন্তু সতীদাহ প্রথা তখনো 
পর্যন্ত উঠে যায় নি ৷ কোম্পানী এ সম্পর্কে গোড়ার দিকে বিশেষ কোন 
চিন্তা করেনি ৷ তবে এই কুপ্রথাটির বিরুদ্ধে লোকমত গঠন করেছিলেন 
ক্্ীরামপুরের পাত্রীর । কেরী সাহেব ও তার সহকর্মীরা এই নিষ্ঠুর 
প্রথার বিরুদ্ধে তাদের সমস্ত শক্তি নিয়োজিত করেছিলেন ৷ একাজের = 
জন্য তারা আমাদের প্রশংসার পাত্র হয়ে আছেন ৷ 

কেরীসাহেব এই প্রথা নিয়ে হিন্দু সমাজের ধারা মাথ৷ তাদের সঙ্গে 
আলোচনা করেন, অন্যদিকে কোম্পানীর সরকারের দৃষ্টিও তিনি এই : 
প্রথাটির দিকে অকর্ষণ করেন। ধর্মের নামে সমাজের যুপকাষ্টে ' 
যেসব স্ত্রীলোকদের এইভাবে বলি দেওয়া হতো তাদের সম্পর্কে 
পাত্রীর অনেক দরকারী তথ্য সংগ্রহ করে প্রকাশ করেছিলেন । 
তাদের সংগৃহীত এই তথ্য থেকে জানা যায় যে, ১৮০৩ সালে এক বাংলা 

দেশেই একবছরে সতীদাহের সংখ্যা ছিল চারশ'রও বেশি । এছাড়া, 
কেরী সাহেব আরো একটা কাজ করেছিলেন ৷ ফোর্ট উইলিয়ম 
কলেজের পণ্ডিতদের সাহায্যে হিন্দু শাস্ত্ৰে যে সব জায়গায় সহমরণের 
কথা লেখা আছে, সেইসব অংশগুলি তিনি সংগ্রহ করে, কাউন্সিলের 
সভ্য মিস্টার উডনীর হাতে দেন। তিনি এই সব তথ্যের ভিত্তিতে 
একটা আবেদন তৈরী করে লর্ড ওয়েলেসলী ও স্থগীম কোর্টের কাছে 
পেশ করেন। 

তখন কোম্পানীর সরকারের টনক নড়ল। 

তারা সতীদাহ প্রথার নুশংসতা ও ব্যাপকতা উপলব্ধি করলেন ৷ 

কিন্তু কাজ বেশি দূর এগোলো! ন| ৷ সহমরণের সংখ্যা বাড়তে 
লাগল ৷ আইন করে এই প্রথা উঠিয়ে দিলে লোক মনে করবেতাদের 
ধৰ্মে সরকার বুঝি হস্তক্ষেপ করছে । এইভাবে কেটে গেল ১৮১৮ সাল 
পৰ্যন্ত৷ সরকার যে সতীদাহ প্রথারউিচ্ছেদ চায় না, এটা তখন সহজেই 
বোঝা গেছে । তাই সেদিন এই প্রথার বিলোপ সাধনের জন্য একমাত্র 
পথ ছিল জনমত গঠন। আর সেই জনমতের চাপে সরকারকে এবিষয়ে 
একটা ব্যবস্থা নিতে বাধ্য করা ৷ কিন্তু সতীদাহের বিরুদ্ধে জনমত 
গঠন করা সেদিন সহজ ছিল ন| ৷ সকল বর্ণের হিন্দু যখন এর সপক্ষে, 
তখন সেই সমুত্রপ্রমাণ বিরোধিতার সামনে দাড়াবে কে? কার এমন 
বুকের পাটা আছে? কার আছে শক্তি, সাহস, দৃঢ়তা ? শুধু শক্তি 
ও সাহস থাকলে হবে না, তার সঙ্গে দরকার পাণ্ডিত্য ও জ্ঞান৷ 

এমন মান্ুয--এমন যোগ্য মানুষ দেশে তখন একজনই 
ছিলেন ৷ 

তিনি রামমোহন রায় । এগিয়ে এলেন তিনি । এই নৃশংসতার 
বিরুদ্ধে কলম ধরলেন। অমানুষিক পরিশ্রম করলেন, বিরাট 
আন্দোলন শুরু করলেন । তবেই না হিন্দু সমাজের বুক থেকে এই 
বিভীষিকার অবসান ঘটেছিল। আজ তাই রামমোহন ও সতীদাহ 
প্রথা-বিচ্ছেদ-_এই ছুটি কথা আমরা একই সঙ্গে উচ্চারণ করে থাকি । 


৫৩ 


সেই রোমাঞ্চকর ইতিহাস এইবার বলছি ৷ এ ইতিহাস না জানলে 
রামমোহনের প্রকৃত মহত্ব বোঝা যাবে না। 

যদিও ১৮১৮ সালে তিনি সতীদাহের বিরুদ্ধে প্রত্যক্ষ সংগ্রামে 
অবতীর্ণ হন, তবুও এর অনেক আগে থেকেই রামমোহন এই বিষয়ে 
চিন্তা-ভাবনা করতেন ও জনসাধারণের দৃষ্টি আকর্ষণের চেষ্টা 
করেছিলেন। আগেই বলেছি, আত্মীয়সভার মঞ্চ থেকে তিনি শুধু 
ধর্মের কথাই আলোচনা করতেন না, সমাজের প্রত্যেকটি সমস্যার 
কথাও সেখানে আলোচিত হতো ৷ যখন তিনি বেদান্ত ও উপনিযদের 
অনুবাদ করেন তখনো এই কুপ্রথাটির বিষয় উল্লেখ করেছিলেন ৷ 
আত্মীয়সভায় প্রায় অধিবেশনে তিনি সভ্যদের সঙ্গে এই নিয়ে 
আলোচনা, করতেন। আত্মীয়সভার সম্পাদক ছিলেন বৈকুষ্ঠনাথ 
বন্দ্যোপাধ্যায় ৷ তার নাম দিয়ে ১৮১৮ সালের গোড়ার দিকে 
রামমোহন সতীদাহের বিরোধিত। করে বাংলা ও ইংরেজীতে একট! 
ছোট্র বই লেখেন এবং সেটি কলকাতায় ও তার আশেপাশে বিতরণ 
করা হয়। বিভিন্ন আদালতে জজ, ম্যাজিস্ট্রেট ও পণ্ডিতদের কাছেও 
পৌছে দেওয়া হয়। 

এই বইটি বেরুবামাত্র সতীদাহের সমর্থকদের মধ্যে শুরু হয় 
কলগুঞ্জন এবং তার থেকে আলোড়ন । তারা এর উত্তর দিতে প্রস্তুত 
হলেন । কিন্তু তারপরেই সব চুপচাপ ।  রামমোহনের বইটিকে 
সমর্থন ও স্বাগত জানিয়ে ইণ্ডিয়। গেজেটে বেরুল একখান! চিঠি ৷ 
তাকে বল৷ হলো, বিষয়টির রীতিমত অনুসন্ধান হওয়া দরকার ৷ তবুও 
সমর্থকদের পক্ষ থেকে কোন উত্তর এলো না। এদিকে সতীদাহ দিন 
দিন বেড়েই চলেছে। নিপীড়িত মনুষ্যত্বের কান্নায় বাংলার আকাশ- 
বাতাস ভারি হয়ে উঠেছে। তাই রামমোহনের পক্ষে আর অপেক্ষা 
করা সম্ভব হলে! ন! ৷ জলন্ত চিতার ওপর থেকে নির্ধাতিত। নারীর 
ক্রন্দন যেন তার কানে ভেসে এলো । মনে পড়ল, তিনি যখন রংপুরে 
ডিগবির অধীনে কর্মরত তখন তার অগ্রজের স্ত্রী অলকমঞ্জরীকে জোর 

করে মৃত স্বামীর চিতায় তোলা হয়েছিল। সেই সংবাদ পেয়ে তিনি 
ছুটে এসেছিলেন রাধানগরে ৷ তখনই তো তিনি শপথ নিয়েছিলেন 
এই নৃশংস প্রথা যেমন করে হোক হিন্দু সমাজের বুক থেকে তিনি 
উচ্ছেদ করবেনই ৷ 

রামমোহনের শপথ যেন ভীন্মের প্রতিজ্ঞ ৷ 

১৮১৮ সালের শেষভাগে বেরুল সহমরণ বিষয়ে তার প্রথম 
পুস্তিকা । প্রশ্নোত্তরে লেখা । এর একটা ইংরেজী অনুবাদও বেরুলো 
কয়েক সপ্তাহ পরে। সতীদাহ সম্পর্কে ইংরেজদের মনে একটা ধারণা! 
ছিল যে, হিন্দু শাস্ত্ৰে এই প্রথার অনুমোদন আছে । সম্ভবত এই জন্যই 
সরকারের পক্ষ থেকে এর প্রতিকারের কোন ব্যবস্থা হয়নি রামমোহন 
এই ভুল ভেঙে দিলেন। রামমোহন অসামান্য যুক্তির সঙ্গে এই 
কাল্পনিক কথোপকথনের ভেতর দিয়ে প্রমাণ করলেন যে, এই নিষ্ঠুর 
প্রথার সপক্ষে বামুনেরা যতই শাস্ত্ৰবাক্যের দোহাই দিক না কেন 
আসলে এক অমূলক লৌকিক আশঙ্কাই দেশব্যাপী এতবড় নিষ্ঠুরতার 
মূল কারণ। যথার্থ বিচার করলে শাস্ত্ৰে এর বিষয় কিছু পাওয়া 
যায় না। 

আলোড়ন জাগল হিন্দু সমাজে ৷ পাণ্টা বই বেরুল সমর্থকদের 
পক্ষ থেকে। এর লেখক ছিলেন কাশীনাথ তক'বাগীশ। তার 
জবাবে ১৮১৯ সালের শেষের দিকে রামমোহন বের করলেন ছু'নন্বর 
পুস্তিকা । প্রথার সমর্থকদের পক্ষ নিয়ে কাশীনাথ নিজের সুবিধা 
অনুসারে শাস্ত্র বাক্যের যে অর্থ করেছেন, রামমোহন এই 
দ্বিতীয় পুস্তিকায় এ একই ভাবে (কথোপকথনের মধ্য দিয়ে ) 
একে একে তার প্রত্যেকটি খণ্ডন করেন।  শুধুধর্মশান্ত্রের জ্ঞান 
নয়, তকর্শীল্ত্রের উপর তার অতুলনীয় অধিকার ছিল। এই বই ছুটি 
কথা যে গভীর সহানুভূতির সঙ্গে তিনি লিখেছেন তার তুলনা 
মেলে না৷ হৃদয়ের সমস্ত আবেগ, সমস্ত দরদ উজাড় করে তিনি 

এই বই ছুটি রচনা করেছিলেন। আকারে ছোট কিন্তু অনুভূতিতে 
সুগভীর । নিপীড়িত নারী জাতির দুঃখ ছুর্দশীর যে করুণ চিত্র সেদিন 
তিনি একেছিলেন তা যেমন মর্ধস্পশী তেমনি বাস্তব । এইভাবে 
একা রামমোহন সমাজের সর্বত্র অবহেলিত মেয়েদের প্রতি একটা 
সর্বজনীন সহানুভূতি জাগাতে চেষ্টা করেছিলেন । মেয়েদের জন্য ঠিক 
এমনি করুণা, এমনি মমতা আর এমনি সহানুভূতি বাংলাদেশে 
দেখিয়েছিলেন আর একজন ৷ তিনি ঈশ্বরচন্দ্র বিগ্ানাগর ৷ তিনিও 
তার সময়ে দেশে ঠিক এই রকম এক আন্দোলন করেছিলেন ৷ তার 
নাম বিধবা বিবাহ আন্দোলন ৷ তীর জীবনী পাঠ করলে তোমরা 
এই আন্দোলনের কথা জানতে পারবে 

বাংলার সে যুগের নারী সমাজের দুঃখ ছুর্শশায় রামমোহন এমন 
অস্থির হয়েছিলেন যে, তার দ্বিতীয় বইটির ইংরেজী অনুবাদ যখন 
বেরুল তখন সেটি তিনি উৎসর্গ করলেন এক শ্বেতাঙ্গ মহিলার নামে । 
তিনি গভর্ণর জেনারেল ওয়ারেন হেষ্টিং২-এর প্ঠী। ভারতের সমস্ত 
একজন স্ত্রীলোকের সহানুভূতির দ্বারে । রামমোহন হয়ত ভেবেছিলেন 
বে, মেয়েদের ব্যথা মেয়েদের পক্ষে বোঝা সহজে হবে এবং হেষ্টিংস- 
পত্বীর সহানুভূতি জাগলে স্বয়ং গভর্ণর জেনারেল হেষ্টিংস সরকারী- 
ভাবে এ সম্বন্ধে নিশ্চয়ই কোন ব্যবস্থা গ্রহণ করবেন। কিন্ত এত 
সহজে তা সম্ভব হলো না। রামমোহনকে আরো অনেক বছর 
প্রায় নয় বছর__অপেক্ষা করতো! হলো । ততদিনে চিতার আগুনে 
নির্মমভাবে পুড়ে ছাই হলে! আরো কয়েক হাজার অসহায় নারীর 
জীবন | 

রামমোহনের আন্দোলন চলতে থাকে । 

নানাবিধ কাজের মধ্যে তিনি সহমরণ প্রথার বিরুদ্ধে জনমত 
গঠনে সমানভাবে তৎপর রইলেন। শাস্ত্রসিন্ধ মন্থন করে তিনি 
প্রমাণ করলেন সতীদাহ একটা লোকাচার মাত্ৰ এর পেছনে শাস্ত্রের 

কোন সমর্থন নেই। সমর্থকদের দল (এই দলের নেতা ছিলেন 
রাধাকান্ত দেব) হুঙ্কার ছাড়েন ₹ আলবং, এ শান্ত্রসম্মত। ছুই 
পক্ষে চলে প্রচণ্ড তর্ক যুদ্ধ ? এইভাবে বাদ-প্রতিবাদ ও তর্ক-বিতর্কে 
যখন আমর জমে উঠেছে তখন গভর্ণর জেনারেল হয়ে এদেশে এলেন 
লর্ড উইলিয়ম বেন্টিঙ্ক। ইনি আলাদা ধরনের লোক ছিলেন ৷ 
বিলাতের মহাসভাতেও তখন সতীদাহ বিষয়টি নিয়ে বেশ আলোচনা 
শুরু হয়েছিল--এ ছিল রামমোহনেরই আন্দোলনের ফল। 
পাপামেক্টের অনেক সদস্য এর বিরুদ্ধে মত প্রকাশ করেছিলেন ৷ 
সেসব খবর রামমোহন রাখতেন । তিনি দেখলেন শান্তর দিয়ে 
কুলোবে না। কেননা শাস্ত্রের ব্যাখ্যা সুবিধামত করা যায়। যুক্তির 
ধার কেউ ধারে না । রামমোহন তখন সরকারের দিকে তাকালেন ৷ 
ঠিক সেই সময়ে এলেন লর্ড বেন্টিঙ্ক। 

ইনিও একজন সমাজসংস্কারক ছিলেন ৷ 

এদেশে এসেই তিনি সমস্ত বিবয়ট! জানলেন ৷ শুনলেন 
রামমোহনের কথা, সতীদাহ বদ্ধ করার জন্য তার আন্দোলনের কথা ৷ 
বেটিঙ্ক তাই সকলের আগে তার সঙ্গে এই বিষয়টি নিয়ে আলোচনা 
করতে চাইলেন ৷ ম্নামমোহন প্রথমে রাজী ছিলেন না, পরে তিনি 
তার মত পরিবর্তন করেন ৷ বেলভেডিয়ারের সুরম্য লাট ভবনে এলেন : 
রামমোহন ৷ বেকিঙ্ক তাকে খুব শিষ্টাচার ও সমাদরের সঙ্গে গ্রহণ 
করলেন। এই সাক্ষাৎকার এতিহামিক ছিল। গভর্ণর জেনারেল 
রামমোহনের কাছ থেকে সতীদাহ বিষয়টির যথাযথ বিবরণ জানতে 
চাইলেন। তিনি এই স্ুযোগেরই অপেক্ষা করছিলেন ৷ নিজের 
অভিজ্ঞতা, সেই সঙ্গে আর যা যা বল৷ দরকার রামমোহন একে একে 
সবই বললেন। তার লেখা মহমরণ-বিষয়ক বইগুলিও বেণ্টিস্ধের 
হাতে দিলেন ৷ প্রবল যুক্তি ও শাস্ত্রের প্রমাণ আর তার সঙ্গে হৃদয়ের 
সহানুভূতি মিশিয়ে" রামমোহন তার বক্তব্য এমন সুন্দরভাবে তুলে 
ধরেছিলেন যে, তা গভর্ণর জেনারেলের অন্তর স্পর্শ করেছিল। 

আপনি কি মনে করেন এ বিষয়ে আইন করলে কাজ হবে? 

না, সরাসরি আইন পাশ করে এই প্রথা বন্ধ করার পক্ষপাতী 
নই । তাতে লোকের মনে সন্দেহ জাগবে । 

_-তবে কিভাবে এটা বন্ধ হতে পারে? 

_ পুলিশের সাহায্যে আর লোকমত গঠন করে। আমার 
সাধ্যমত শেষেরটা আমি করেছি ৷ 

বিষয়টি ভালোভাবে বিবেচনা করে বেন্টিঙ্ক সিদ্ধান্ত করলেন, 
আইন ছাড়া পথ নেই । তিনি তখন বিষয়টি কাউন্সিলে তুললেন ৷ 

আইন পাশ হলে! । ? 

১৮২৯ সালের ৪ঠা ডিসেম্বৰ তারিখটি নব জাগরণের ইতিহাসে 
অক্ষয় হয়ে রইল। হিন্দু সমাজের বুক থেকে যেন পাথরের একটা 
বোঝা নেমে গেল। গঙ্গার তীরে স্বামীর জ্বলন্ত চিতায় তার স্ত্রীকে 
আর পুড়ে মরতে হবে না। তরঙ্গের পর তরঙ্গ উঠল। সতীদাহ 
নিবারণ আইন পাশ হয়ে যাওয়ার একমাস পরে টাউন হলে রাম 
মোহন গভর্ণর জেনারেলকে অভিনন্দিত করলেন ৷ তিনশো জন হিন্দুর 
সই-করা একটি অভিনন্দন-পত্র বেন্টিঙ্কের হাতে দেওয়া হয়; এই 
অভিনন্দন পত্রে প্রথম সই ছিল রামমোহনের ৷ এটি ইংরেজী ও 
বাংলায় লেখা ছিল। এই প্রসঙ্গে কৌতুহলজনক একটা ঘটনা বলি ৷ 

টাউন হলের সভায় ইংরেজী অভিনন্দন পত্রটি পাঠ করেন হরিহর 
দত্ত_ইনি হিন্দু কলেজের সর্বপ্রথম ছাত্রদের মধ্যে ছিলেন একজন ৷ 
তিনি প্রকাশ্যে একটা বক্তৃতা দিয়ে সতীদাহ নিবারণ আইনে দেশের 
কল্যাণ হবে এমন মতও প্রকাশ করেছিলেন ৷ এই খবরটি যখন 
তার প্রাচীনপন্থী বাবার কাছে গিয়ে পৌছল তখন তিনি ছেলের 
ওপর শুধু রাগই করলেন না, তাকে বাড়িতে স্থান পর্যন্ত দিলেন না। 
গৃহ-বিতাড়িত যুবক মানিকতলায়' রামমোহনের কাছে এসে তাকে 
সকল কথা জানালেন। রামমোহন একটু হেসে তাকে বললেন_ 
“তোমার ও আমার একই দশা” । হরিহর দত্ত রামমোনের চিন্তা ও 

মতে অনুগামী ছিলেন। তাই রামমোহন তার একটা ভাল 
চাকরি করে দিয়েছিলেন। অন্ুগামীদের বিপদে রামমোহন সব 
সময় সাহায্য করতেন, মুখে সহানুভূতি জানিয়ে তার কর্তব্য শেষ 
করতেন না। 

রামমোহনের বেদনানুভূতি, বেটিক্কের স্ুবিবেচনা আর তার সঙ্গে 
মিলেছিল ইতিহাসের অভিপ্রায়। এরই ফলে সেদিন ধর্মের নামে 
এতকাল ধরে চলে আসা যে ববর প্রথাটির অবসান হলে|--যে প্রথা 
রামমোহনের কথায় ছিল আত্মবলি ও নরবলি তাতে হিন্দু সমাজের 
সংরক্ষণশীল লোকরা খুশি তো! হলেনই ন! : উপরন্তু তাদের নেতা 
রাধাকান্ত দেব এক হাজার হিন্দুর সই করা একটি প্রতিবাদ পত্র 
গভর্ণর জেনারেলের কাছে পাঠিয়ে দিয়েছিলেন । শুধু তাই নয়। 
এই আইন বাতিল করবার জন্য ধর্মসভার পক্ষ থেকে বিলাতে প্রিভি 
কাউন্সিলে আগীলও করা হলো। সেই আপীলটি একজন ইংরেজ 
ব্যারিস্টারের মারফৎ পাঠান হয়েছিল । রামমোহন যেদিন বেচিস্ককে 
প্রকাশ্য সভায় অভিনন্দিত করেন, তার পরের দিনই রাধাকান্ত 
দেবের টাকায় এই ধর্মসভার উদ্ভব হয়। এই সভার মঞ্চ থেকে 
তোপ দাগ! হলো-_রামমোহন বিধর্মী, রামমোহন কালাপাহাড়। 
প্রজার ধর্মে শাসক হস্তক্ষেপ করল, এ রাজত্ব টিকবে ন|--এই রকম 
প্রলাপ বচন ধর্মসভার পক্ষ থেকে, প্রচার করা হলো ৷ সতীদাহ- 
নিবারণ আইনের বিরুদ্ধে বিলাতে আপীল করা হয়েছে। এখন 
আমরা কি করব’ ?--এই কথা যখন নন্দকিশোর বস্তু জিজ্ঞাসা করেন 
তখন এর উত্তরে রামমেহান শুধু একটি কথাই বলেছিলেন £ ‘সংগ্ৰাম [ 
আমি শিগীর বিলাত যাচ্ছি ৷” 

সতীদাহ-প্রথা উঠে গেল ৷ 

রামমোহন কিন্তু এখানেই থামলেন ন! ৷ 

বাল্যবিবাহ, বহুবিবাহ, কন্াপণ, কৌলীন্য--এই সব প্রথা যেন 
নাগপাশের মতো! বেঁধে রেখেছিল মেয়েদের জীবনকে | তাদের 

দুর্গতির শেষ ছিল না। শাস্ত্রের দোহাই দিয়ে তাদের ঠেলে দেওয়া 
হয়েছিল দুর্গতির অন্ধকারে । এরই মৰ্মস্পৰ্শী ছবি তিনি তুলে 
ধরেছিলেন সহমরণ-বিহয়ক বইয়ের এক জায়গায়। সেই প্রথম 
আমাদের দেশে মেয়েদের দুঃখ দুৰ্গতি ভাবায় রূপ পেলে|৷ ৷ তার 
নিজের পরিবারে বহু বিবাহ তিনি দেখেছেন, অন্নবয়সে তাকে এই 
প্রথার বলি হতে হয়েছিল ৷ এই প্রথার বিরুদ্ধে তার মত এমন প্রবল 
ছিল যে, তিনি তার উইলে বলেছিলেন, তার কোন ছেলে বা 
উত্তরাধিকারী একই সময়ে একটির বেশী ছুটি বিয়ে করলে তার 
সম্পত্তির কোন অংশ পাবে না। এই প্রথাটি বন্ধ করবার উদেশ্য 
একটা আইন তৈরী করার জন্য তিনি সরকারকে পরামর্শও 
দিয়েছিলেন ৷ 

বাপের সম্পত্তিতে মেয়ের, স্বামীর সম্পত্তিতে বিধবা স্ত্রীর 
উত্তরাধিকারের কথাও রামমোহন চিন্তা করেছিলেন । একেই বলে 
দায়াধিকার। তিনিই এদেশে এই সুচনা করেন, পরে এই প্রশ্ন 
তোলেন বিগ্ভাসাগর। তারা এইরকম চিন্তা-ভাবনা করে গিয়েছিলেন 
বলেই না আজ মেয়ের! তার স্থুফল ভোগ করছে। কন্ঠাপণের বিরুদ্ধে' 
কৌলীন্ত প্রথার বিরুদ্ধেও রামমোহন কলম চালিয়েছিলেন ৷ সবচেয়ে 
বেশী করে তিনি চিন্তা করেন মেয়েদের শিক্ষা দেওয়ারে বিষয়টা | 
এইভাবে পুরানো ঘুণধরা সমাজের .ভিত্তিমূলে আঘাত করে রামমোহন 
সকল দিক দিয়ে বাংল! তথা ভারতের সমস্ত নারীজাতির অশেষ 
কল্যাণসাধন করে গিয়েছেন । এইভাবেই সেদিন, সেই ঘোর 
অন্ধকারের যুগে একাকী এই পুরুষসিহ হিন্দু সমাজকে হাজার 
রকমের নাগপাশের বন্ধন থেকে মুক্ত করে গিয়েছেন ৷ 


শিক্ষ। ও ধর্মের সঙ্গে আরো একটা জিনিসের দরকার ছিল । 

রাজনৈতিক চেতন| ৷ দেশের লোককে দেশের কথা, দেশের 
সমন্তার কথাও চিন্তা করতে হবে, রামমোহন এটাও বুঝেছিলেন । 
এরজন্য দরকার খবরের কাগজ । যা| দরকার--ঘুমন্ত জাতিকে ঘুম 
থেকে জাগিয়ে তুলতে যা দরকার--ত| করতে হবে। এই ছিল 
রামমোহনের ধরন-ধারন। তিনি বাংলা ও ফরাসী ভাবায় ছু'খানা 
সাপ্তাহিক কাগজ বের করলেন। উদেশ্য ছিল জনসাধারণকে 
রাজনৈতিক চেতনায় উদ্ধ,দ্ধ করা । তারা যেন নিজেদের অধিকার, 
নিজেদের দায়িত্ব সম্বন্ধে সচেতন থাকে । স্বজাতিগ্রীতি ও আত্মসচেতনা 
তাদের মধ্যে যেন গড়ে ওঠে ৷ 

এর জন্যেই দরকার খবরের কাগজ ৷ 

অন্যান্য দেশে সংবাদপত্রের গুরুত্বপূর্ণ ভূমিকার কথা তার জানা 
ছিল। 

তাই এদেশে জনসাধারণের মধ্যে রাজনৈতিক চেতনা বিস্তারের 
জন্য রামমোহন এক অসাধ্যসাধন করলেন-_সংবাদপত্র প্রকাশ শুরু 

করলেন। নবধুগজীবনকে তিনি ফুটিয়ে তুলতে চাইলেন এইভাবে ৷ 
প্রথমে বেরুল। বাংলা কাগজ, নাম দিলেন_-“সংবাদ কৌমুদী’ ৷ 
চাদের কিরণের মতে! বাঙালীর চিত্ত যাতে দেশ-বিদেশের সংবাদের 
আলোয় ঝলমল করে উঠতে পারে সেই ভেবেই তো! এই সুন্দর নামটি 
দিলেন তিনি। সংবাদ কৌমুদী ছিল সর্বসাধারণের জন্য । একট 
শিক্ষিত লোকের জন্য তিনি ফরাসী ভাষায় বের করলেন “মীরাৎউল- 
আখংবার’ ৷ বিবিধ সংস্কার প্রচেষ্টার ভেতর দিয়ে স্বজাতির অন্তরে যে 
জাতিবোধের উন্মেষ করেছেন যে বিপ্লবের উদ্বোধন করেছেন, 
এইবার সেই বিপ্লবের গতিকে দুবার করে তুলবার জন্য রামমোহন 
'কৌমুদী' আর “নীরা বের করলেন ৷ 

১৮২১ সাল, ৪ঠা ডিসেম্বর ৷ 

“সংবাদ কৌমুদী’ বেরুলো। 

রামমোহন হাতে এক নতুন হাতিয়ার । 

শ্রীরামপুরের মিশনারীদের ছিল ‘সমাচার দর্পণ” । এই কাগজে 
হিন্দুধর্ম বিরোধী প্রচারকার্ষ চালান হতে! বেশি । সংবাদ কৌমুদীর 
কিছু আগে বেরিয়েছিল ‘বেঙ্গল গেজেট” ; এর উদ্যোক্ত। ছিলেন হরচন্দ্র 
ঘোষ। তিনি রামমোহনের ঘনিষ্ঠ বন্ধু এবং আত্মীয় সভার সঙ্গেও 
তার ঘনিষ্ঠ যোগাযোগ ছিল ৷ সেই সময় কলকাতায় আরও একখান! 
ইংরেজী কাগজ বেরিয়েছিল ; এর নাম “ক্যালকাটা! জানাল’ ৷ এর 
সম্পাদক ছিলেন মি. জেমস সিক্ষ বাহিংকাম । ইনি একজন নিভাক 
সাংবাদিক ছিলেন। তার কাগজে যেমন সরকারী কাজকর্মের 
সমালোচন| থাকত, অন্যদিকে তেমনি এদেশীয় উন্নতি প্রচেষ্টার 
অকুণ্ঠ সমর্থনও থাকত। বাকিংহামের স্বাধীন উদার দৃষ্টিভঙ্গী 
রামমোহনকে আকৃষ্ট করেছিল ৷ রামমোহন যখন সংবাদ কৌমুদী 
বের করেন তখন তাকে অভার্থন। জানিয়েছিল। কিন্ত রক্ষণশীল 
ইংরেজদের মুখপত্র 'ক্যালকাট। মান্থলি জানাল’ পত্রিকায় এর ঠিক 
উল্টো সুর শোনা গিয়েছিল। তার! দেশী সংবাদপত্র প্রকাশে আদৌ 

শি চি নি ক নাস রর ক হর সবি রর 


সন্থুষ্ট ছিলেন না। তাদের আশঙ্কা ছিল এইসব কাগজের ' মাধ্যমে 
জনসাধারণের মনে জাগবে রাজনৈতিক চেতনা ৷ 

এই চেতন! জাগাবার জন্যই রামমোহন কাগজ বের করলেন ৷ 

১৮১৮ সাল থেকে এদেশে মুদ্রাযন্ত্র সম্পূৰ্ণ স্বাধীনতা পেয়েছিল ; 
তখন থেকে কাগজের ওপর সবরকম বিধিনিষেধ তুলে নেওয়া 
হয়েছিল। এই পটভূমিকাতেই রামমোহন বের করলেন “কৌমুদী' 
ও ‘মীরাং’।  কৌমুদীর প্রতিষ্ঠাতা সম্পাদক ছিলেন ভবানীচরণ 
বন্দ্যোপাধ্যায়, কিন্তু এর পেছনে রামমোহনের সক্ৰিয় হাত ছিল; 
তিনিই ছিলেন এর প্রধান পৃষ্ঠপোষক । প্রথম তিনটি সংখ্যার পরেই 
ভবানীচরণ কাগজের সংশ্রব ত্যাগ করেন। রামমোহন তখন 
সতীদাহ নিবারণ আন্দোলনে নেমেছেন ; এই সম্পর্কে তার লেখার 
সঙ্গে ভবানীচরণের মতের বিরোধ দেখা দিলে৷, কারণ তিনি আসলে 
ছিলেন রক্ষণশীল । তথাপি সেষুগে বাংলা গগ্ভলেখকদের মধ্যে 
ভবাণীচরণের নাম শ্রদ্ধার সঙ্গেই উল্লেখ করতে হয়। ব্যঙ্গরচনায় 
ইনি খুব দক্ষ ছিলেন ৷ 

রামমোহনের সংশব ত্যাগ করতেই ভবামীচরণকে লুফে নিলেন 
বাধাকান্ত দেব। তার শক্তিশালী কলমকে রাধাকান্ত কাজে 
লাগাবার জন্য ভবানীচরণকে ধর্মসভায় সম্পাদক নিযুক্ত করলেন ; 
আর তাকেই সম্পাদক করে বের করলেন ‘সমাচার চন্দ্রিক' ৷ 
রামমোহনের সংবাদকৌমুদী প্রায় ১৮৩৪ সাল পর্যন্ত প্রকাশিত 
হয়েছিল। শেষের দিকে পুত্র রাধাপ্রসাদ কিছুদিন এর সম্পাদক 
ছিলেন। সংবাদকৌমুদরী ও মীরাউল্‌ আখংবার, এই ছুটি কাগজ 
প্রকাশ করেন রামমোহন একদিকে জনমত, গঠন, অগ্যদিকে 
জনকল্যাণ সাধন করতে প্রয়াস পেয়েছিলেন । অনেক বিষয়ের 
আলোচনা থাকলেও, রাজনীতির ছিল পত্রিকাছুটির মূল সুর। 

এদেশে রাজনীতির জনক রামমোহন | 

তার মহিমান্বিত জীবনের শ্রেষ্ঠ গৌরব এই । 

নবীন ভারতের এ্যারিস্টটল তিনি ৷ 

তিনিই ভারতবর্ষের তখন রাজনৈতিক গুরু ৷ 

বিশ্বমৈত্রীর আদর্শ তারই কণে প্রথম ' ধ্বনিত হয়েছিল । 
রামমোহনের রাজনৈতিক জীবনের কথা পরে বলছি। এখন 
সাংবাদিক রামমোহনের কথাই বলি। তিনি কাগজ প্রকাশ 
করেছিলেন ছুটি  উদ্দেশ্তে_ প্রথম শাসককে জনসাধারণের 
কল্যাপমূলক কাজে অবহিত করা; দ্বিতীয়, দেশের লোকের মনেও 
এক্যবোধ জাগিয়ে তোল| ৷ তাই সেদিন বাংলায় সংবাদ কৌমুদীর 
বিশেষ গুরুত্ব ছিল । এদেশে রামমোহনকে জনকল্যাণের পথ প্রদর্শকও 
বল! চলে । পত্রিকার প্রথম সংখ্যায় রামমোহন লিখেছিলেন ‘সংবাদ 
কৌমুদীর উদ্দেশ্য জনকল্যাণ ..প্রকুপক্ষে ইহা জনসাধারণের বিষয়ে 
দেশবাসিগণ তাহাদের অভাব অভিযোগ ইংরেজী ভাষায় ছাপাইয়া 
প্রতিকার ন৷ পাইলে, তাহা এই পত্রিকায় ছাপাইতে পারিবেন ৷’ 

এক কাগজ বের করবার সময় রামমোহন নিজস্ব একটি ছাপাখানা 
করেন ও কয়েকজন লোককে ছাপাখানার কাজ শিখিয়েছিলেন। 
সংবাদ কৌমুদী বাংলাভাষায় বাঙালীর দ্বারা পরিচালিত প্রথম 
সংবাদপত্ৰ । ‘কৌমুদী’ সর্বসাধারণের কাগজ, আর “মীরাৎ’ কেবল- 
মাত্র শিক্ষিতদের জন্য । “মীরাৎ ফারসী কথা, এর মানে সমাচার 
দর্পণ। তখন কলকাতায় ফারসী ভাষায় একটা কাগজও ছিল না, 
অথচ নাগরিকদের বড় একটা অংশ তখনো পর্যন্ত এই ভাষায় 
পঠন-পাঠন করত। দেশের চারদিকে, ভারতবর্ষের বাইরে প্রতিদিন 
কি ঘটেছে, দেশের লোককে তা জানাবার জন্য রামমোহনের ব্যগ্রতার 
সীমা ছিল না৷ 

‘মীরাং’ বেরুলে| ১৮২২ সালে। 

কৌমুদী বেরুতে৷ প্রতি মঙ্গলবারে, মীরাং প্রতি শুক্রবারে ৷ 

বাকিংহাম তার কাগজে রামমোহনে র এই প্রচেষ্টাকেও স্বাগত 
জানিয়েছিলেন। তখন আয়াপ্যাণ্ডে ভীষণ দুভিক্ষ চলছিল। সেই 

সংবাদে রামমোহন বেদনা অনুভব করলেন। মৌখিক বেদনা 
প্রকাশ তার স্বভাব বিরুদ্ধ ছিল। মীরাৎ-এর এক সংখ্যায় তিনি 
আয়র্গ্যাণ্ডএর পূর্ণ বিবরণ__রাজনৈতিক, অর্থ নৈতিক ও ভৌগোলিক 
প্রকাশ করলেন ; সেখানকার ছভিক্ষের কারণ বিশ্লেষণ করে দেখালেন 
এবং দুর্ভিক্ষ পীড়িত আয়র্গ্যাণ্ড বাসীর সাহাযোর জন্য তিনি কলকাতার 
সন্ভান্ত ইংরেজ ও বাঙালীর কাছে এক আবেদন জানালেন। 
রামমোহনের এই আবেদন বার্থ হয়নি । এদেশীয় অনেক ইংরেজ ; 
বাঙালী ও ভারতের অন্যান্য অঞ্চলের লোক আয়প্যাণ্ডের ছুভিক্ষে 
অর্থ সাহায্য করেছিলেন। সংকটত্রাণ বা রিলিফের কাজেরও পথ 
প্রদর্শক ছিলেন রামমোহন । কিন্তু মীরাৎ কাগজকে শাসকবর্গ খুব 
সুনজরে দেখতেন না। সরকারের কাজকর্মের সমালোচনা আমলা- 
তন্ত্রের পক্ষে সহা করা৷ কঠিন ছিল । 

সংবাদপত্রের স্বাধীনতার জন্য রামমোহন কি করেছিলেন, সেই 
ইতিহাসটা এখানে বলি ৷ লর্ড হেস্টিংস এর পর ১৮২৩ সালে জন 
এ্যাডাম এলেন তারতের অস্থায়ী গভর্ণর জেনারেল হয়ে। তার 
আমলে গোলমাল বাধল সাংবাদপত্রের স্বাধীনতা নিয়ে। ক্যালকাটা 
জানালের স্বাধীনচেতা সম্পাদক বাকিংহাম সরকারী শাসনকাধে কিছু 
মাত্র ক্ৰটি বা শৈথিল্য দেখলেই তার কঠিল সমালোচনা করতেন ৷ 
এজন্য তাকে অনেকবার সাবধান করে দেওয় হয়েছিল । সেই সময়ে 
সরকারের একটা কাজের বিরুদ্ধে ক্যালকাটা জার্নালে একটা 
সমালোচনা বেরুল। গভর্নমেন্ট তখনি এ কাগজ বন্ধ করে দেন ও 
এর সম্পাদক ও সহকারী সম্পাদক দুজনকেই ভারতবর্ষ ছেড়ে চলে 
যাবার আদেশ করেন ৷ 

এই ঘটনার পরেই গভনর জেনারেল সাংবাদপত্রের স্বাধীনতা 
বিলোপ করে একটা আদেশ প্রচার করলেন ৷ রামমোহন তার মীরাৎ 
কাগজে এই আদেশের তীব্র সমালোচনা করলেন। নতুন আদেশে 
বলা হলো-এখন থেকে কেউ কোন কাগজ বের করতে চাইলে, 

প্রধান সচিবের স্বাক্ষরিক সকৌন্সিল গভরন্নরজেনারেলের অনুমতি নিতে 
হবে। রামমোহন দেখলেন এই আদেশে সোজাসুজি কাগজের 
স্বাধীনতা! খর্ব করা হলো । কিন্তু এই নতুন আদেশ স্থগীম কোর্ট 
অনুমোদন না করা! পর্যন্ত কার্যকর হতে পারেনা বা আইন বলে গন্য 
হতে পারে না। রামমোহন এই স্থযোগ নিলেন । নতুন আদেশ 
বাতে আইনে পরিণত হতে না পারে তার জন্য সচেষ্ট হলেন । তিনি 
তখনি এই আদেশের বিরুদ্ধে সুগ্রীম কোর্টে একট! আবেদন দাখিল 
করলেন ৷ ইতিহাস-প্রসিদ্ধ এই আবেদনপত্রে সই করেছিলেন ছ'জন 
বাঙালীসন্তান £ রামমোহন রায়, দ্বারকানাথ ঠাকুর, চন্দ্ৰকুমার ঠাকুর, 
প্রসন্নকুমার ঠাকুর, হরচন্দ্র ঘোষ ও গৌরীচরণ বন্দ্যোপাধ্যায় । ১৮২৩ 
সালের ৩১ মার্চ এটি দাখিল করা হয়েছিল। স্বুগীম কোর্ট এটা 
উপেক্ষা করে গভর্নর-জেনারেলের অভিনান্সকে আইনে বিধিবদ্ধ 
করলেন। 

রামমোহন নিরস্ত হলেন না । 

তার কামড় ছিল বুলডগের কামড় । বজ্মুিতে যা ধরতেন তা 
তার হাত থেকে ছিনিয়ে আনা কারো! সাধ্যে কুলোত না । তার কণ্ঠে 
উঠলো প্রতিবাদের হুঙ্কান--আপীল করতে হবে। বিলাতে রাজার 
কাছে স্ুগ্রীম কোর্টের এই আদেশের বিরুদ্ধে একটি আবেদনপত্র 
পাঠানো হলে| ৷ ইংলণ্ডের সিংহাসনে তখন চতুর্থ জর্জ ৷ . ইংরেজের 
ন্যায়বিচারে তার শ্রদ্ধা ও বিশ্বাস ছিল। এখান থেকে বিতাড়িত 
বাকিহাম সাহেব স্বয়ং সেই আপীল নিয়ে বিলাতে মহাসভায় উপস্থিত 
হলেন ৷ কিন্তু সেখানেও সেট! অগ্রাহ্া হলো । 

আবেদন অগ্রাহ্থা হলে বটে কিন্তু এর মধ্যে চিরন্তন হয়ে রইল 
সকল দেশের জন্য একটি মহান সত্য ৪ শোষক ও শাসিত-__ছুইয়ের 
মঙ্গলের জন্যই সংবাদপত্রের স্বাধীনতা দরকার ৷ এই সত্যের উদগাতা- 
তাই শুধু ভারতবর্ষের নয় পৃথিবীর নমস্ত। ভারতবর্ষে সংবাদপত্রের 
স্বাধীনতা রক্ষার জন্য রামমোহনের এই আবেদন পত্ৰটির তুলনা নেই। 

ভাবে ও ভাবায়, যুক্তি ও তেজস্বিতায় এ এক অতুলনীয় দলিল, এক 
সময়ে ইংলণ্ডের খবরের কাগজের সামনে এমনি বিপদ দেখা 
দিয়েছিল। সে দিন সেদেশে খবরের কাগজের স্বাধীনতা রক্ষার জন্য 
কলম ধরেছিলেন মহাকবি মিলটন ৷ আমাদের দেশে রামমোহনকে 
আমরা সেই ভূমিকায় দেখলাম । ইংলণ্ডের রাজদরবারে আবেদন 
অগ্ৰাহ হলো । ইংরেজের ন্যায়বিচারে রামমোইনের বিশ্বাস টললো ৷ 
তিনি ক্ষুব্ধ হলেন। পরাধীন জাতির' মনের বেদনা তখন তিনি 
অন্যভাবে প্রকাশ করলেন ৷ ১৮২৩, ৪ এপ্রিল, মীরাৎ কাগজের 
একটি বিশেষ সংখ্যা বেরুলো 1 তাতে অন্য কিছু ছিলন|--ছিল শুধু 
একটি জলন্ত প্রতিবাদ । ফারসীভাষায় মাত্র ছুটি লাইনের কবিতা 
বড় বড় অক্ষরে ছাপা হলে।। 

আক্র কে বাসদ যুনই জিগর দন্ড দিহা 

বা-উমেদ ই করম্‌ এ, খাজা, বা দারবান মা ফরোশ ৷ 

এর মানে? যে সম্মান হৃদয়ের শত রক্তবিন্দুর বদলে কিনতে 
হয়, ওহে মশাই, কোন অনুগ্রহের আশায় তাকে দারোয়ানের 
কাছে বিক্রী করো নী। 

রামমোহন মীরাৎ বন্ধ করে দিলেন ৷ 

আত্মসম্মান বিক্রী করলেন না, অনুগ্রহও ভিক্ষা করলেন না। 

মীরাৎ বন্ধ হয়ে যাবার পর তিনি ১৮২৯ সালের মে মাসে 


বাংলা সংস্করণও তিনি বের করেছিলেন ; এর নাম দিলেন বঙ্গদূত ৷” 
এইবার রামমোহনের রাজনৈতিক চেতনার কথা । 
রামমোহন ভারতবর্ষে নিয়মতান্ত্ৰিক আন্দোলনের জনক । 
স্বাধীনতার একজন সর্বশ্রেষ্ঠ পূজারী ছিলেন তিনি । 

এশিয়ার মধ্যে সেদিন তিনিই ছিলেন প্রথম আন্তর্জাতিক 
মানুষ । 

সত্য ও ন্যায়_এই ছিল তার রাজনৈতিক চেতনার মূল 
ভিত্তি। পৃথিবীর যে কোন দেশে যে কোন জাতির রাজনৈতিক 
উদ্ধমের মধ্যে যখনই তিনি ন্যায় ও সত্যের জয় হয়েছে শুনতে 
পেতেন, অমনি তার হৃদয় আনন্দে ভরে উঠত। এর ছুটি ঘটনার 
উল্লেখ করছি এখানে । রামমোহন যখন কলকাতায় এসে নান! 
রকম সংসার কাজে ব্রতী হয়েছেন তখন মধ্য ও দক্ষিণ আমেরিকায়: 
স্পেন দেশের একট। বিরাট উপনিবেশ ছিল। এই উপনিবেশের 
লোকরা স্পেনের পরাধীনতা থেকে মুক্ত হওয়ার জন্য সংগ্রাম শুরু 
করে। ১৮২১ সালে দক্ষিন আমেরিকার উপানবেশগুলি স্পেনের 
অত্যাচার থেকে মুক্ত হলো। এই সংবাদ যখন ভারতবর্ষে এলো 
তখন রামমোহনই. মেই স্বাধীনতাকে. অভিনন্দন জানিয়েছিলেন |. 
এই উপলক্ষে তিনি টাউন হলে নিজের খরচে একটা বিরাট ভোজ 
দিয়েছিলেন ৷ 

এ একই বছরে যখন অন্তিয়ার সৈন্যদল নেপলস-এর স্বাধীনতা- 
সংগ্রামের গলা টিপে ধরলো, তখন দুঃখে, ক্ষোভে রামমোহন 
ক্যালকাটা জানালের সম্পাদক ও তার বন্ধু বাকিহামকে এক 
চিঠিতে লিখেছিলেন £ 'নেপলসবামীদের দাবী আমার নিজের দাবী 
বলে মনে করি; তাদের শব্রদের নিজের শত্ৰু বলে গণ্য করি। 
স্বাধীনতার শত্ৰু ও স্বেচ্ছাতস্ত্ৰের মিত্রা কোন দিন জয়ী হয়নি। এবং: 
শেষ পৰ্যন্ত কোন দিন জয়ী হবেও ন| ৷’ 

এর থেকে বুঝতে পারো রামমোহনের বিশ্বমানবতা বোধ কত 
প্রবল ছিল, রাজনৈতিক অধিকার চেতনা কত প্রখর ছিল। নইলে 
কোথায় নেপলম আর কোথায় কলকাতা-_কেমন করে তার সমস্ত. 
হৃদয় নেগলসবাসীদের বেদনায় ব্যাথিত হয়ে উঠেছিল । তিনি যত 
বড় ধর্মসংস্কারক বা! সমাজসংস্কারক ছিলেন তার চেয়েও স্বাধীনতার 

পূজারী হিসাবে তিনি আরো! বড়ো ছিলেন । এর আর এক দৃষ্টান্ত 
উল্লেখ করছি। 

১৮৩০ সাল । যুরোপে তখন ফরাসী বিপ্লব সফল হয়েছে। 
রামমোহন তখন সমুদ্র পথে যুরোপ চলেছেন ৷ ভারতবর্ষের মধ্যে 
তিনিই সেদিন ফরাসী বিপ্লবকে সকলের আগে অভিনন্দন জানিয়ে 
ছিলেন। ফরাসী দেশের প্রতি তার শ্রদ্ধা এমন গভীর ছিল যে ইংলণ্ড 
যাবার সময় নেটাল বন্দরে তিনি একখানা ফরাসী জাহাজ দেখতে 
পেলেন। সেই জাহাজে একটিবার যাবার জন্য ব্যস্ত হলেন। তাকে 
সেই ফরাসী জাহাজে নিয়ে যাওয়া হলো । ফরাসীর! স্বাধীনতার 
সেই পূজারীকে আন্তরিকতার সঙ্গে সম্বর্ধনা জানালো । রামমোহন 
ফ্রান্সের ত্ৰিবৰ্ণ রঞ্জিত পতাকাকে অভিবাদন করলেন। এদৃশ্য কল্পনা 
করলেও আমাদের সমস্ত মনপ্রাণ রামমোহনের প্রতি শ্রদ্ধায় 
অবনত হয়। 


কর্মজীবনে রামমোহানের একমুহূৰ্তেরও অবসর ছিল না ৷ 

দেশের হয়ে রাষ্ট্রীয় অধিকার অর্জনের জন্য তিনি আর একটা 
পদক্ষেপ করলেন ৷ 

১৮২৬ সাল ৷ এই বছরের গোড়ার দিকে জুরি আইন পাশ 
হালো। বামমোহন দেখলেন, এই আইনের ফলে বিচার ব্যবস্থায় 
সাম্প্রদায়িকতার স্থট্টি হবে আর সমাজজীবনে এর প্রতিক্রিয়া দেখা 
দিতে বাধ্য। আইনে বলা হলো, কোন হিন্দু কি মুসলমান 'জুরার' 
দেশীয় কি বিদেশীয় কোন খুষ্টানের বিচার করতে পারবে না; কিন্তু 
খ্ৰীষ্টান জুরারের পক্ষে এ রকম কোন বিধি নিষেধ থাকবে ন| ৷ এমন 
কি, দেশীয়দের বিচারের সময়ও কোন হিন্দু কি মুসলমান গ্যাণ্ড 
জুরিতে বসবার অধিকার পাবে না। 

রামমোহন খুব মন দিয়ে আইনটা পড়লেন ৷ 

আইন শাস্তৰেও তার যে প্রতিভা ছিল তা এবার জান! গেল। 
_. আইনের প্রত্যেকটি ধারা ও সমীজজীবনে এর কি ফল হতে পারে 

তা তিনি বিচার করে এই সিদ্ধান্তে এলেন যে, এই আইন দেশের বা 
সমাজের কিছুমাত্র কল্যাণ করবে না। শাসকের আইন তৈরী করার 
ক্ষমত। আছে। কিন্ত সেই আইন শাসিতের পক্ষে ভাল হবে কি 
মন্দ হবে তা বিচার করে দেখতে হবে । 

রামমোহনের কলমে তৈরী হলো প্রতিবাদের অস্ত্ৰ । 

তিনি এই অন্যায় বিধানের প্রতিবাদ করলেন ৷ 

বামমোহনের সমস্ত জীবনটাই ছিল প্রতিবাদের জীবন-_ঘরে ও 
বাইরে। 

অবশ্য সমস্ত প্রতিবাদই তিনি নিয়মতান্ত্রিক পথে করতেন। 
সেইজন্যই তো তাকে বল৷ হয় নিয়মতান্ত্রিক আন্দোলনের জনক। 
আবেদন লিপি তৈরী হলো। তাতে সই দিলেন অনেক হিন্দু ও 
মুসলমান ৷ ইংলণ্ডের মহাসভায় সেটি পাঠাবার ব্যবস্থা হলো! ৷ এখান 
থেকে রামমোহন সেটি মিস্টার ক্রফোর্ড নামে একজন প্রভাবশালী 
ইংরেজের কাছে পাঠিয়ে দিলেন ৷ তিনিই সেটি মহাসভায় উপস্থাপিত 
করেছিলেন। এটি তার নিজেরই রচনা ছিল। ইংলণ্ডের অনেক 
আইনজ্ঞ ব্যক্তি এই আবেদন পত্রের যুক্তি প্রণালী দেখে বিস্মিত 
হয়েছিলেন ৷ 

এখানে একটা কথা৷ বলা দরকার । সংবাদ কৌমুদ্ৰীর প্রথম 
সংখ্যায় রামমোহন ইংরেজ সরকারের যে ছুটি কল্যাণকর কাজের 
প্রশংসা করেছিলেন তার একট! হলে! খবরের কাগজের স্বাধীনতা, 
অপরটি জুরি প্রথা প্রবর্তন। তিনি নিজেই দেখেছিলেন কেমন 
করে সংবাদপত্রের স্বাধীনতা খর্ব করা হয়েছে । এই জুরিপ্রথা 
তখন শুধু সুগ্রীম কোর্টের ছিল আর একমাত্র বৃটিশ গ্রজারই ছিল 
জুরি হওয়ার অধিকারী । রামমোহন চেয়েছিলেন জুরিপ্রথা যেন 


মফঃম্বলের অন্যান্য আদালতেও চালু করা হয় এবং এদেশীয় _ 


লোকদেরও যেন জুরি হওয়ার অধিকার দেওয়া হয় । ১৮২৬, ৫ মে 
বিলাতের পার্লামেন্টে ‘ইণ্ডিয়ান জুরি বিল’ পাশ হলো । রামমোহন 

দেখলেন যে, এই আইনে ধর্ণকে প্রাধান্য দিয়ে অখুস্টানদের অধিকার 
ধর্ব করা হলে| এই নতুন আইনে দেশের স্বার্থ কতখানি আহত 
হয়েছে, সংবাদ কৌমুদ্রীতে তার একটা আলোচন! প্রকাশিত হলো । 
তাতে রামমোহন স্ুন্মভাবে বিচার করে দেখালেন, জুরি আইন 
যেভাবে তৈরি করা হয়েছে তাতে প্রত্যেক হিন্দু ও মুসলমানদের 
অবস্থা ও মর্যাদা খীস্টানদের পায়ের তলায় লুটিয়ে গেল ৷ 

রামমোহন এই জুরি আইনের প্রতিবাদে মহাসভায় যে আবেদন 
করেন তাতে সই দিয়েছিলেন; ১১৬ জন মুসলমান ও ১২৮ জন 
হিন্দু। জুরিটি অনুচ্ছেদে বিভক্ত এই দীর্ঘ আবেদনপত্রে রামমোহন 
নতুন জুরি মিলে হিন্দু ও মুসলমানদের যে অধিকার খর্ব করা হয়েছে 
এবং খুষ্টানদের কাছে তাদের যে কতখানি হেয় করা হয়েছে সে 
সম্বন্ধে চমৎকার বিশ্লেষণ রেখেছেন । এই সময়ে তিনি এক চিঠিতে 
তার বিলাতের এক ইংরেজ বন্ধুকে লিখেছিলেন । এদেশীয় জনগণের 
কথা বিবেচনা না করে এবং সে বিষয়ে কোন পরামর্শ না করে 
গভভৰ্ণমেণ্ট প্রায়ই যে সব আইন পাশ করেছেন তার জন্য আমি খুবই 
দুঃখিত ও ব্যাথিত ৷” 

এই ছু বেদনার হলাহল কণ্ঠে ধারণ করেই তৌ একা 
রামমোহন হিন্দু মুসলমান নিধিশেষে তার স্বজাতির হয়ে সবরকম 
অধিকার দাবী করেছিলেন। তার এই আবেদনপত্র মহাসভায় 
আলোচিত হয়েছিল কিন্তু গ্রাহ্য হয়নি। এই জুরি বিলের যিনি 
প্রবর্তক সেই মিষ্টার ওয়েন মহাসভায় দাড়িয়ে শুধু এইটুকু আশ্বাস 
দিয়েছিলেন যে, খুব শীঘ্র কোম্পানীর সনদ নতুন করে দেওয়া হবে, 
তখন ভারতবর্ষের সাধারণ অবস্থা আলোচনা করে তার উন্নতির 
ব্যবস্থা করা হবে ৷ ভারতবাদী দেশের শাসন ব্যবস্থায় যাতে আরো 
অধিকার পায় রামমোহনের সর্বদা সেই চিন্তা ছিল। এই অধিকার 
আদায় করার জন্যই তো তিনি সাগরে পাড়ি দিয়েছিলেন ৷ তার 
দেশপ্রেমের তুলনা হয় না । 

নান! রকম সংস্কার কাজের ভেতর দিয়ে পনর বছর কেটে গেল। 

এই সময়ে সমাজ কল্যাণমূলক যেসব কাজে রামমোহন লিপ্ত 
ছিলেন যে জন্য গৌড়। হিন্দুদের তার ওপর রাগের মীম1-পরিসীম। ছিল 
না। রক্ষণশীল হিন্দুসমাজের ঘৃণা, বিদ্বেষ ও ক্রোধ তার ওপর 
সমানভাবে বধিত হয়েছিল । এমন কি, কতবার তাকে মেরে ফেলার 
চেষ্টাও হয়েছিল। আত্মরক্ষার জন্য রামমোহন মিঃ মার্টিন নামে এক 
জন ইংরেজ দেহরক্ষী নিযুক্ত করেছিলেন। রামমোহন যখনি বাড়ির 
বাইরে কোথাও যেতেন মার্টিন সাহেব তার মনিবের সঙ্গে সঙ্গে 
থাকতেন ৷ এইভাবে মৃত্যু ও বিপদকে ভাইনে ও বামে রেখে 
এই ঘুগপুরুষ একের পর এক কাজ করেছেন ৷ তার সকল চিন্তা ও 
কাজের মধ্যে শুধু তার স্বজাতির উন্নতির চিন্তাই স্থান পেয়েছিল । 
বীর যোদ্ধার মতোই জীবনের রাজপথে তিনি চলতেন সোজা মেরুদণ্ড 
নিয়ে। তার বলিষ্ঠ কাধে থাকত সত্য ও ন্যায়ের পতাক| ৷ 

পনর বছর পরে রামমোহন ইংলেণ্ড যাত্রা করেন । 

আধুনিক কালে তিনি প্রথম ভারতবাসী বিনি সমুদ্রযাত্র! 

করেছিলেন ৷ এই কাজটা তখন হিন্দু সমাজে নিষিদ্ধ ছিল । তিনি 
বিলাত গিয়েছিলেন কেন ? প্রথম, তিনি সেই দেশের আচার-ব্যবহার, 
ধর্ম ও রাজনৈতিক অবস্থা নিজের চোখে দেখতে চেয়েছিলেন, দ্বিতীয়, 
ইস্ট ইণ্ডিয়া কোম্পানীকে নতুন করে সনদ দেওয়ার সময় ইংলণ্ডে 
উপস্থিত থেকে ভারতবাসীর হয়ে কিছু স্ববিধা আদায় করার ইচ্ছা 
তিনি পোষণ করেছিলেন ২ তৃতীয়, সতীদাহ নিবারণ আইনের বিরুদ্ধে 
ধর্মসভার আপীল যাতে না গৃহীত হয় সেজন্য চেষ্টা করা, আর মহা- 
সভায় দিল্লীর মুঘল সম্রাট বাহাদুর শাহের আবেদন তদারক 
করা ৷ 

কোম্পানীর সরকার থেকে মুঘল সম্ৰাটকে তখন মাসে মাসে 
যে টাকা দেওয়া হতো তীর ও তার পরিবারের জন্য, প্রয়োজনের 
তুলনায় সেটা খুবই কম ছিল। সম্ৰাট তাই বিলাতে এজন্য আবেদন 
করবেন ঠিক করেছিলেন ৷ তিনি যখন জানতে. পারলেন যে, 
রামমোহন রায় বিলাত যাচ্ছেন তখন তিনি দিল্লি থেকে তার এক 
প্রতিনিধিকে কলিকাতায় পাঠিয়ে দিলেন। প্রতিনিধিটি এসে 
বামমোহনকে সম্রাটের অনুরোধের কথা জানাতেই তিনি রাজী 
হলেন ৷ বাদশা তাকে তখন “রাজা? উপাধিতে ভূষিত করেন ৷ তারই 
দূত হয়ে তিনি ইংলগে গিয়েছিলেন । সেই থেকে তিনি রাজা 
রামমোহন রায় নামে পরিচিত হন । 

বিলাত যাবার আগে তিনি আর একটি বড় কাজ করলেন ৷ 

স্থাপন করলেন কলকাতা শহরের বুকে সর্বজনীন একটা উপাসনা 
মন্দির । তার নাম দিলেন ‘ব্ৰহ্ম সভা, ৷ ১৮২৮ সালের অগস্ট মাসে 
জোড়াসাকো চিৎপুর রোডের ওপর ফিরিঙ্গি কমল বস্বর বাড়ীতে সকল 
ধর্মের লোকের উপাসনার জন্য এটি স্থাপিত হয়। বছরখানেক বাদে 
কাছেই একট! আলাদা জমির ওপর ব্ৰহ্মসভার নতুন বাড়ি তৈরী 
হয়। এই উপাসনা মন্দিরই পরে ব্ৰাহ্মসমাজ নামে পরিচিত হয়। 
ঈশ্বরের উপাসনা করার জন্য আর নির্জন পাহাড়ে বা বনে যাবার 

দরকার নেই, শহরের মানুষের মধ্যেই একাজ করা যেতে পারে । এই 
নতুন উপাসনা গৃহটি রামমোহন একটি দলিল করে সর্বসাধারণকে দান 
করে যান । - পৃথিবীর সকল জাতির ও সকল ধর্মের মানুষের জন্য 
উপাসনা গৃহ সেই প্রথম তৈরী হয়। সেই দলিলে রামমোহন 
লিখলেন, ‘যে কোন লোক ভদ্ভাবে, নিষ্ঠা ও শ্রদ্ধার সঙ্গে উপাসনা 
করতে আসবেন । এই উপাসনা গৃহের দরজা তারই জন্য খোলা 
থাকবে । তিনি যে: দেশের যে জাতির বা! ধর্মের লোকই হোন না 
কেন ৷” এই দলিলে কোন শাস্ত্রের উল্লেখ নেই, কারণ এই উপাসনা- 
গৃহটি রামমোহন শাস্ত্ৰ নয়, জ্ঞান ও যুক্তির ওপরই স্থাপন করে 
ছিলেন ৷ এইভাবেই সেদিন তিনি পৃথিবীর মানুষকে দিয়ে গিয়েছিলেন 
এক উদার অসাম্প্রদায়িক ভাব যা এর আগে আর কেউ পারে নি। 


১৮৩০ সাল, ১৫ই নভেম্বর ৷ 

'আলবিয়ন' জাহাজে চড়ে রামমোহন ইংলণ্ড যাত্রা করলেন ৷ 

সঙ্গে চললো! দুজন চাকর রামহরি দাম ও সেখ বকম্তুঃ পাচক 
রামরত্ব মুখোপাধ্যায় আর বারো বছরের বালক রাজারাম ৷ রাজারাম 
তার পুত্ৰ ৷ হুগলী কলেজের অধ্যক্ষ জেমস সাদারল্যাণ্ড রামমোহনের 
সহযাত্ৰী ছিলেন ৷ পাশপোর্টে লেখা ছিল রাজ! রামমোহন রায়। 
যাবার আগে তিনি একদিন জোড়াসাকোয় এসে তীর বন্ধু ও অনুগামী 
দ্বারকানাথ ঠাকুরের সঙ্গে সাক্ষাৎ করেন। আরো অন্যান্যদের কাছ 
থেকে বিদায় নিয়ে তিনি সাগরে পাড়ি দ্িলেন। তিনি যখন বিলাত 
যাত্রা! করেন তখন তার এক পত্নি, ছুই পুত্র ও ছুই পৌত্রী তাকে 
বিদায় সম্ভাষণ জানালেন রাধাপ্রসাদ ও রমাপ্রসাদ তার হুই পুত্ৰ; 
বড় ছেলের ছুই মেয়ে_চন্দ্রজ্যোতি ও মৈত্ৰেয়ী নাতনীদের নাম 
তিনিই রেখেছিলেন। বড় নাতনীর বিয়ের পরেই তিনি বিলাত 
যাত্রা করেন। 

ভারতবর্ষ থেকে ইংলণ্ড পর্যন্ত সমস্ত পথ শুধু একটি বিখয় 

রামমোহনের সকল চিন্তাকে আচ্ছন্ন করেছিল।  রিফর্ম বিল বা 
শাসন সংস্কার। রামমোহন যে বছর সরকারী কাজ থেকে অবসর 
নিয়ে কলকাতায় এলেন তার ঠিক দুবছর আগে এক সনদ আইনের 
বলে বিলাতের রাজা ভারতের কোম্পানীর মেয়াদ বিশ বছর বাড়িয়ে 
দিয়েছিলেন ৷; এই মেয়াদ ১৮৩৩ সালে শেষ হবার কথা ও তখন 
আবার চতুর্থ বারের জন্য কোম্পানীর বিশ বছরের নতুন সনদ পাওয়ার 
কথা৷ “রামমোহন এটা জানতেন ৷ তিনি বিলাত যাওয়ার কিছু 
আগে থেকেই শাসন-সংস্কার নিয়ে বিলাতের মহাসভার এক কমিটিতে 
আলোচনা শুরু হয়ে গিয়েছিল । এ কমিটিতে সাক্ষী দেবার জন্য 
ভারতের প্রতিনিধি হিসাবে রামমোহনকেও নিমন্ত্ৰণ করা হয়েছিল ৷ 
তিনি দেখলেন দেশের শাসন ব্যবস্থায় অধিকার ও সুবিধা আদার 
করে নেবার এই সুযোগ ৷ এই জন্যেই তো৷ তিনি বিলাত যাওয়ার 
জন্য অমন ব্যগ্ৰ হয়েছিলেন ৷ 

পথিমধ্যে একটা ঘটন। উল্লেখযোগ্য ৷ 

জাহাজ এলো উত্তমাশ৷ অন্তরীপে । তখন এই পথ দিয়েই 
যুরোপের জাহাজ যেত ৷ কিছুক্ষণের জন্য রামমোহন তীরে নামলেন ৷ 
ঘন্টা ছুই পরে যখন তিনি জাহাজে ফিরে আসেন তখন ঘটলো একটা 
দুর্ঘটন| ৷ যে সি'ড়ি দিয়ে জাহাজে ওঠানাম৷ করতে হয় সেটা ৷ 
ঠিকভাবে লাগানো ছিল না বলে তিনি পড়ে যান এবং গুরুতরভাবে 
আঘাত পান। এই আঘাতে তার একটা পা জখম হয়ে যায়। 
আঠার মাস খুব কষ্ট ভোগ করেন। পরে সুস্থ হলেও তিনি এ 
জীবনে পায়ের ব্যথা থেকে পুরোপুরি সেরে উঠতে পারেননি ৷ 

উত্তমাশ| অন্তরীপ পার হয়ে জাহাজ চললো ৷ সমুদ্রের মাঝখানে 
একদিন রামমোহনের চোখে পড়ল স্বাধীন পতাকাশোভিত ছুটি 
ফরাসী জাহাজ ৷ তাই দেখে তিনি বুঝলেন ফরাসী বিপ্লব তাহলে 
সার্থক হয়েছে ৷ এই বিপ্লবের ভেতর দিয়ে সফল হলো মানুষের মুক্তি 
স্বগ্ন। এই মুক্তি্প্নই তো আচ্ছন্ন করেছিল রাজার সমস্ত অস্ত! 


৭৫ 


ফরাসী জাহাজ দেখে তিনি আনন্দে অধীর হয়ে উঠলেন । কোথায় 
গেল তীর পায়ের ব্যাথা ৷ ভাঙা পায়েই তিনি এ জাহাজে যাওয়ার 
জন্য ব্যগ্র হলেন। তাকে ফরাসী জাহাজে নিয়ে যাওয়া হলো । 
করাসীরা রামমোহনকে সাদরে অভ্যর্থনা জানালেন ৷ ফ্রান্সের স্বাধীন 
পতাকা অভিবাদন করলেন তিনি। এক সুগভীর আনন্দে ভরে 
উঠল তীর অন্তর ! জাহাজ থেকে চলে আসবার সময় তার পুলকিত 
অন্তর বার বার উচ্চারণ করতে লাগলঃ জয়, জয়, ফ্রান্সের জয়। 
তার স্বদেশেরও মুক্তি চাই। বিষুবরেখার কাছাকাছি আসতেই 
ইংলণ্ড থেকে আসা একটি জাহাজের দেখা পাওয়া গেল। মেই 
জাহাজের আরোহীদের কাছ থেকে কিছু খবরের কাগজ সংগ্রহ করা 
হলো । খবরের কাগজ থেকে জানা গেল ইংলণ্ডে মন্ত্রিসভার অদল- 
বদল হয়েছে । রামমোহন আনন্দিত হলেন । তার আশা হলো, 
এর ফলে তার দেশের শুভ হবে ৷ 


'আলবিয়ন' পালের জাহাজ, তার গতি মন্থর 

প্রায় পাঁচমাস পরে রামমোহন ইংলণ্ডে এসে পৌছলেন । 

সাদারল্যাণ্ড সাহেব লিখেছেন £ যে পীচমাস তিনি সমুদ্রে ছিলেন 
তখন জাহাজে তার নিজের ঘরেই আহার করতেন। বেশির ভাগ 
সময় তিনি সংস্কৃত ও হিব্ৰু পাঠ করতেন। দুপুরের আগে ও 
সন্ধ্যাবেলায় ডেকের ওপর বেড়াবার সময় তিনি অনেকের সঙ্গে 
উৎসাহভরে আলাপ আলোচন। করতেন । রাতে খাওয়ার পরেও 
তিনি সকলের সঙ্গে বসে নানা ধরনের আলাপ আলোচনায় অংশ 
গ্রহণ করতেন। জাহাজের সকল যাত্রীই তাকে শ্রদ্ধার সঙ্গে 
গ্রহণ করেছিলেন; প্রত্যেকেই তাকে যত্ব করার জন্য ব্যস্ত 
হতেন। এমন কি জাহাজের খালাসীরাও তার সেবা করার জন্য 
তৎপর থাকত। তিনি সৰ সময়ই' শান্ত ও প্রফুল্ল থাকতেন। 
,কোন কারণে জাহাজের গতি যখনি কমে যেত, তখনি তিনি 

চঞ্চল হয়ে উঠতেন। তার আশংক! ছিল বুঝি তিনি ইংলগ পৌছবার 
আগেই কোম্পানীর নতুন মনদ সম্পর্কে আলোচনা শেষ হয়ে যাবে ৷ 

১৮৩১ সাল, ৮ই এপ্রিল । 

লিভারপুল বন্দরে জাহাজ পৌ'ছল। 

রামমোহন বন্দরে নামলেন । তার আগে তার নাম, তার 
খ্যাতি এদেশে পৌছেছিল। উইলিয়ম র্যাষবোন রামমোহনকে ভার 
প্রাসাদতুল্য বাড়িতে থাকবার জন্য অনুরোধ করলেন। কিন্তু রাজা 
উঠলেন একটা হোটেলে । এখানে অনেক লোক তার সঙ্গে সাক্ষাৎ 
করেন। রামমোহন এসেছেন শুনে অনেক জ্ঞানী, গুণী ও বিশিষ্ট 
লোকজন তার সঙ্গে পরিচিত হবার জন্য তার কাছে আসতেন ৷ 
রামমোহনও অনেকের সঙ্গে সাক্ষাৎ করার জন্য বাইরে যেতেন। 
তার সারাদিনের সমস্ত সময় এইভাবেই কেটে যেত। একদিন তিনি 
একেশ্বরবাদী একটি শীর্জায় গিয়ে উপাসনায় যোগ দিলেন ৷ 
উপাসনার শেষে উপাসকগণ রামমোহনকে কাছ থেকে দেখার জন্য 
তার চারপাশে ভিড় করতে লাগলেন ৷ এ দৃশ্য আজ কল্পনা করতেও 
আমাদের মন আনন্দে ভরে ওঠে । __ 

এইখানে তিনি পরিচিত হলেন উইলিয়ম রস্কোর সঙ্গে। 
প্রখ্যাত এতিহাসিক। এর বয়স তখন আটাত্বর বছর। 
রামমোহনের সঙ্গে পরিচিত হওয়ার ইচ্ছা তার অনেক দিনের । 
তিনি খ্ৰীষ্ট ধর্মের নীতি ও গ্রীষ্টের উপদেশ সম্পর্কে একখানি বই 
লিখেছিলেন ৷ পরে রামমোহন খ্ৰীষ্ট উপদেশ প্রকাশিত হলে 
রস্কো বই ছুটির মধ্যে সাদৃশ্য দেখে খুশি হন। তখন থেকেই 
বহুদূরের সেই ব্রাহ্মণ ভদ্রলোকের কর্মপ্রয়াস তাকে গভীরভাবে 
আকর্ষণ করে ও তিনি তার সঙ্গে পরিচিত হতে ব্যস্ত হয়েছিলেন ৷ 
রক্কোর নিমন্ত্ৰণে রামমোহন তার বাড়িতেও একদিন গিয়েছিলেন ৷ 
তখন তিনি তার সঙ্গে ইংলণ্ডের অর্থনীতি ও রাজনীতি বিষয়ে 
আলোচনা করেছিলেন ৷ 

এপ্রিলের শেষাশেষি রামমোহন লিভারপুল থেকে লণ্ডন যাত্রা 
করলেন । পথে ম্যাঞ্চে্টার নগরের কলকারখনা দেখতে 
গিয়েছিলেন । সেখানে পুরুষ, নারী ও বালক শ্রমজীবিরা' সবাই কাজ 
ফেলে দলে দলে তাকে দেখতে এসেছিল। তাদের কাছে তিনি 
ভারতীয় রাজা বলে সমাদৃত হয়েছিলেন। অনেকে তাদের কয়লা 
মাখানো হাতেই তার সঙ্গে করমর্দন করতে ব্যগ্ৰ হোলে৷ ৷ মেয়েরা 
জানালো তাকে শ্ৰদ্ধা ৷ আজ, এতকাল বাদেও আমরা যখন এই 
দৃশ্যটি কল্পনা করি তখন কি আমাদের হৃদয় গর্বে ও আনন্দে ভরে 
ওঠে না? 


সন্ধ্যার কিছু পরে রামমোহন লণ্ডনে উপস্থিত হলেন। উঠলেন 
একটা হোটেলে । রামমোহন এসেছেন শুনে প্রথম যিনি তার সঙ্গে 
সেই রাত্রেই সাক্ষাৎ করতে এসেছিলেন তিনি প্রখ্যাত মনীষী জেরিমি 
বোনাম। রাজা তখন ঘুমিয়ে ছিলেন, তার সঙ্গে বেন্থামের সাক্ষাৎ 
হয়নি ; তিনি একটি কার্ডে নিজের পরিচয় লিখে রেখে আসেন, 
পরে বেন্ধামের সঙ্গে তার পরিচয় হয়। লণ্ডনে প্রতিদিন অনেক 
সন্থান্ত ও প্রসিদ্ধ লোক রামমোহনের সঙ্গে সাক্ষাৎ করতে আসতেন! 
প্রতিদিন তার ১২৫নং রিজেন্ট গ্ৰীটের বাড়ির সামনে বেলা ১১টা 
থেকে বিকেল ৪টা পর্যন্ত অনেক গাড়ি দাড়িয়ে থাকত ৷ 

লগ্তনের একেশ্বরবাদী ্রীষ্টানরা প্রকাশ্যে রামমোহনকে অভ্যৰ্থন| 
জানালেন ৷ সেই সভায় তিনি যেরকম সম্মান লাভ করেছিলেন, 
পৃথিবীর ইতিহাসে খুব কম লোকের ভাগ্যে সেরকম ঘটেছে। 
পরাধীন ভারতের একটি মান্য ব্রিটিশ সাম্রাজ্যের রাজধানী, সভ্যতা ও 
সম্পদের কেন্দ্রস্থল লগ্ডনের এক প্রকাশ্য সভায় শ্রদ্ধা ও সমাদর 
লাভ করেছেন-এ দৃশ্য কল্পনার অতীত! শুধু খ্ৰীষ্টান যাজকদের 
কাছে নয়, লণ্ডনে তিনি সব জায়গাতেই অভিনন্দিত ও সমাদৃত 
হয়েছিলেন। ইস্ট ইণ্ডিয়া কোম্পানীর পরিচালকরা তাকে এক 
প্রকাশ্য ভোজসভায় সম্মান দেখালেন। এমন কি ইংলগ্ডের বাজ৷ 

তার বাকিংহাম প্রাসাদে সমাদরের সঙ্গে রামমোহনকে গ্রহণ 
করেছিলেন ৷ লগুনের জ্ঞানী-গ্রনীজনদের  নভা। রয়্যাল 
এশিয়াটিক সোসাইটি তাদের বাৎসরিক সভায় তাকে নিমন্ত্রণ 
করেছিলেন । 

বেডফোর্ড স্কোয়ার, লগ্ডন ॥ এইখানে একট! বাড়িতে থাকতেন 
ডেভিড হেয়ারের ভাইরা ৷ রামমোহন ইংলণ্ডে যাচ্ছেন, এই খবর 
হেয়ার সাহেব তার ভাইদের কাছে পাঠিয়েছিলেন এবং ভার দেখাশুম। 
করবার জন্য তাদের বিশেষ করে বলে দিয়েছিলেন ৷ তাই রামমোহন 
তার রিজেন্ট স্ট্রাটের- বাসা ছেড়ে হেয়ার সাহেবের ভাইদের কাছে 
উঠে এলেন ৷ এইভাবে অগ্পদিনেই রামমোহন ইংলণ্ডের সুধীসমাজে, 
সেখানকার অভিজাত সমাজে পরিচিত হয়েছিলেন ৷ সকলের মুখে 
তার কথা, তার প্রশংসা । 

একজন অসাধারণ চরিত্রের মানুষ ! 

একজন সত্যকার মানবহিতৈধী ৷ 

অন্যায়ের বিরুদ্ধে একজন নির্ভীক আপোবহীন যোদ্ধা ৷ ৷ এই- 
ভাবে তিনি ইংলণ্ডের সমাজের সকল স্তরে: বিপুল সমাদরের সঙ্গে 
অভিনন্দিত হয়েছিলেন । _লগুনে: থাকবার. সময়ে একদিকে 
রামমোহনকে যেমন: নানাবিধ সামাজিক অনুষ্ঠানে নিযুক্ত থাকতে 
হয়েছিল, অন্যদিকে তেমনি সেই সঙ্গে স্বদেশের রাষ্ট্রীয় অধিকার লাভ 
ও কল্যাণ্যের চেষ্টায় তাকে লেখনিও চালনা করতে হতো ৷ অন্যান্য 
কাজেও অক্লান্ত পরিশ্রম করতেন। একা রামমোহন যেন সেদিন 
একশো রামমোহন হয়ে কাজ করতেন । এসবই তিনি করতেন শুধু 
তার স্বদেশবাসীর*সকল রকম ভবিষ্যৎ উন্নতির জন্য । কতদিকে যে 
তাকে মাথা চালাতে হতো তা আমরা ধারণাই করতে পারব না। 
ভারতে কোম্পানী শাসনের কোথায় গলদ তার যে ছবি তিনি 
ওদেশের মহাসভার সভ্যদের সামনে তুলে ধরেছিলেন, তা অনেকের 
মনে দাগ কেটেছিল। এর থেকেই আমরা বুঝতে পারি! ইলণ্ডের 

মহানভায় ভারতের দাবী যাতে গ্রাহ হয় সেজন্য রামমোহনের চিন্তা 
চেষ্টার বিরাম ছিল না ৷ এ 

ইংলণ্ডে থাকবার সময়ে তিনি যে তিনধানি বই লিখেছিলেন তার; 
একটিতে রামমোহন ভারতে উপনিবেশ স্থাপনে ইচ্ছুক যুরোগীয়দের 
বিষয়টি নিয়ে আলোচনা করেন । এটি ১৮৩২ সালের জুলাই মাগে 
প্রকাশিত হয়েছিল। লেখক হিসাবে এটাই ছিল তার শেষ রচনা। _ 
তার ভবিষ্যৎ দৃষ্টির মধ্যে কি বিরাট আকাঙ্খা ছিল তা এই বইটির 
প্রতিটি পৃষ্ঠায় প্রতিফলিত হয়েছে। তার স্বদেশবাসীর উদ্দেশে _ 
এটাকে রাজা রামমোহনের শেষ ‘উইল’ বা চরমপত্র বলা যেতে 
পারে। এই বইটিতে রাজা তার স্বদেশবাসীকে উদ্দেশ্য বকে “ 
পাঁচটি মূল্যবান কথা বলে গিয়েছেন নু 

১। ভারত--যেখানে ইংরেজী ভাষা প্রচলিত হবে ৷ 

২। ভারত যেখানে এক উদার ও সর্বজনীন ধর্ম প্রাধান্য লাভ. 

করবে ৷ 

৩।  ভারত-_ঘার সামাজিক অবস্থা পাশ্চাত্য ধরনের হবে । 

৪। ভারত--ঘা একদিন সম্ভবত স্বাধীনতা লাভ করবে ৷ 

৫1 ভারত-_যা সমস্ত এশিয়ার শিক্ষাগুক হবে ৷ tl 

বহা ভাৰতে হামার এরাই! Ee 
রাজা রামমোহনকে তাই যুগসারথি বলতে আমাদের বাধে না ৷ js 
এই দূরৃষ্টি, সি: মতো ৮৭ পক্ষেই = 

নিবারণ আইনের প্রতিবাদে রক্ষণশীল হিন্দুদের আবেদনের বিরুদ্ধে 
পাল্টা আবেদন ; তিন__কোম্পানীকে নতুন করে সনদ দেওয়া ; 
শেষের উদ্দেশ্যটাই ছিল সবচেয়ে বড়ো । এই তিনটি উদ্দেশ্যই তার 
সফল হয়েছিল। মহাসভায় কোম্পানীকে যখন নতুন করে সনদ 
দেওয়ার বিলটি আলোচনা হয় তখন দিনের পর দিন রামমোহন 
সেখানে উপস্থিত থাকতেন। সিলেক্ট কমিটিতে তিনি লিখিতভাবে 
যেসব মন্তব্য পাঠিয়েছিলেন সেগুলি পাঠ করলেই বোঝা যায় তার 
চিন্ত৷ কতদূর পরিষ্কার ছিল। একটা! উদাহরণ দিই ৷ 

বিলাত থেকে যেসব কম বয়সের সিভিলিয়ান এদেশে চাকরি 
নিয়ে আসতেন তাদের শিক্ষাদীক্ষা, কর্ঠবাবোধ ও চরিত্র উন্নত ধরনের 
হওয়া দরকার-_-একথা রামমোহন বলেছিলেন ৷ তিনি প্রস্তাব করেন 
বে, চব্বিশ বছর বয়সের কম কোন ইংরেজকে সিভিলিয়ানরূপে 
ভারতে পাঠানো উচিত নয়। আরে! বলেছিলেন £ অযোগ্য লোকের 
ওপর যেন বিচারকার্ষের ভার দেওয়া না হয়। এছাড়া, দেশীয় 
লোককে বিশ্বাস ও মর্যাদার সঙ্গে বিচার বিভাগে নিযুক্ত করার 
আবশ্যকতার ওপরও তিনি জোর দিয়েছিলেন ৷ এর ফলে শাসক ও 
শাসিত দুজনেরই উপকার হবে ৷ 

যুরোপের লোকেদের ভারতবর্ষে বসবাসের ফলে কি সুবিধা কি 
অসুবিধা হতে পারে রামমোহন এই বিষয়টিরও বিশদ আলোচনা 
করেছিলেন ৷ তার মত ছিল £ ওদেশের লোকেরা এদেশে এসে যদি 
চাষবাস ও ব্যবসাবাণিজ্য করে তাহালে কৃষি ও বাণিজ্য পদ্ধতির উন্নতি 
ও কারিগরি বিদ্যার উন্নতির দ্বারা এদেশের জনসাধারণ উপকৃত হবে ৷ 
তাদের সংস্পর্শে এসে এদেশের অধিবাসীদের কুসংস্কার ও অন্ধ বিশ্বাস 
দূর হবে। যুরোগীয়দের সাহায্যে এদেশে সাধারণের শিক্ষা প্রতিষ্ঠা 
গড়ে উঠবে এবং দেশময় ইংরেজী সাহিত্য ও বিজ্ঞানচর্চার প্রসার 
ঘটবে। ‘ইংলণ্ড ও ভারত এক যোগন্থত্রে যদি বাঁধা পড়ে তাহলে 
ছুই দেশেরই কল্যাণ”_এই কথার মধ্যে নিশ্চয়ই রামমো হনের দূবদৃষ্টি 

ছিল? তবে তিনি এই কথাও বলেছিলেন যে, কেবল মাত্র শিক্ষিত, 
উন্নতচরিত্র ও মূলধনের অধিকারী যুরোগীয়দেরই ভারতবর্ষে বসবাস 
করার অনুমতি ও উৎসাহ দেওয়া উচিত । 

ভারতবর্ষে অর্থ নৈতিক উন্নতির বিষয়টা! রামমোহনের চিন্তার 
পরিধির বাইরে ছিল ন। এই সম্পর্কে তার একটা প্রয়াসের কথ! 
উল্লেখ করছি। এদেশে নুনের একচেটিয়া বাণিজ্যের অধিকার ছিল 
(কোম্পানীর হাতে। লর্ড ক্লাইভ ও ওয়ারেন হেষ্টিংদ-এর সময় 
কোম্পানীর কর্মচারীর! নুনের ব্যবসায় লিপ্ত থাকত। আর তাদের 
খুশি মত দাম ঠিক করে প্রচুর লাভ করত। এর ফলে এদেশের 
অধিবাসীদের দুর্দশা! চরমে উঠেছিল । বাংলার অনেক লোক এই নুন 
তৈরির কাজে নিযুক্ত ছিল, কিন্তু কোম্পানীর অত্যাচারের ফলে তাদের 
কষ্টের শেষ ছিল না। অথচ এই কাজ ছাড়বার উপায়ও ছিল ন| ৷ 
কোম্পানী নুন তৈরি করার জন্য এদেশীয় এজেন্ট নিযুক্ত করত। 
তারাও নুন গুদাম জাত করে রেখে দেশে কৃত্রিম নুনের অভাব সৃষ্টি 
করত, আর বেশি চড়! দরে ত বিক্রী করত। শুধু তাই নয়, সেই 
সঙ্গে এত বেশি পরিমাণে ভেজাল দিত যে নুন হয়ে উঠত একেবারে 
অখাদ্য । সেই অখাগ্ঠ নুন খাওয়| ছাড়া উপায় ছিল ন| ৷ বিদেশ 
থেকে যে নুন আমদানি কর! হতো তার ওপর কোম্পানী এত বেশী 
শুল্ধ ধার্য করেছিল যে তা সাধারণ লোকের পক্ষে কেন! দুঃসাধ্য 
ছিল। 

সিলেক্ট কমিটির পক্ষ থেকে রামমোহনকে এই বিষয়ে কয়েকটি 
প্রশ্ন করে পাঠানে। হয়েছিল। রামমোহন সেইসব প্রশ্নের উত্তরে 
সমস্ত বিষয়টি নিপুণভাবে তুলে ধরেছিলেন ৷ তার বলবার কথা ছিল £ 
নুন খুব দরকারী জিনিস আমাদের প্রতিদিনের জীবনে ইহা 
অপরিহার্য । কিন্তু বেশি দামের জন্য তা একটু কেনাও গরীব 
লোকের পক্ষে দারুণ কষ্টকর। এর ফলে ভাতের সঙ্গে তরকারীর 
ব্যবস্থা করার ক্ষমতা তাদের আর থাকে ন! ; শুধুমাত্ৰ নুন দিয়েই ভাত 

খেতে হয় 1 অথচ মননের দাম ভারত অপেক্ষা ইংলণ্ডে অনেক কম ও 
তা অনেক ভাল। এ নুন যদি এদেশে আমদানি করা হয় তাহলে 
মাটি মেশানো অখাদ্য নুন চড়া দামে কেনার ছুর্গতি থেকে এদেশের 
লোকেরা পরিত্রাণ পাবে ৷ 

ভাবতে পারো, কিরকম সহানুভূতি ভর! হৃদয় থাকলে একজন 
মানুষ তার দেশের জনসাধারণ সম্পর্কে এ রকম চিন্তা করতে পারেন ? 

সতী-আইনের বিরুদ্ধে রক্ষণশীল হিন্দুরা বিলাতে প্রিভিকাউন্সিলে 
আগীল করেছিলেন। ওদেশের লোকেদের সহানুভূতির জন্য 
রামমোহন সতী-আইন সম্পর্কে তার কতকগুলি মন্তব্য ছেপে প্রচার 
করলেন। শাস্ত্ৰ থেকে প্রমাণ তুলে তিনি প্রমাণ করলেন, এই 
নশংস প্রথাটির পেছনে শাস্ত্রের কোন সমর্থন নেই ৷ এছাড়া, তিনি 
অনেকের নাম উল্লেখ করে দেখালেন যে, আদালতের বিচারকদের, 
সরকারী অফিসারদের ও সন্্রান্ত ইংরেজদের সমর্থন ও সুপারিশের 
পর গভর্ণর জেনারেল এ আইনট। পাশ করেছেন ৷ ১৮৩২ সালের 
জুলাই মাসে প্রিভিকাউন্সিলে আগীলের শুনানী শুরু হলে! ৷ 
রামমোহন তখন সেখানে উপস্থিত ছিলেন । আপীল বাতিল হয়ে 
গেল। এই খবর ভারতে ছড়িয়ে পড়ল। দেশের দরদী মানুষ 
আনন্দিত হলে! । এতদিনে হিন্দুসমাজের একটি নিষ্ঠুর প্রথার শেষ 
হলো। বাদশার দৌত্য কাৰ্যও সফল হয়েছিল। তারই চেষ্টায় 
বাদশার বৃত্তি বৃদ্ধি পায়। রামমোহনের এই সফলতাও ভারতবর্ষে 
আলোড়ন জাগিয়েছিল। 

এইভাবেই সেদিন রামমোহনের বিলাত যাওয়| সফল হয়েছিল । 
তার সেই সফলতা ভারতের ললাটে এ'কে দিয়েছিল গৌরবের টিপ ৷ 

১৮৩২ সাল। শরৎকাল। 

রামমোহন লণ্ডন থেকে প্যারিস যাত্রা করলেন ৷ ০৭ 

সঙ্গে চললেন ডেভিড হেয়ারের এক ভাই। ফরাসী দেশেও 
তখন তার খ্যাতি আগেই ছড়িয়ে পড়েছিল । বিপ্লবের পীঠস্থান এই 
দেশ দেখবার জন্য রামমোহনের মনে এমন আগ্রহ জন্মেছিল যে, 
লণ্ডনে থাকবার সময়েই তিনি ফরাসী ভাষা শিক্ষ। করেছিলেন ৷ মেই 
নিয়ম ছিল ন৷ ছাড়পত্র ! স্বাধীন দেশে তিনি যাবেন, তার জং 
আবার পাশপোর্টের দরকার! রামমোহনের মন এই নিয়ম মানতে 
চাইল নাঁ। তিনি তখন লণ্ডন থেকে ফ্রান্সের বৈদেশিক মন্ত্রীকে 
একখানা চিঠি লিখলেন, সেই চিঠির তারিখ ছিল ২৮শে ডিসে ৷ 
১৮৩১ | টু, 
চিঠির গোড়ায় এই কথাগুলো, ছিল £ শুধু ধর্ম নয়, নিরপেক্ষ 
সাধারণ জ্ঞান ও বৈজ্ঞানিক জ্ঞান থেকে এটাই প্রমাণিত হয়েছে যে, 
সমস্ত মানবজাতি এক পরিবার । জাতিগুলি তারই আলাদা না 


৮৪ 


শাখা ৷ সকল দেশের শিক্ষিত লোকই ইচ্ছা করেন তাদের পারস্পরিক 
যোগাযোগের ফলেই তে! সমস্ত বিশ্বমানবের মিলন ও প্রীতির পথ 
প্রশস্ত হয়। সেই পথে মানুষে মানুষে, জাতিতে জাতিতে মিলনের 
সব বাধা দূর হয়ে যাবে । 

পৃথিবীর সমস্ত মানবজাতি এক পরিবার--কত কাল আগে 
রামমোহনের চিন্তায় এই সত্য ধর পড়েছিল, মেকথ! ভাবলে বিস্মিত 
হতে হয়। এমন প্রতিভা, এমন দুরদৃষ্টি বিরল। দেশ জাতি 
নিবিশেষে মানুষের এঁক্যের বাণী সেদিনকার পৃথিবীতে একমাত্র 
রামমোহনের কণ্ঠেই ঝংকৃত হয়েছিল । রামমোহনের এই চিঠির 
মধ্যেই কি আমরা সম্মিলিত জাতিপুঞ্জ (01০) ব! জাতিসংঘের 
পৃবাভাৰ দেখতে পাই না? ভার চিঠি বার্থ হয়নি। তিনি বিনা 
পাশপোর্টে ই ফ্রান্সে যাবার অনুমতি পেয়েছিলেন ৷ 

রামমোহন প্যারিসে এলেন ৷ 

এই ভারতীয়ের চরিত্র, ৷ পাণ্ডিত্য ও ব্যক্তিত্ব দেখে, সকলের ওপর 
তার সেই রাজোচিত, উন্নতশীর্ম, বলিষ্ঠ আকৃতি দেখে ফ্রান্সের 
রাজনীতিজ্জ ও পাগুতগণ যারপর নাই বিস্মিত হলেন। ইংলগ্ডের 
মতো! এখানেও তিনি খুব সমাদর পান ৷ ফ্রান্সের বিদ্বান লোকদের 
একটা সমিতি ছিল ; তার নাম “সোমিয়েত আসিয়াতিক। এই 
সমিতি আগে থেকেই রামমোহনকে তাদের সভ্য মনোনীত 
করেছিলেন। সম্রাট ফিলিপ সসম্মানে তার অভ্যর্থনা করলেন; . 
এমন কি কয়েকবার তাকে রাজকীয় ভোজসভায় নিমন্ত্রণ করে একসঙ্গে 
তার সঙ্গে আহার করলেন। এক হোটেলে বিখ্যাত কবি স্তার টমাস 
মুর একদিন তাকে নৈশ ভোজে আপ্যায়িত করলেন। কয়েক মাস 
পরে ১৯৩৩ সালের প্রথম দিকে রামমোহন লণ্ডনে ফিরলেন ৷ 

লগ্ুনের নারীসমাজও রামমোহনকে শ্রদ্ধা ও আন্তরিকতার সঙ্গে 
গ্রহণ করেছিলেন। তার অসাধারণ পাণ্ডিত্য ও বিনয় প্রত্যেককে 
মুগ্ধ করত। তীর কথাবার্তা ছিল যেমন বুদ্ধিদীপ্ত তেমনি হৃদয়গ্রাহী 

তার মিষ্ট মধুর ব্যবহারে, বিশেষত স্ত্ৰীজাতির প্রতি তার শ্রদ্ধার 
ফলে তিনি ইংলণ্ডের নারীসমাজের চিত্ত জয় করেছিলেন ৷ মিস মেরী 
কার্পেন্টার নামে এক বিদুষী মহিলা রামমোহনের. লগুন-জীবন নিয়ে 
এবখানি সুন্দর বই লিখেছিলেন । -এই বইতে তিনি রাজার বিষ্া- 
বুদ্ধি, তার অসাধারণ ব্যক্তিত্ব, তার বিনয় ও সরলতা! এবং দেশের জন্য 
তার নানারকম কর্মপ্রচেষ্টার খুব প্রশংসা কৰেছেন ৷ তার সুন্দর 
স্বভাব ও ভদ্রব্যবহারে লগ্তনের অভিজাত সমাজের মেয়েরা পর্যন্ত 
তাকে শ্রদ্ধার চক্ষে দেখতেন ৷ 

লণ্ডনে ফিরে তিনি আবার তার কাজে লেগে গেলেন ৷ 

ভারতে শাসন সংস্কার বিষয়ে ব্রিটিশ গভনমেন্টকে যেসব পরামর্শ 
দিয়েছিলেন তা খুব মূল্যবান ছিল। তার প্রস্তাবের বেশির ভাগ 
মহাসভায় গৃহীত ন| হলেও রামমোহন যে নিয়মতান্ত্রিক আন্দোলনের 
সুচনা করে গিয়েছিলেন তার প্রতিক্রিয়া যে সুদূরপ্রসারী হয়েছিল 
সে বিষয়ে কোন সন্দেহ নেই ৷ প্যারিস থেকে ফিরে রামমোহন 
যে কয়দিন লণ্ডনে ছিলেন তখন বেশির ভাগ সময় তিনি মহাসভা 
ভবনে অতিবাহিত করতেন। “রিফর্ম বিল” বা শাসন সংস্কার 
সংক্রান্ত বিলটির আলোচনার সময় তাকে নিয়মিত ভাবে এখানে 
উপস্থিত থাকতে দেখ! যেত। ১৮৩৩ সালের আগস্ট মাসে এ বিল 
পাশ হয়ে গেল। এখন থেকে কোম্পানী বাণিজ্য অপেক্ষা ভারত 
শাসনের দিকেই বেশি করে মন দিলেন ৷ 

রামমোহনের লগ্ন প্রবাস শেষ হলে! ৷ 

সব কাজ শেষ করে তিনি এলেন ব্রিস্টলে । 

সঙ্গে এলেন তীর সঙ্গীরা ও হেয়ার সাহেবের বোন । অনেকদিন 
থেকেই-তিনি ব্রিস্টলে যাবার জল্পনা-কল্পনা করছিলেন। পালিতপুত্র 
রাজারাম আগে থেকেই এখানে ছিল। ইংলণ্ডে পৌছেই তার 
শিক্ষার উপযুক্ত ব্যবস্থা করবার জন্য রামমোহন তাকে ব্রিস্টলে একটি 
বিশিষ্ট পরিবারের মধ্যে রেখে দিয়েছিলেন । লগুনের কোলাহল ও 

কর্মব্যস্ততার চেয়ে ব্রিস্টল অপেক্ষাকৃত শান্ত ও নির্জন। ইংলণ্ডে 
এসে অবধি কী পরিশ্রমই ন| তাকে করতে হয়েছে। দেশের ও দশের 
জন্য অমানুষিক পরিশ্রম তিনি সমানে করে এসেছেন আঠার বছর ধরে 
সেই যেদিন তিনি-রংপুর থেকে কলকাতায় এসেছিলেন । এই 
দীর্ঘ সময়ের মধ্যে বিশ্রাম কাকে বলে তা তিনি জানেননি। ব্রিস্টলের 
শান্ত পরিবেশ তাই তার কৰ্মরলান্ত দেহ ও মনকে তৃপ্তি দিল। 

১৬৩৩ সাল। সেপ্টেম্বরের প্রথমেই রামমোহন ব্রিস্টল এসে 
পৌঁছলেন। বিশিষ্ট ধর্মযাজক ডাক্তার কার্পেন্টার ছিলেন 
বামমোহনের একজন অনুরাগী বন্ধু। তিনি আগে থেকে এখানে 
একটি সুন্দর বাড়ি ঠিক করে রেখেছিলেন। স্টেপলটন গ্রোভ 
দেখতে ঠিক একটি মনোরম কুঞ্জের মতোই ছিল। এটি ছিল কুমারী 
ফ্যাসেলের বাড়ি। তারই অতিথি হয়ে রামমোহন এখানে এলেন । 
পরিচর্যার ভার ছিল কুমারী হেয়ারের ওপর। পরম আত্মীয়ের মত 
ইনি প্রবাসে রাজার সেব। করেছিলেন ৷ কিন্তু, হায়, এই বিশ্রাম সুখ 
তার ভাগ্যে ঈশ্বর বেশিদিন লেখেন নি । 

তার ত্রিস্টল-জীবনের একদিনের একটি ৷ 

এখানে আসবার এক সপ্তাহ পরে রামমোহনের সঙ্গে সাক্ষাৎ ও 
আলাপ করতে অনেক সন্তান্ত লোক নিমন্ত্ৰিত হয়ে স্টেপলটন গ্রোভে 
এসেছিলেন। ডাক্তার কার্পেন্টার, রেভারেগু জন ফস্টার প্রভৃতি বহু 
বিচক্ষণ লোকের সমাবেশ হয়েছিল। রামমোহনের নাম তখন 
ইংলণ্ডের বিশিষ্ট সমাজে এমনই ছড়িয়ে পড়েছিল যে তাকে একটিবার 
দেখবার জন্য লোকের মনে আগ্রহের সীমাপরিসীমা ছিল না 
উপস্থিত লোকদের সামনে তিনি ভারতবর্ষের ধর্ম, দর্শন ও রাজনীতি 
এবং ভবিষ্বাং--এই নিয়ে আলোচনা করেন। পুরো তিনটি ঘণ্টা 
দাড়িয়ে দীড়িয়ে তিনি নানারকম প্রশ্নের উত্তর দিলেন। তার স্পষ্ট 
ও যুক্তিপূৰ্ণ উত্তরে সকলেই অভিভূত !হলেন। সকলের হৃদয় শ্ৰদ্ধ! 
ও বিশ্বয়ে পূর্ণ হয়ে উঠল ৷ 

ইহুজীবনে এটাই ছিল রামমোহনের শেষ কাজ ! 

প্রতিভার শেষ উদ্ভাসন__মনীষার অন্তিম দীপ্তি । 

যে অসাধারণ প্রতিভা নানারকম ভাষা ও সকল শাস্তে জ্ঞান 
লাভ করে লোককে আশ্চর্য ও স্তব্ধ করে দিয়েছিল, যে অসাধারণ 
প্রতিভা হিন্দু, মুসলমান, খ্রীষ্টান__সকল ধর্মের পণ্ডিতদের পরাস্ত 
করে গঙ্গার তীরে পৌন্তলিকতার ছূর্ভেষ্ঠ দুর্গের ওপর একমেবা- 
দ্বিতীয়ম্‌ পরমেশ্বরের বিজয় পতাকা উড়িয়েছিল, আজ ব্ৰিস্টল নগরে 
সমবেত-পণ্তিতগণ দেই: অসাধারণ প্রতিভার পরিচয় পেয়ে আশ্চযে 
স্তম্ভিত হয়ে গেলেন। এ কথা কুমারী কার্পেন্টার তার বইতে 
লিখেছেন ৷ 

ত্রিস্টলে আসার পর প্রথম ছুই রবিবার রামমোহন এখানকার 
গীর্জায় উপাসনায় যোগ দিয়েছিলেন। কলকাতায় থাকবার সময় 
তিনি যখন একবার শ্রীরামপুরে কেরি সাহেবের সঙ্গে সাক্ষাৎ করতে 
গিয়েছিলেন তখন কেরি তাকে ওয়াটসের লেখা ঈশ্বরভক্তিমলক 
একটি গানের বই (ওয়াস হিমস্‌ ) উপহার দিয়েছিলেন। এটি 
শিশুদের বই। এই বইটি হিস্টল পর্যন্ত রাজার সঙ্গে ছিল। 
এখানকার উপাসন। গুহেও তিনি এ বই থেকে দু'একটা গান শিশুর 
মত সরল মনে আবৃত্তি করেছিলেন । এই ভগবৎ সংগীত তখন 
তার হৃদয়ে সঞ্চিত হয়ে গিয়েছিল ৷ 

এটাই ছিল রামমোহনের শেষ উপাসন| ৷ 

কর্মময় জীবন নাট্যের শেষ দৃশ্য অভিনীত হয়ে গেল। 

সমস্ত উত্তেজনা, উৎসাহ ও পরিশ্রমের শেষে তাকে যেন 
ক্লান্ত, অবসন্ন মনে হলো। ১৯শে সেপ্টেম্বর, বৃহস্পতিবার, 
সকালে তিনি জরাক্রান্ত হলেন। ব্রিস্টলের শান্ত আকাশের নীলে 
ছুটির ইশারা জেগে উঠলো৷। অসুস্থ রামমোহন আর সুস্থ হলেন 
না। ডাক্তার এসে দেখলেন জ্বর হয়েছে। তিনি ওষুধের ব্যবস্থা 
করলেন। হেয়ার সাহেবের ভাই ও বোন ছুজনেই সেখানে 

ছিলেন। পরের দিন রোগীর অবস্থা আগের. চেয়ে খারাপ হলো! । 
মাথায় যন্ত্রনা হচ্ছিল। সন্ধ্যায় তিনি একটু ঘুমিয়েছিলেন, কিন্তু 
তার চোখের পাত খোলা ছিল । .রাত একটার সময় দেখ! গেল 
তার সমস্ত শরীর ঠাণ্ডা হয়ে আসছে । 

চিকিৎসক এসে নাড়ী দেখলেন। খুব হুৰ্বল--তার স্পন্দন 
১৩% | গরম জল, একটু সুরা ও বাইরে থেকে হাতে-পায়ে গরম 
সেক দেওয়াতে কিছু উপকার হলো । কিন্তু রোগীর অস্থিরত| 
ক্রমেই বেড়ে চলেলে| ৷ তিনি কখনো বিছানায় কখনো সোফায়, 
কখনো বা মাটিতে শুতে লাগলেন । রামমোহনের অবস্থা দেখে 
সবাই উদ্বিগ্ন হলেন ৷ 

২১শে পেপ্টেম্বৱ ডাক্তার প্রিচার্ড এলেন ৷ রোগীকে পরীক্ষা 
করে তিনি কিন্ত কোন আশা দিতে পারলেন না। মস্তিস্কের প্রদাহ ৷ 
যে মস্তিস্ক স্বদেশের নানারকম সমস্ত! ও বিশ্বমানবের কল্যাণ 
চিন্তায় সর্বক্ষণ আলোড়িত থাকত আজ তা-ই যন্ত্রণায় ভারাক্রান্ত 
হয়ে উঠেছে । কুমারী হেয়ার অক্রীস্তভাবে পরিচর্যা! করে চলেছেন ৷ 
রামমোহনকে তিনি পিতার তুল্য শ্রদ্ধা করতেন। ২৩ তারিখে 
রোগী খুব অস্থিরতা বোধ করলেন। সারাদিন তিনি অসহ্য যন্ত্রণা 
ভোগ করলেন। কাছে বে কেউ রয়েছে তা৷ বুঝতে পারছেন ন| 
আর একজন বড় ডাক্তারকে আনা হলে! ! সন্ধ্যায় প্রিচার্ডের সঙ্গে 
এলেন ডাক্তার ক্যারিক। তিনি রোগীকে পরীক্ষা করে সিদ্ধান্ত 
করলেন যে, মাথারই অন্ুুখ। মাথায় জেক বসানো হলো। 
রামমোহন কিছু ভাল বোধ করলেন ৷ 

পরের দিন এ চিকিৎসক ছুইজন-_প্রিচার্ড ও ক্যারিক এলেন । 
দিনের বেলায় রামমোহন কিছুটা সুস্থ ছিলেন, ঘুমও হয়েছিল । 
কিন্তু সন্ধ্যায় ও রাতে অবস্থা আবার খারাপ হয়। ২৬শে সেপ্টেম্বর 
তার শরীরে ধনুষ্টঙ্কারের লক্ষণ দেখ! গেল; তার সমস্ত শরীর 
বেঁকে যেতে লাগল । চিকিৎসকরা এলেন ৷ ৰামমোহনের চুল কেটে 

« 


. তার মাথায় ঠাণ্ডা" জল দেওয়া হলো। তার চোখের তারা ছোট 
হয়ে এলো; বী হাত,ও পা মনে হোল অবশ হয়ে গেছে। 
- তখন ডাক্তার বার্ণাডকে ডাকা স্থির হোল।.. কিন্তু রোগীর বিবরণ 
শুনে তিনি এলেন ন| ৷ বিকেল বেলায় রামমোহনের সমস্ত শরীর 
যেন আগুনে পুড়ে যেতে লাগল । নাড়ী প্রবল হলেও সন্ধ্যা থেকে 
আবার শুরু হয় ধনুষ্টঙ্কার। তীর বাহাজ্ঞান প্রায় কিছুই ছিল না। 
প্রিচার্ড ও ক্যারিক চলে গেলেন। রোগীর শয্যাপাৰ্শ্বে সকলেই 
উৎ্কষ্ঠায় রাত্রি যাপন করলেন ৷ : 

২৭ সেপ্টেম্বর, শুক্রবার । ১৮৩৩ সাল ৷ 

রামমোহনের অবস্থা প্রতি মুহুর্তেই খারাপ হয়ে এলো । 

ঘন ঘন নিশ্বাস পড়তে লাগল। নাড়ী চলছে কিনা বোঝা 
গেল না। 

তখন সবাই বুঝলেন যে, মৃত্যুর জন্য অপেক্ষা করা ছাড়া আর 
কারো! কিছুই করার নেই । জানালার বাইরে জ্যোছনার আলো, 
নীল আকাশের শান্ত সুষমা, আর ভেতরে একজন অসাধারণ ব্যক্তি 
মহাপ্রস্থানের পথে । রাত দুটো বেজে পঁচিশ মিনিটের সময় সাগর 
পারে সুদূর প্রবাসে রাজা রামমোহন রায়ের মৃত্যু হলো ৷ শষ্যারপাশে 
ধারা দীড়িয়েছিলেন তারা সকলেই শুনলেন, রোগীর শেষ নিশ্বাসের 
সঙ্গে তার কণ্ঠে ধীরে উচ্চারিত হয়েছিল_-$। এর থেকেই বোঝা 
.যায় মরণের মুখোমুখী দাড়িয়েও ঈশ্বরের চিন্তাই তার আত্মার প্রধান 
কাজ ছিল। 

অপূৰ্ব চরিত্র_ অপুর্ব মৃত্যু ! 

রাজার মৃত্যু দৃশ্য মিস কলেট মর্মস্পর্শী ভাষায় বর্ণনা করেছেন ৷ 

‘এইভাবে সেই মহান হিন্দুর আত্মা চলে গেল। বালো পৈতৃক 
ধর্ম ও পিতার গৃহ পরিত্যাগ করে, যৌবনে বিপুল সংগ্রামে লিপ্ত থেকে 


তিনি যেসব পরিবর্তনের ভেতর দিয়ে জীবন যাপন করছিলেন, আজ _ 


তা চরম পরিবর্তনে পরিণত হলো । বিশ্রামহীন সাহসী সত্যাম্বেষী _ 

তত 
_ 


আজ ঠার শান্তিময় গম্যস্থানে পৌছলেন। এই মহাপ্ৰস্থানের মধুর, 
কবিতবপুর্ণ, করুণ দৃশ্য ভারতবামীর কল্পনাপ্রবণ হৃদয়ে ও স্মৃতিতে 
অনেককাল স্থায়ী হয়ে থাকবে । 'বাইরে__সেই আশ্চর্য সুদুর প্রতীচ্য 
দেশ, শরংকালের চাদের স্নিগ্ধ আলোয় ঘুমিয়ে পড়েছে, দীপ্ত মনোরম 
পল্লী দৃশ্য, রূপোর মতে! সাদা চাদের আলোয় উদ্ভাসিত নির্জন উদ্যান 
গৃহ সবই শান্ত ও নিথর ; প্রকৃতি ও রাত্রি দুজনে মিলে যেন অনন্ত 
নিস্তব্ধতাই ইঙ্গিত করছিল। ভেতরে-_সেই মহান্‌ মুক্তিদাত! মৃত্যুর 
শৃঙ্খল ছিন্ন করবার চেষ্টা করছিলেন, আর যে শান্তি ও স্বাধীনতার 
আশা ও প্রতীক্ষায় জীবন পর্যন্ত দান করেছিলেন, তাই লাভ 
করছিলেন ৷” 

এই আশ্চর্য সুন্দর দৃশ্যটিই আজ আমাদের কাছে একটি পবিত্র 
স্মতিরপে বর্তমান রয়েছে। এই ভাবেই সেদিন, সুদুর ঘুরোপে, 
দিশ্বিজয়ী তর্কযোদ্ধা, স্বদেশ-প্রেমিক' স্বাধীনতার পূজারী রামমোহন 
রায়ের মৃত্যু হয়েছিল । তার মৃত্যুতে তার প্রতি শ্রদ্ধা জানাবার জন্য 
ইংলণ্ডের গীৰ্জায় গীর্জায় সেদিন উপাসনা হয়েছিল । 

রামমোহনের জীবন শেষ হলো । 

আর তার জীবনে জীবন লাভ করে জেগে উঠল সমস্ত ভারতবধ । 

জড়তা, অজ্ঞানতা, অন্ধ বিশ্বাস আর কুসংস্কার_এরই হাজার 
রকমের বীধন থেকে মুক্ত করে ভারতকে তিনি স্থাপন করলেন 
আধুনিকতার রাজপথের ওপর। ভারতবাসীকে তিনি দিলেন মুক্ত 
স্বচ্ছ উদার স্বাধীন দৃষ্টিভঙ্গীর অধিকার । দু'হাতে খুলে দিলেন তিনি 
তাদের উন্নতির সমস্ত অবরুদ্ধ পথ৷ বিশ্বের সামনে তিনি তুলে 
ধরলেন ভারতের শাশ্বত মহিমা । এই ভারতের মাটিতে দীড়িয়ে 
তিনি উদাত্ত কণ্ঠে ঘোষণা করলেন মানব-কল্যাণের মন্ত্র। পৃথিবীর 
সকল মানুষকে তিনি আহ্বান জানালেন বিশ্বমৈত্রীর বেদীমূলে ৷ 
যে-আলোয় প্রাণের প্রদীপ জালিয়ে নিয়ে ধরায় এসেছিলেন 
রামমোহন, পৃথিবী আজ উদ্ভাসিত হয়েছে সে-আলোর পুণ্যপ্রভায় ৷ 

মানবগুরু রামমোহনকে প্রণাম ৷ 
প্রণাম আধুনিক ভারতের সেই ত্রষ্টাকে ধার কণ্ঠে ঝঙ্কৃত হয়েছিল 
নিখিল মানবের এঁক্য বাণী | 
আজ যখন তোমরা রামমোহনের জীবনচরিত পাঠ করবে, তখন 
তাকে স্মরণ করবে আর বন্দনা করবে এই বলেঃ 
কর্মে ও জ্ঞানে, ধর্ম প্রচারে 
স্বদেশ প্রেমেতে মাতালে ধরা ; 
রাখিলে জগতে নূতন কীতি 
ভুলিবার সে যে নহেক ত্বরা । 
হে মহামানব কৰি 
তোমার জীবনছবি 
অতুলন চরিত্র মহিমা 
বার্থ করি শতাব্দীর কালসীম। 
আজিও রয়েছে সমুজল 
অভ্ৰভেদী অচল অটল ! 

ললমনলোলুন বালী | 


(১) 


কি স্বদেশে, কি বিদেশে যথায় তথায় থাকি, 
(তোমার রচনা মধ্যে তোমাকে দেখিয়! ডাকি ৷ 
দেশ ভেদে কাল ভেদে রচনা অসীম৷, 
প্রতিক্ষণে সাক্ষ্য দেয় তোমার মহিমা, 
(তোমার প্রভাব দেখি ন। থাকি একাকী ৷ 


(২) 
মন যারে নাহি পায় নয়ন কেমনে পাবে। 
(সে অতীত গুণত্ৰয়, ইন্দিয় বিষয় নয়, 
রূপের প্রসঙ্গ তার, কিরূপে সম্ভবে। 
ইচ্ছামাত্র করিল যে বিশ্বের প্রকাশ, ইচ্ছামত রাখে, 
ইচ্ছামতে করে নাশ, সেই সত্য এইমাত্র নিতান্ত জানিবে |: 


৯৩ 


(৩) 
নিত্য নিরঞ্জন,. নিখিল কারণ 
বিভু বিশ্বনিকেতন। 

বিকারবিহীন কামক্রোধহীন, 
নিবিশেষ সনাতন৷ 

অনাদি অক্ষর, পূর্ণ পরাৎপর, 
অন্তরাত্মা। অগোচর। 

জর্বশক্তিমান সর্বত্র সমান, 
ব্যাপ্ত স্ব চরাচর ৷ 

অনন্ত অব্যয় অশোক অভয়, 
একমাত্র নিরাময় ৷ 


(৪) 


স্বাধীনতার শত্ৰু ও স্বেচ্ছাতন্ত্ৰের মিত্রা কোনদিন জয়ী হয় নাই 


এবং শেষ পর্যন্ত কোনদিন জয়ী হইবেও না ৷ 


(৫) 


আমি কখনও হিন্দুধর্মকে আক্রমণ করি নাই। উক্ত নামে যে 
বিকৃত ধর্ম এক্ষণে প্রচলিত তাহাই আমার আক্রমণের বিষয় ছিল। 


(৬) 


যাহার জ্রীলোকের আত্মঘ।তে উৎসাহ করিয়। থাকেন তাহাদের 


৯৪ 


(৭) 


বিশ্বজননীর উচ্চ বেদীই হইল আমার উপাসনার আসন। সকল 
ধর্ম সম্প্রদায়ের ভাতৃত্ব, সকল ধৰ্মের উচ্চ চিন্ত। ও আদর্শ আত্মস্থ কৰিয়| 
আমি এমন একটি উপাসন। মন্দির প্রতিষ্ঠিত করিব যেখানে সকল 
ধর্ম সম্প্রদায়ের মানুষই এক ঈশ্বরের উপাসনার জন্য মিলিত হইতে 
পারেন। 


(৮) 
সকলের কল্যাণ করাই প্রত্যেক মানুষের কর্তব্য । 


(৯) 


সকল অভাবের মূল হইল শিক্ষার অভাব ৷ আলোক বিনা কোন 
কাজই অগ্রসর হয় না। শিক্ষাই হইল সে আলোক । 


(১০) 


বিশেষ বিশেষ ধৰ্মমণ্ডলীর নেতার! অথব। বিভিন্ন ধর্মের প্রবর্তকর। 
অলৌকিকত্বের এমন ব্যাখ্যা দিয়৷ থাকেন যে তাহারাই যেন ভক্তহৃদয়ে 
ছাড়পত্রের মালিক । ইহার ফলে সাধারণ লোকের বিশ্বাস এইসৰ ধৰ্ম 
গুকুদের প্রতি বাঁড়িয়। বায়। 


(১১7 


সর্বশক্তিমান একমাত্র ঈশ্বরের বিশ্বাসই প্রত্যেক ধর্মের মুলসূত্ৰ ৷ 
জাতি বর্ণ ও ধৰ্ম নিবিশেষে সকল মানুষের হৃদয় পরস্পরের প্রতি 
ভালবাস! দিয়| জয় করাই প্রকৃতির স্থষ্টিকর্ত৷ একমাত্র ঈশ্বরের নিকট 


গ্রহণীয় বিশুদ্ধ পূজ৷ ৷ 


৯৫ 


(১২) 
লোকের অন্তরে শান্তি দাও, ইহাই একমাত্র পারমার্থিক উপদেশ ৷ 


(১৩) 


যে স্থানে চিত্ত স্থির হয় সেইস্থানে উপাসন। করিবে। 


(১৪) 
বিচার ও যুক্তি সহকারে বেদাদি শাস্ত্ৰগ্ৰহ্থ পাঠ করিতে হইবে। 


(১৫) 
ধর্ম বদি ঈশ্বরের হয়, রাজনীতি কি শয়তানের ? 


(১৬) 
বাংলার চাষীদের কথ! ভাবিয়া সত্যিই আমার গভীর দুঃখ হয়। 


একদিকে জমিদারী প্রথার লোভ ও উচ্চাশা, আর একদিকে সরকারী 


রাজস্ব কর্মচারীদের শোষণ ও ষড়যন্ত্রের শিকার তাহার৷ ৷ 

